
Előszó  és  bevezetés. 


Az  anyanyelvtan  tanításának  lényegben  áta- 
lánosan  elfogadott  czélja  :  képesítni  a  tanulót  a  má- 
sok beszédének  és  Írásának  megértésére,  saját  vagy 
elsajátított  gondolatainak  beszéd-  és  írásbeli  helyes 
kifejezésére. 

Czélja  magában  foglalja  fontosságát.  A  beszéd 
és  irás  a  gondolatok  érzékelhető  eszköze.  A  ki  má- 
sok gondolataival  és  azoknak  megértésével  foglal- 
kozik, az  az  emberi  szellem  mélyébe  hatol  be; 
mások  gondolatain  tisztázza  és  határozottá  teszi  a 
maga  gondolatait;  tágítja  értelmi  látkörét,  széles- 
biti  ismereteit  :  tanul  tanító  nélkül. 

Az  iskolai  tanítási  tárgyak  közt  a  nyelvtani 
okszerű  gyakorlatok  szolgáltatják  a  legjobb  és  leg- 
biztosabb eszközt  a  lélek  összes  tehetségeinek  fej- 
tésére, a  nemzeti  nyelv  benső  szeretetének  ápo- 
lására. 

Fokozza  a  nyelvtani  oktatás  fontosságát,  kivált 
haladó  korunkban  az  a  haszon,  melyet  az  ember  a 
beszédbeli  ügyesség  és  az  írásbeli  képesség  által 
minden  körülmény  közt  nyer. 

Ezeknél  fogva  népiskoláinkban  az  anyanyelv- 
tan  tanításának  nemcsak  hiány zani  nem  szabad, 


hanem  azt  az  oktatási  tárgyak  között  kiválóbb 
értékkel  biró  tantárgynak  kell  tekintenünk. 

Csak  az  tehát  a  kérdés  :  mikép,  mely  elvek  és 
módok  alkalmazásával  érünk  czélt  népiskoláinkban 
az  anyanyelvtani  oktatásban? 

E  kérdésben  megállapodott  nézetek  még  mind 
eddig  nincsenek. 

Csupán  egy  módszert  ismerek,  mely  felett  a 
paedagogiai  értelmiség  már  megállapodásra  jutott. 
Ez  az  anyanyelvtannak  a  latin  grammatica  régi 
tanmódja  szerinti  tanítása,  eféle  kérdésekkel  :  mi  a 
nyelvtan  ?  hány  beszédrész  van  ?  mi  a  főnév  ?  mi- 
kép  ejtegeted  a  főnevet  ?stb.  Elébb  a  szabály,  utána 
a  példa.  E  módszer  el  van  itélve  és  becsületökre 
válnék  tanítóinknak,  ha  nem  találkoznánk  többé  a 
gépies  szájtanítás  ez  elavult  nemével. 

Ezen  rendszert  a  mondattanra  épített  módszer 
szorította  ki  az  iskolákból.  E  tanítási  módszer 
elvei  szerint  a  mondatból  mint  szerves  egészből 
kell  kiindulni  s  ebből  kifejteni  az  egyes  alkatrésze- 
ket, ezekből  a  szóalakokat;  ezek  megismertetése 
után  következik  a  szerkesztés,  mely  abban  áll, 
hogy  mihelyt  a  mondat  alkatrészét  vagy  a  szó 
alakját  a  tanuló  öntudatára  emeltük,  kívánjuk,  hogy 
azokat  a  tanuló  szerves  összeköttetésbe  hozza :  mon- 
datba foglalja. 

E  módszer  ok-  és  természetszerűnek  van  el- 
ismerve ,  de  ujabb  időben  tekintélyeknek  elismert 
szakférfiak  nem  tartják  czélra  vezetőnek,  a  mennyi- 
ben az  áltála  kihozott  eredményt  nem  látják  arány- 
ban lenni  a  reá  fordított  munkával,  fáradsággal  és 
idővel  s  azon  nézet  tört  magának  utat,  hogy  a 
Byelvet  úgy  kell  tekinteni,  mint  a  legbensőbb  gon- 

latnak  és  lelki  életnek  kifejezését;  annálfogva  az 
anyanyelvtan  tanítását  nem  egyes  beszédtagokhoz, 
mondatokhoz,  hanem  egy  nagyobb  egészhez,  egész 
mintaolvasmányokhoz  kell  kötni,  hogy  valamint  az 
állatot  elébb  egészben,  nem  pedig  egyes  csontjai- 
ból, s  elébb  az  egész  növényt  s  azután  ismertetjük 
egyes  részeit  :  úgy  sokkal  természetesebb,  ha  elébb 
a  mintaolvasmány  darabot  egész  alkatában  fogat- 
juk fel  s  azután  jövünk  egyes  részeire.  E  módszer 
a  nyelvtani  ismeretekre  az  olvasókönyv  anyagának 
feldolgozása  alkalmával  vezeti  a  gyermeket. 

Ezen  elv  gyakorlati  megoldásában  avatott 
szakférfiak  legújabb  időkben  meglepő  sikerrel  mű- 
ködnek, s  azért  e  módszer  mind  nagyobb  tért  foglal 
el  a  nyelvtani  oktatásban.  Bírálatába  bocsátkozni 
nem  tartozik  e  vezérkönyv  czéljára.  Csak  annyit 
vélek  szükségesnek  felemlíted,  hogy  e  módszer  al- 
kalmazásában a  biztos  sikernek  első  kelléke  az, 
hogy  a  tanító,  a  szó  szoros  értelmében,  képzett 
tanító  legyen  és  szakjának  igazi  mestere. 

Felmerült  ujabban  azon  nézet  is,  hogy  az  anya- 
nyelvtan tanításában  szorosabb  értelemben  vett 
nyelvtan  (grammatica)  tanítása  nélkül  sikeresebben 
lehet  czélt  érni,  mint  másként;  tehát  népiskolában 
nincs  szükség  a  sajátlagos  nyelvtan  tanítására,  s 
ezt  ki  kell  a  népiskolai  tanítás  köréből  hagyni. 

E  tantárgy  kihagyásának  elmélete  talál  köve- 
tőkre ;  azonban  a  nyelvtannak  nyelvtan  nélküli 
tanításmódját  az  abban  fáradozóknak  nem  sikerült 
felfedezni. 

E  nyelvtani  vezérkönyv  megírásában  szerzőt 
szabályozták  a  miniszteri  „népiskolai  tanterviben 
jelzett  irányelvek,  de  csak  annyiban,  a  mennyiben 

ezek  saját  elveivel  megegyeztek.  Szerző  határozot- 
tan akarta,  hogy  ezen  tankönyv  az  említett  tanterv 
összevágó  működésre  czélzó  irányával  összhang- 
zásban legyen  s  szerves  összeköttetésben  álljon  az 
egészszel. 

Mivel  most  már  e  vezérkönyv  saját  elveiről 
van  szó,  ki  kell  fejtenem,  mely  vezérelvek  szerint 
kell  a  népiskolákban  az  anyanyelvtanbeli  tanítás 
feladatát  megoldani. 

Az  anyanyelvtan  tanításának  fenjelölt,  szerző 
által  is  felfogott  czélját  két  részre  lehet  osztani. 
Egyik  :  a  tanuló  képesítése  a  mások  beszédének  és 
Írásánál'  megértésérc ;  másik  :  saját  vagy  elsajátított 
gondolatainak  szó-  és  írásbeli  helyes  kifejezésére.  E 
kettős  czél  közül  az  elsőt  eszközöljük  a  tantárgyak 
tanítása  és  az  olvasmányok  tárgyalása  által.  Ha  a 
tanítvány  tanítás  alkalmával  a  tanító  érthető  elő- 
adásait, magyarázatait  hallja;  ez  által  naponként 
fog  erősödni  mások  beszédjének  megértésében.  Ha 
a  tanító  az  olvasókönyvet  az  iskolai  tanfolyamokon 
át  az  oktatás  törvényei  szerint  használja,  jelesül,  ha 
kérdezi  a  tanulótól,  mit  olvasott,  ha  az  elolvasotta- 
kat  mondatonkint,  majd  szakaszonkint,  majd  egész- 
jen elkérdezi,  a  szokatlanabb  szókat,  nehezebben 
jrthető  és  képes  kifejezéseket  megmagyarázza,  a 
benfoglalt  érzelmekre,  szépre,  jóra,  igazra  figyel- 
mezteti; az  olvasmány  darabokat  minden  oldalról 
felfogatni,  megérteni  tanítja: kétségtelenül  ez  által 
másféle  olvasmányok  felfogását  s  átalában  mások 
Írásbeli  előadásának  helyes  megértését  segíti  elő. 

De  bár  a  tantárgyak  tanítását  és  az  olvasmá- 
nyok tárgyalását  a  nyelvtani  kettős  czél  elsejének 
elérésére  szolgáló  eszköznek  lehet  tekinteni;  mind- 


azáltal  e  vezérkönyv  a  tantárgyak  tanítását  nem 
veszi  s  nem  is  veheti  fel  rendszerébe,  mert  mind- 
egyik tantárgy  tanításának  meg  van  saját  önálló 
módszere;  a  másikat,  az  olvasmányok  tárgyalását, 
csak  részben  és  mellékesen,  csak  ott  és  oly  mérv- 
ben, a  hol  és  a  milyenben  azt  az  oktatástani  szem- 
pontok kívánják,  használja  fel,  tehát  nem  úgy,  mint 
azon  rendszer  követői,  kik  a  nyelvtani  oktatás 
alapjául  csakis  az  olvasókönyvet  veszik  fel.  Nekünk 
népiskoláink  jelen  fejlődési  fokán  óvakodnunk  kell 
a  halmozottságtól  és  szövevényességtől,  melynek  a 
szálak  összetépése  nélküli  szerencsés  lefejtése  csak 
valódi  mestereknek  sikerül. 

E  vezérkönyv  tehát  fenhagyván  az  iskolai 
olvasókönyveknek  sajátlagos  czéljokra  tartozó  fel- 
adatuk megoldását,  főkép  arra  törekszik,  hogy  a 
tanulókat  saját  és  elsajátított  gondolataiknak  be- 
széd- és  írásbeli  helyes  kifejezésére  vezérelje. 

E  czél  elérését  két  módon  eszközli  :  a  nyelv- 
érzék  fejtése  és  a  nyélvtudat  képzése  által. 

Az  emberrel  vele  születik  a  beszélő  képesség, 
mely  a  környezet  reáhatása  által  a  korral  együtt 
észrevétlenül,  öntudatlanul,  természet-  és  titoksze- 
rűleg  fejlődik,  s  idő  folytán  alkalmas  gyakorlatok 
által  oly  mérvű  kifejlődést  s  előhaladást  nyer,  hogy 
mind  a  mások  beszédjében  és  Írásában,  mind  a  ma- 
ga gondolatainak  kifejezésében  ösztönszerűleg  meg- 
érzi a  helyest  s  eltalálja  a  szabály  szerűt,  anélkül, 
hogy  annak  nyelvtani  okáról,  alapjáról  távolról  is 
birna  tudattal.  Ez  az  emberben  a  nyelvérzék. 

Hogy  folytonos  olvasás,  mivelt  környezet  s 
átalában  kedvező  körülmények  között  az  ösztön- 
szerű nyelvérzék  oly  fokú  fejlődést  nyerhet,  misze- 


rint  nagyobb  biztossággal  képes  megválasztani  a 
fogalomnak  megfelelő  szavakat,  a  helyes  és  szép 
kifejezéseket,  használni  a  nyelv  finom  árnyalatait,/ 
mint  sokszor  a  tanult  nyelvész ;  példák  erre  azon 
jeles  szónokok,  irók  és  irónők,  kik  nyelvtan  tudása 
nélkül  emelkedtek  a  beszéd  és  irály  magaslatára. 
A  jól  kifejlődött  nyelvérzék  el  lehet  a  sajátlagos 
nyelvtan  tudása  nélkül,  de  ez  nem  képes  kipótolni 
amannak  a  hiányát.  A  nyelvérzék  e  fontosságánál 
fogva  ennek  fejtése  különösen  népiskolákban,  hol 
a  gyermek  kora  és  az  iskolai  tanfolyam  korlátolt- 
sága miatt  a  nyelvtani  ismereteket  terjedelmesen 
közölni  nem  lehet,  egyik  feladata  a  nyelvtani  okta- 
tásnak. 

A  nyelvtudat  azon  képesség,  melynél  fogva 
akár  beszédben,  akár  Írásban,  valahányszor  szük- 
séges, öntudatosan  tudjuk  a  nyelvet  a  nyelvtan 
útmutatásai,  szabályai  szerint  használni. 

Bár  a  huzamos  gyakorlatok  által,  mivelt  nyelv- 
érzéknél fogva,  képesíttetünk  a  gondolatok  kifejezé- 
sének nyelvtanilag  helyes  eltalálására,  még  sem 
lehet  tagadni,  hogy  a  nyelv  helyes  használatában 
l  sokkal  biztosabbak  vagyunk,  ha  tudjuk  az  okokat 
'-  is,  melyeken  a  nyelv  helyes  használata  nyugszik ; 
ha  a  ny elver záket  a  nyelvtudat  gyámolítja.  Az  is- 
kolának annálfogva  feladata  :  a  tanulót  a  nyelvtan 
szabályaival  is  megismertetni,  azaz  :  nyelvtant 
tanítni. 

Azon  kérdésekre  nézve  kell  tehát  magunkat 
tájékozni,  hogy  népiskolákban  mikép  és  mely  tár- 
gyakon miveljük  a  nyelvérzékét,  mikép  és  mily 
mérvben  képezzük  a  nyelvtudatot. 

A  nyelvérzék  iskolai,  tehát  tervszerű  fejtése 


az  iskolába  lépéssel  kezdődik  és  elhagyásával  vég- 
ződik, s  a  feladat  megoldása  nem  csupán  a  nyelv- 
tani oktatás  körébe  esik,  kiterjed  ez  a  tanítás  minden 
tárgyára;  mondhatni,  minden  tanítási  óra  közvetve 
nyelvérzéket  fejtő,  tehát  nyelvtani  óra.  A  tanítónak 
ugyanis  feladata  a  tanulót  bármely  tantárgy  elő- 
adása alkalmával  folyvást  s  a  legnagyobb  követ- 
kezetességgel arra  szorítni,  hogy  a  tanító  kérdéseire 
nyelvtanilag  helyes  szerkezetű  mondatokban  felel- 
jen, irás-  és  beszédbeli  előadásában  saját  és  elsajá- 
tított gondolatait  kellő  rendben  adja  elő  s  a  nyelv 
törvényei  szerint  fejezze  ki.  Ez  által  a  gyermek 
lassankint,  észrevétlenül  s  önkénytelenül  simul  a 
szabatos  előadáshoz,  s  nyelvtani  magyarázatok  nél- 
kül, csupán  nyelvérzékének  ösztöuszerű  vezérlése 
által  fog  fejlődni  a  gyermekben  az  értelmes,  tiszta 
és  szabályszerű  kifejezés  biztossága.  Éhez  járulván 
másfelől  a  tanító  szabatos  beszéde,  különösen  pedig 
az  olvasókönyv  anyagának  és  irályának  methodicus 
feldolgozása ;  a  gyermekek  nyelvérzékének  kifejtése 
hathatósan  mozdíttatik  elő.  Ebben  azonban  czélt 
csak  úgy  érhetünk,  ha  a  nyelvérzék  fejtését  az 
egész  iskolai  pályafolyamon  át  a  legnagyobb  kitar- 
tással szem  előtt  tartjuk. 

A  nyelvtudatot  illetőleg,  valamint  minden  tan- 
tárgynak, úgy  a  sajátlagos  nyelvtannak  is  meg  van 
a  maga  saját  anyaga,  melyet  a  tanfolyamokba  ré- 
szenkint  és  fokozatosan  kell  beosztani.  Mivel  a 
nyelvtani  anyagok  feldolgozás  s  begyakorlás  nélkül 
értéktelenek,  s  a  gyakorlás  időt  kivan :  a  nyelvtani 
tárgyaknak  a  felsőbb  osztályokba  szorításával  czélt 
nem  érhetünk.  Kezdenünk  kell  ezt  már  az  első 
elemi  osztályban,  annyival  inkább,  mert  egyetlen 

tantárgy  sincs,  mely  a  kezdő  tanításra  annyi  képző 
elemet  tartalmazna,  mint  a  mennyit  a  nyelvtan 
szolgáltat.  Mivel  pedig  elemi  tanulókkal  van  dol- 
gunk, mellőzhetlenül  szükséges,  hogy  a  sajátlagos 
nyelvtan  tanításának,  főleg  az  alsóbb  osztályokban, 
tervszerűleg  összeállított  s  fokról  fokra  haladó  ve- 
zérfonal szolgáljon  alapul,  s  hog}r  az  anyag  feldol- 
gozása, a  tanító  s  tanítvány  munkájának  megköny- 
nyitése,  a  magánfoglalkozás  és  időnyerés  tekinte- 
téből a  tanulónak  e  vezérfonal  nyomán  szerkesztett 
gyakorlatok,  példák  és  feladványok  tárát  is  adjunk 
kezébe,  aláhozva  a  gyakorlatoknak  a  nyelvtudat 
élénkítésére  szolgáló  s  tanítás  közben  leszármazta- 
tott nyelvtani  tételeket  és  szabályokat. 

A  tanítási  anyag  mennyiségét  illetőleg :  ki  kell 
ebből  zárni  minden  elvont  természetű  bonczolga- 
tást,  minden  felesleges  szabályt,  melyek  nélkül 
t.  i.  a  nyelvtani  oktatásban  a  népiskolák  alsóbb 
fokú  czéljához  képest  ellehetünk;  ellenben,  fel  kell 
abba  venni  mindazon  nyelvtani  elemeket,  melyek 
népiskolában  a  nyelvtan  tanításához  kötött  ezél 
elérésére  eszközül  vagy  gyámolul  szolgálnak. 

A  tanmódban  kerülöm  vezérkönyvemben  a 
gépiességet,  hódolok  ellenben  a  szemléltető,  talál- 
tató, a  szellemfejtő  eljárás  elvének,  mely  e  tárgy 
tanításánál  abban  áll,  hogy  a  gyermek  a  feladott 
nyelvtani  anyagból  többnyire  és  rendszeresen  mon- 
datból, mint  szerves  és  tartalmilag  érthető  kis 
egészből  ismeri  fel  szemlélődés  által  a  nyelvtani 
jelenségeket,  tényeket,  az  alkatrészeket,  ezek  alak- 
jait, összeköttetését  s  vonja  le  ezekből  a  tanító 
segítségével  a  tételeket,  a  nyelvtan  egyszerű  sza- 
bályait. Tehát  először  mindig  a  nyelvtani  anyag, 

azután  a  nyelvtan;  elébb  a  szemlélt  jelenségek, 
azután  a  szabályok.  A  lehozott  tételek  s  szabályok 
szerint  fejtegethetnek  azután  a  példánymondatok, 
az  olvasókönyvből  a  megfelelő  olvasmánydarabok, 
vagy  azok  egyes  részei.  Az  élőszóval  történt  fejte- 
getéseket, tárgyalásokat,  az  egyes  fokokon  befeje- 
zik a  kijelölt  alakok  szerinti  írásbeli  szerkesztések, 
az  irálygyakorlatok. 

Az  Írásbeli  feladványok  kiigazítása  a  tanító- 
nak legunalmasabb  s  legfárasztóbb  munkái  közé 
tartozik.  Innen  van,  hogy  némelyek  vagy  könnye- 
dén futnak  azon  keresztül,  vagy  egészen  elmulaszt- 
ják a  kiigazítást.  Mind  az  elmulasztás,  mind  a  fu- 
tólagos áttekintés  lealázza  a  gyermek  szemében  a 
dolgozat  becsét  s  értékét,  megsemmisíti  az  ösztönt 
a  komoly  és  gondos  dolgozásra  s  igy  koczkáztatva 
van  vele  az  erkölcsi  eredmény. 

A  tanítónak  elengedhetlen  kötelessége  az  írás- 
beli dolgozatok  gondos  kijavítása. 

Hogy  a  tanító  mind  a  kiigazítás  terhes  mun- 
káját meggyőzhesse  és  megkönnyítse,  mind  ezen 
munkájának  eredményét  biztosítsa,  figyelemmel 
legyen  e  következőkre  : 

Arra  törekedjék,  hogy  minél  kevesebb  javitni 
valója  legyen.  Ezt  eszközölheti  az  által,  ha  nyom- 
ról nyomra  követi  a  vezérfonalat;  ha  jól  megmér- 
legeli, mennyit  kívánhat  a  gyermektől;  ha  magya- 
rázatai világosak;  ha  a  kéz  alatt  levő  nyelvtani 
egyes  mozzanatok  begyakorlására  kellő  időt  fordít; 
ha  a  feladványokat  az  alsóbb  osztályokban  nem 
otthon,  hanem  az  iskolában,  felügyelete  alatt  ké- 
szítteti. 

Az  elkészített  dolgozatokat  néhány  tanítvány- 

nyal  felolvastatja,  az  előforduló  hibákat  az  egész 
osztály  hallatára  élőszóval  tárgyalja,  hogy  ez  által 
a  többieket  is  világosítsa,  útba  igazítsa,  a  felfede- 
zett tévedésektől  jövőre  óvja.  A  hibákat  ily  alka- 
lommal néha  a  növendékekkel  bir áltatja  meg. 

Ajánlható  eljárás  egymás  dolgozatait  a  növen- 
dékeknek birálat  végett  olykor  kiosztani,  azon 
meghagyással,  hogy  a  biráló  a  hibák  alatt  elhúzván, 
azokra  az  illető  dolgozót  kijavítás  végett  figyelmez- 
tesse. Ezen  eljárásnak,  feltéve,  hogy  a  tanító  az 
egymás  iránti  szeretetteljes  elbánásra  figyel,  erköl- 
csi hatása  is  van,  mert  általa  a  nemes  önérzetet 
táplálja. 

Ha  a  tanító,  főleg  helyesírási  gyakorlatok 
kedveért,  könyvből  másoltat,  a  gyermekkel  magá- 
val igazíttassa  ki  a  hibákat  a  könyv  segítségével 
szóról  szóra,  mondatról  mondatra  mindaddig,  mig 
a  teljes  kijavítás  végre  nem  haj  tátik. 

Végre  a  tanító  az  elkészített  dolgozatokat 
időnkint  beszedi,  gondosan  kiigazítja  s  a  kijavítás 
szerint  újból  leíratja. 


iá 


ELSŐ  RÉSZ 
az  I.  osztály  számára. 


i.§. 

Az  irva-ol vasas  tanításával  összeeső 
nyelvtani  ismeretei*. 

Figyelmeztetés.  Mig  az  olvasni  kezdő  tanuló  a  kis 
betűk  ismeretén  és  ezekkel  összekötött  gyakorlatok  fel- 
dolgozásán át  nem  hatol,  a  nyelvtani  elemek  közlése  az 
irvaolvasás  tanitásával  teljesen  összeesik,  ezzel  egygyé 
olvad  s  leginkább  e  következőkből  áll  :  1.  felelemzése 
olykor  az  elolvasott  szóknak  hangokra;  2.  összekötése  a 
szót  alkotó  hangoknak  irás  által  oly  renddel,  a  mint  azon 
szóban  a  hangok  egymás  után  következnek ;  3.  a  szók 
helyes  kimondása  és  leirása  ;  4.  helyes  olvasás  ;  5.  némely 
szokatlanabb  szók  rövid,  egyszerű  értelmezése ;  6.  kérde- 
zősködés az  elolvasott  mondat  tartalmáról.  Mindezekre 
csak  alkalmilag,  olvasás  és  irás  közben  tér  ki  a  tanitó. 

Jelzések  az  eljárásban. 

ív,  ví,  vív.  (Grönczy  ABC  6.  1.  3.  gy.*) 

Olvassátok  az  első  szót  {ív),  felirom  a  táblára. 

Olvassátok  a  következő   szót  {ví),  ezt   is   felirom. 

Olvassátok  a  következő  szót  (vív),  ezt  is  felirom. 


*)  Á  tálában,  ha  olvasókönyvekre  lesz  hivatkozás,  az  I.  osz- 
tály számára  Gönczy  P.  ABC-jét,  a  II-dikéra  Gáspár  J.  Olvasó- 
könyvét kell  érteni. 

Most  olvassátok  el  a  tábláról  az  első  szót  (ív).  Tud- 
játok-e mi  az  ív?  Ha  egy  vesszőt  félkerekre  hajlítok 
meg  (a  t.  mutatja)  az  ív  alakra  van  meghajlítva. 
Vonalat  is  lehet  félkerek  alakút  húzni  (a  t.  húz 
egyet  a  táblára).  Ez  ív  alakú  vonal.  Tudtok-e  ne- 
vezni valamit,  a  mi  ív  alakú  ?  ív  alakú  a  nyíl  ab- 
roncsa (a  tanuló  lehetőleg  mindig  egész  mondat- 
ban feleljen).  A  nyíl  abroncsát  épen  ívnek  nevezik. 
Nevezzetek  még  mást,  a  mi  ívalakú  :  bolthajtás, 
szemöldök  stb. 

Olvassátok  a  tábláról  a  második  szót  (ví). 
Tudjátok-e,  kiről  mondjuk  ezt  :  ví%  Ha  két  katona 
küzd  karddal,  hogy  egymást  megszúrja  vagy  meg- 
vágja, azt  mondjuk,  hogy  az  a  két  katona  ví.  Ol- 
vassátok a  harmadik  szót  (vív).  Mindegy,  akár  ezt 
mondjuk  :  ví,  akár  ezt  :  vív.  Mindkét  szónak  egy 
az  értelme. 

Hallgassatok  rám.  En  magam  mondom  ki  előt- 
tetek az  első  szót  :  ív.  Hány  hangot  vesztek  ebben 
észre?  Kettőt.  Melyek  azok?  í-v.  Ez  a  szó  tehát  ív, 
hány  hangból  áll?  Kimondom  a  másik  szót  :  ví. 
Hát  ebben  hány  hangot  vesztek  észre?  Melyek  azok 
a  hangok  ? 

Ez  a  szó  tehát  :  ví,  hány  hangból  áll?  Ebben 
a  szóban  :  vív,  hány  hangot  vesztek  észre  ?  Melyek 
azok  ?  Hány  hangból  áll  tehát  ez  a  szó  vív  ? 

Olvassátok  még  egyszer  az  első  szót  (ív). 
Melyik  hang  hangzik  ebben  elől?  Melyik  utána? 
Ha  tehát  helyesen  akarnátok  leirni  azt  a  szót,  me- 
lyik hangot  (tulaj donkép  betűt)  kellene  elébb  írno- 
tok ?  Melyiket  utána  ?  így  van-e  ez  leirva  a  táblán 
is?  Nézzétek  meg.  Most  Írjátok  le  (megvizsgálása 
a  leírásnak). 

Vigyázzatok!  N  .  .  igy  irta  le  iv  (ha  talán 
pontot  tett  volna  az  í  fölé).  Jól  irta-e  le  ?  Miért 
nem  ?  Mert  pontot  tett  az  i  fölé,  nem  pedig  vonást. 
Ha  igy  irják  le,  hogy  kell  olvasni?  Ezen  szóban  ív, 
az  í  hosszan  hangzik,  tehát  vonást  kell  föléje  tenni. 
(Folytatása  az  itt  jelzett  eljárással  a  másik  két  szó 
helyes  leiratásának). 

Nézzetek  a  táblára !  Az  első  szó  után  láttok 
egy  kis  pontot,  van-e  ily  pont  a  második  szó  ntán 
is  ?  Hát  a  harmadik  szó  után  ?  Ezek  a  kis  pontok 
arra  valók,  hogy  ott  az  olvasásban  egy  kis  szüne- 
tet kell  tartanunk.  Majd  én  olvasom  előttetek,  ugy, 
a  mint  kell  helyesen  olvasni  :  ív  (szünet),  ví  (szü- 
net), vív  (szünet).  Ugy-e  mindenik  pontnál  szünetet 
tartottam  az  olvasásban?  Olvassátok  ti  is  ugy,  a 
mint  én  olvastam.  A  ki  a  pontnál  nem  tart  szüne- 
tet, nem  helyesen  olvas. 

'Ez  őz-bőr.  Ez  réz-zár.  (Gönczy  ABC  21.  1.) 

A  táblára  irok  egy  szót  (ez).  Olvassátok  el! 
írok  egy  másikat  (őz).  Olvassátok !  írok  egj  har- 
madikat (bőr).  Olvassátok !  Olvassátok  még  egyszer 
mind  a  három  szót !  Már  elolvastátok  a  felirt  szó- 
kat egyenkint.  Most  a  három  szót  gyorsan  olvas- 
sátok egymáshoz,  ug}^,  a  mint  beszélni  szoktunk. 
Ha  nem  szaggatva,  hanem  folyvást  akarunk  olvasni, 
az  egymáshoz  tartozó  szókat  gyorsan  kell  egymáshoz 
foglalnunk.  Itt  ez  a  három  szó  a  pontig  egymáshoz 
tartozik.  Mikép  olvassuk  el  tehát  folyvást  és  jól? 
(ez  őz-bőr).  Ertitek-e  mit  olvastatok  ?  Ismeritek-e  az 
őzet?  Az  őz  egy  csinos  négylábú  állat.  íme  meg- 
mutatom lerajzolva.  Bőre  igen  szép  szőrrel  van 
fedve,  azért  az  őz-bőrt  nagyon  kedvelik.  Ez  őz-bőr. 
Ezt  igy  is  mondhatnók  máskép  :  Ez  őznek  a  bőre. 

Ez  réz-zár.  íme  felírtam  a  táblára  három  szót. 
Olvassátok  szavonkint.  Mivel  ezen  három  szó  egy- 
máshoz tartozik ,  olvassátok  el  folyékonyan.  Mit  ol- 
vastatok? Ertitek-e  ezt?  Ezt  igy  kell  érteni  :  Ez  a 
zár  rézből  van.  Ki  ismeri  a  rezet  ?  lm  én  mutatok 
kétféle  rezet,  egyik  sárga,  másik  vereses  szinrL 
Csak  rézből  csinálnak-e  zárt?  A  mit  vasból  csi- 
nálnak, micsoda  zárnak  nevezhetnők?  Mire  való 
a  zár? 

A  ló  zabbal  él.  (01  vastatás  a  fönebbi  eljárás 
szerint).  Mit  olvastatok  ?  Van-e  köztetek,  ki  a  zabot 
nem  ismeri  ?  Hoztam  be,  hogy  megmutassam  an- 
nak, a  ki  talán  még  nem  ismeri.  Csak  zabbal  él-e 
a  ló  ?  Mifélékkel  él  még  a  ló  ? 

Az  utczán  zene  van.  (Olvastatási  eljárás,  mint 
fönebb).  Mit  olvastatok  ?  Ha  azt  halljuk,  hogy  az 
utczán  hegedülnek,  akkor  mondhatjuk,  hogy  az 
utczán  zene  van.  A  hegedű  zenélőszerszám.  Miféle 
zenélőszereket  ismertek  még  ?  Ha  a  zenélőszereken 
játszanak,  akkor  zene  van. 

Antal  a  tó  vizén  evez.  Mit  olvastatok  ?  Kiről  ? 
Mit  csinál  Antal  ?  Hol  evez  Antal  ?  Kiről  szoktuk 
azt  mondani,  hogy  evez  ?  A  ki  a  csónakot  a  vizén 
lapáttal  hajtja.  Ki  látott  már  valakit  evezni  ?  Ki 
tudja,  mi  a  tó  ?  A  tó  álló  viz. 

A  zab  a  mezőn  terem.  Mit  olvastatok  ?  Mi  te- 
rem a  mezőn  ?  Hol  terem  a  zab  ?  Csak  zab  terem-e 
a  mezőn  ?  Mik  teremnek  még  a  mezőn  ? 

Imre  lázban  van.  Tudjátok-e,  mi  a  láz  ?  A  láz 
betegség.  A  ki  lázban  van,  rendszerint  nagy  forró- 
ságban szenved. 

A  vitéz  őrzi  a  hazát.  Mit  olvastatok  ?  A  vitézt 
minek  hijják  másként  ?  (katonának).  Mit  őriz  a  vi- 


17 

téz  ?  A  hazát.  A  hazán  értjük  azon  földet,  a  me- 
lyen lakunk.  Mikép  értitek  ezt :  őrzi  a  hazát  ?  Vé- 
delmezi, ha  az  ellenség  megtámadja.  A  katonák 
mivel  őrzik  a  hazát?  Fegyverrel,  u.  m.  karddal, 
puskával,  ágyúval. 

Figyelmeztetés.  Midőn  a  tanitó  ekép  végig  ment  a 
felvett  mondatok  értelmezésén,  ugyanezeket  olvastatja  az 
ABC-ből,  szoktatással  a  folyékonyságra  s  figyelmeztetve 
a  szünettartásra  a  pontnál. 

Folytatás.  A  tanító  felírja  a  táblára :  ez  őz-bőr. 
Olvassátok  el  a  mit  felírtam.  A  mit  ide  irtam  hány 
szóból  áll?  Az  első  szó:  „ez"  hány  hangból  áll? 
Melyek  azok?  „őzu  hány  hangból  áll?  Melyek 
azok?  „bőr"  hány  hangból  áll?  Melyek  azok? 

Ebben  a  szóban  ez,  hogy  következnek  a  han- 
gok egymásután  ?  Ha  tehát  le  akarnátok  irni,  me- 
lyik hangot  (később  betűt)  írnátok  elől  ?  Melyiket 
utána?  Ebben  a  szóban  Őz,  hogy  következnek  a 
hangok  egymásután  ?  Mikép  kell  tehát  irni  a  han- 
gokat egymásután?  Ebben  a  szóban  bőr,  a  hangok 
hogy  következnek  egymásután  ?  Mikép  kell  tehát 
leírni  ?  A  szóban  levő  hangokat  ugy  kell  egymásután 
irni,  a  mint  azok  a  kimondásban  egymásután  követ- 
kéznek. 

Ha  le  akarom  irni :  „Ez  őz  bőr"  melyik  szót 
kell  először  irnom?  Mondjátok  a  hangokat,  a  mint 
következnek,  én  majd  irom.  Látjátok!  a  két  han- 
got közel  és  egymáshoz  kötve  irtam,  mert  a  két 
hang  egy  szóhoz  tartozik.  Az  egy  szóhoz  tartozó 
hangokat,  egymáslwz  kötve  kell  irni. 

Melyik  szó  következik  ?  (őz)  Mondjátok  a  han- 
gokat, a  mint  következnek.  Most  figyeljetek !  Ezt 

Vezérk.  a  népisk.  I.  és  II.  oszt.  2 

a  szót  egy  kissé  távol  irom  a   másiktól.  A  külön 
szókat  egymástól  külön  kell  írni. 

Melyik  szó  következik?  (bőr)  Mondjátok  a 
hangokat,  a  mint  következnek.  Ezt  a  szót  is  egy 
kissé  távol  irom  a  másiktól,  mert  mint  mondtam, 
a  külön  szókat  külön  kell  irni.  („Ozbőr"  összetett 
szó  volna  tulaj  donkép,  s  mint  ilyet  össze  kellene 
irni;  de  az  erre  való  figyelmeztetés  később  fog  elő 
jönni.) 

Most  Írjátok  le  ezt:  „Ez  őz  bőr"  úgy,  a  mint 
a  táblán  leirva  látjátok. 

„A  ló  zabbal  él"  (táblára  felirva).  Hány  szó- 
ból áll  ez?  Melyek  azok?  Vizsgáljátok  meg,  jól 
van-e  leirva.  Olvassátok  az  első  szót  (a).  Hány 
hangból  áll?  Ott  látjátok-e  leirva?  Olvassátok  a 
következő  szót!  (ló)  hány  hangból  áll?  Melyek 
azok  ?  Hogy  következnek  a  hangok  egymásután  ? 
Nézzétek  meg,  ugy  következnek-e  az  Írásban  is  ? 
Jól  van-e  tehát  leirva  ? 

Olvassátok  a  következő  szót  (zabbal).  Hány 
hangból  áll?  Melyek  azok?  Hogy  következnek 
egymásután?  Figyeljetek!  Mikor  ezt  mondom  „zab- 
bal" nem  veszitek  észre,  hogy  a  b  hangot  kemé- 
nyen mondom  ki,  mintha  megkétszerezném  ?  Mivel 
a  b  hang  a  kimondásban  itt  keményen  hangzik, 
megkettőztetve  kell  irni,  úgy,  a  mint  leirva  lát- 
játok. 

Olvassátok  tovább  (él).  Hány  hangból  áll  stb. 
(mint  fentebb). 

Most  vizsgáljátok  meg,  a  külön  szók  külön 
vannak-e  irva  egymástól. 

Most  írjátok  le  palatáblátokra:  „a  ló  zabbal 
él,"  figyelve  a  helyes  leírásra.  (Folytatás), 

2.§. 

A  mondat  ismertetése  értelmi  tekintetben. 
A  mondathoz  tartozó  szók.  Pont,  vonás. 

Figyelmeztetés.  A  nyelvtani  elemek  az  első  osztály- 
ban akkor  lépnek  tüzetesebben  előtérbe,  midőn  az  olvasni 
tanuló  növendék  az  ABC  második,  úgynevezett  olvasó 
részéhez  ér.  iMég  ekkor  sem  szabad  az  olvasókönyvből 
minden  anyagot  nyelvtani  tekintetből  feldolgoztatni,  mert 
itt  is  az  olvasás  gépies  gyakorlása  marad  meg  főczélnak. 
De  már  ekkor  a  nyelvtani  előismeretek  kedvéért  az  ABC 
olvasó  részéből  bizonyos  megállapodási  pontokat,  a  czélra 
legalkalmasabbaknak  talált  olvasmány-részeket  veszünk 
fel  s  választunk  ki,  s  a  ezélhoz  képest  kiemelőleg  ezeket 
dolgozzuk  fel,  Ekép  a  nyelvtani  elemezés  sem  zavarólag 
és  akadályozólag  nem  fog  hatni  a  helyes  és  folyékony  ol- 
vasás elsajátítására,  sem  a  gyermek  figyelmét  nem  vonjuk 
el  minduntalan  a  főtárgytól,  és  nem  izetlenitjük  ártatlan 
örömét  s  gyönyörét,  melyet  a  kérdések  által  meg  nem 
szaggatott  folyvásti  olvasásban  talál. 

Ezen  a  fokon  már  az  ABC  olvasókönyvhöz  kötött 
nyelvtani  ismeretek  tárgyait  képezik:  1.  a  nyelvérzék 
mivelése,  2.  az  olvasmányoknak  taglalása,  3.  az  elöl  vásot- 
tak tartalmának  részint  az  olvasókönyv,  részint  saját  sza- 
vainak visszaadása,  4.  a  szépnek  és  jónak  az  olvasmányból 
kiéreztetése,  5.  egyes  mondatoknak  megkülönböztetése, 
6.  a  mondatban  az  egyes  szók  kijelölése,  7.  a  szók  szóta- 
gokra szaggatásának  gépies  gyakorlása,  8.  a  betűk  isme- 
rete, 9.  némely  helyesírási  és  olvasási  szabályok. 

Eljárás.  Feleljetek  kérdéseimre!  Milyen  a 
kréta  ?  A  kréta  fehér.  Ti  most  az  én  kérdésemre 
egy  mondatot  mondtatok.  Mit  mondtatok  a  krétá- 
ról ?  Miről  mondtátok  azt,  hogy  fehér  ? 

Feleljetek  kérdésemre!  Ki  tanítja  a  gyerme- 
keket az  iskolában?  A  tanító  tanítja  a  gyermeke- 
ket az  iskolában.  Ti  most  ismét  mondatot  mond- 

tatok  az  én  kérdésemre.  Kiről  mondtátok  azt, 
hogy  tanítja  a  gyermekeket  az  iskolában?  Mit 
mondtatok  a  tanítóról  ?  Az  első  kérdésemben  a  kré- 
táról, a  másodikban  a  tanítóról  mondtatok  vala- 
mit. Ha  valakiről  vagy  valamiről  valamit  mondunk. 
mondatot  mondunk. 

Mondjatok  valamit  a  tábláról.  A  mit  elmond- 
tatok az  mondat.  Most  én  mondok  nektek 
mondatokat :  A  tűz  éget.  A  nap  felmelegíti  a  föl- 
det, stb. 

Az  ABC-tekben  sok  mondatot  fogtok  találni. 
Keressétek  ki  a  nagy  ^4-nál.  (67.  1.  Gönczy  ABC.) 

Olvassátok  a  nagy  A  alatt.  „Antal  olvas. " 
Most  elolvastatok  egy  mondatot.  Kiről  olvastatok  ? 
Mi  van  mondva  Antalról  ?  Olvassátok  a  következő 
mondatot.  „Árpád  dalol."  Kiről  olvastatok?  Mi 
van  mondva  Árpádról?  Olvassátok  a  következő 
mondatot  stb. 

Olvassátok  még  egyszer  az  a)  alatti  mondato- 
kat. „Antal  olvas."  Ez  a  mondat  hány  szóból  áll? 
Kettőből.  Melyek  azok  a  szók  ? 

Most  olvassátok  tovább  a  mondatokat,  s  mind- 
egyiknél megállapodva  mondjátok  meg,  hány  szó- 
ból áll,  és  melyek  azok  a  szók  ?  Minden  itt  elolva- 
sott mondat  hány  szóból  állott  ?  (Kettőből.) 

Felírok  a  táblára  egy  mondatot.  „János  mes- 
terséget tanul."  Hány  szóból  áll  ez  a  mondat?  Me- 
lyek azok  a  szók? 

Felírok  a  táblára  egy  mondatot:  „A  jó  gyer= 
mek  szereti  szüleit."  Hány  szóból  áll  ez  a  mondat? 
Melyek  azok  a  szók  ? 

Tehát  látjátok,  hogy  a  mondatok  szókból  álla- 

nak.  A  mondat  állhat  hét,  három,  négy,  öt  szóból,  Egy 
mondatban  több  is  lehet  öt  szónál. 

Feladványok.  1.  írjátok  ki  a  b)  és  c)  alatti 
mondatokból  a  két  szóból  álló  mondatokat.  2.  írjá- 
tok ki  a  3  és  4  szóból  álló  mondatokat. 


Olvassátok  a  b)  alatti  mondatokat  (68.  L). 
„Annát  Ninának  is  hivják."  Hány  szóból  áll  ez  a 
mondat  ?  Melyek  azok  ? 

Mi  az  értelme  annak  a  mondatnak,  a  mit  el- 
olvastatok. Most  csak  az  első  szót  olvassátok  a 
mondatból.  (Annát).  Ha  csak  ennyit  olvastok  a 
mondatból,  meg  lehet-e  érteni?  (Nem).  Most  olvas- 
sátok el  belőle  a  két  első  szót.  (Annát  Ninának). 
Hát  most  lehet-e  érteni  ?  (Nem).  Most  olvassátok 
el  belőle  a  három  első  szót.  (Annát  Ninának  is). 
Kivehetitek-e  már  egészen  az  értelmét?  (Nem). 
Most  olvassátok  el  mind  azon  szókat,  melyek  a 
mondathoz  tartoznak.  (Annát  Ninának  is  hivják). 
Most  már  kivehettetek- e  egészen  az  értelmét?  A 
mondatnak  akkor  vehetjük  ki  egészen  az  értelmét,  mikor 
minden  hozzá  tartozó  szót  elolvasunk. 

Most  olvassátok  a  következő  mondatokat  ugy, 
hogy  akkor  állapodjatok  meg,  mikor  a  mondat- 
nak az  értelmét  egészen  klvehetitek,  vagy  mikor  a 
mondat  be  van  végezve. 


Olvassátok  még  egyszer  az  a)  alatti  monda- 
tokat. „Antal  olvas. "  Mit  láttok  a  mondat  végén? 
Pontot.  (A  gyermek  már  elébb  figyelmeztetve  volt 
a  pontra).    Olvassátok  a  következő    mondatokat. 

„Árpád  dalol."  Hát  ennek  a  mondatnak  a  végén 
van-e  pont  ?  Nézzetok  végig  a  többi  mondatokon. 
Láttok- e  több  helyen  is  pontokat?  A  pontnál  szü- 
netet kell  tartani  az  olvasásban.  Aki  nem  a  pontnál 
tart  szünetet,  értelmetlenül  olvas,  és  elferdíti  a 
mondatok  értelmét. 

En  most  olvasok  előttetek  ugy,  hogy  a  pont- 
nál tartok  szünetet ;  azután  ugy,  hogy  nem  a  pont- 
nál állok  meg;  meglátjátok,  mennyire  egészen  más 
értelme  lesz  a  mondatoknak.  „Antal  olvas. "  ,, Árpád 
dalol.  stb.  Most  ugy  olvasok,  hogy  nem  a  pontnál 
tartok  szünetet.  Antal  (szünet).  Olvas  Árpád  (szü- 
net). Az  e  most  az  értelme  a  mondatnak,  a  mi  ak- 
kor volt,  mikor  helyesen  szünetelve  olvastam  ? 
Mikor  helyesen,  a  pontnál  megállva  olvastam,  An- 
talról mondtuk,  hogy  olvas v  Mikor  nem  a  pontnál 
tartottam  a  szünetet,  akkor  Árpádról  mondtam  ezt; 
holott  Árpádról  az  van  mondva,  hogy  dalol. 


Olvassátok  av  t  az  olvasmányt,  melynek  ez  áll 
fölötte:  „A  munka."  (ABC.  69.  1.).  „Az  emberek 
sokképpen  munkálkodnak."  Olvassátok  tovább. 
„Némelyek  szántanak,  vetnek."  Mit  láttok  ezen 
szó  után:  szántanak?  Az  ilyen  jegyet  vonásnak, 
(vesszőnek)  nevezik.  Ez  is  épen  ugy  szünetjel  mint 
a  pont ;  tehát  a  vonásnál  is  szünetet  kell  tartani  az 
olvasásban.  Ha  vonásnál  szünetet  nem  tartanánk, 
sokszor  értelmetlen  lenne  az  olvasás. 

Most  hallgassatok  rám,  mikép  olvasom  el  én 
ezt  a  mondatot.  (A  tanitó  elolvassa  helyesen  szüne- 
telve). Olvassátok  el  ti  is,  annyi  szünetet  tartva  a 
vonásnál  az  olvasásban,  mint  én  tartottam. 

Tartsátok  meg,  hogy  a  pontnál  több,  a  vonás- 
nál kevesebb  szünetet  kell  tartani. 

Gyakorlatok.  1.  Olvassátok  végig  az  egész 
lapon  levő  mondatokat,  figyelve  a  pontra  és  vo- 
násra és  mindegyiknél  a  szünetelésre.  2.  írjátok 
ki  ezen  lapról  azon  mondatokat,  melyekben  vonás 
(vessző)  is  fordul  elő. 

Figyelmeztetés.  A  tanítónak  nem  lehet  ajánlani  eléggé 
annak  figyelembe  vételét,  hogy  az  első  osztályban  főczél 
a  gépies  és  lehetőleg  folyékony  olvasás,  és  hogy  erre  kell 
legtöbb  időt  forditani.  Ha  a  tanitó  még  akkor  is,  midőn 
már  átment  az  ABC  második  részére,  nem  képes  tanít- 
ványaival az  egyes  olvasmányokat  annyira  feldolgoztatni, 
hogy  azokat,  meglehetős,  ezen  a  fokon  megvárható  folyé- 
konysággal tudják  olvasni ;  ha  a  tanítvány  csak  bagga- 
dozva  tud  tovább  hatolni  az  olvasásban,  és  minden  lépten 
nyomon  megakad,  ugy  nem  sokat  fog  érni  sem  az  értel- 
mezés, sem  a  nyelvtani  czélokra  való  feldolgozás,  és  sok- 
szor kellene  lehetetlent  követelnünk.  Mikép  fog  például 
a  majd  nem  minden  szónál  megakadó  gyermek  azon  kíván- 
ságnak megfelelni,  hogy  csak  a  pontnál  és  vonásnál  tart- 
son szünetet. 

3.  §. 
A  betűk. 

Keressétek  ki  a  nagy  A  alatt  lévő  mondato- 
kat. Olvassátok  az  első  mondatot.  ,, Antal  olvas. " 
Feleljetek  kérdéseimre.  Ez  a  mondat  hány  szóból 
áll  ?  Melyek  azok  a  szók  ?  Ez  a  szó  „Antal"  miféle 
hangokból  áll?  Nevezzétek  sorban  ugy,  a  mint 
egymásután  következnek.  Ez  a  szó  „olvas"  szinte 
hangokból  áll-e  ?  Mely  hangokból  ?  Minden  szó 
hangból  vagy  hangokból  áll  ? 

Ezen  szóban;   „Antal"  melyik  az  első  hang? 

(a).  Az  a  hangnak  van  látható  jegye  is,  a  melyet 
ti  már  ismertek.  lm,  felírom  a  táblára.  (A  tanitó 
itt  csak  a  kis  a-t  irja  fel,  azonban  emlitse  fel  a 
másik  jegyét  is,  a  nagy  A-t).  A  mit  ide  írtam,  az 
az  a  hangnak  látható  jegye.  Az  a  hang  után  me- 
lyik hang  van  (n).  A  'n  hangnak  szinte  van  lát- 
ható jegye,  a  melyet  ti  már  ismertek.  íme  felirom 
a  táblára.  (A  tanitó  ekkép  folytatja  végig  a  felvett 
két  szóban  levő  hangok  jegyeinek  felírását).  A  mi- 
ket ide  felírtam,  a  hangok  látható  jegyei.  A  hangok 
látható  jegyeit  betűknek  nevezzük.  Tehát  mind  azok, 
melyeket  most  ide  a  táblára  felírtam,  betűk.  Az 
ABC-ben  is  mindenütt  betűket  láttok. 

Most  felírok  a  táblára  mindenféle  betűt,  a  mi 
csak  van : 

a  á  b  c  ez  cs  d  e  é  f  stb.  (Lásd  ABC.  33.  1.) 

Most  meg  fogjátok  ismerni  ezeknek  a  betűk- 
nek a  neveit  is.  Nevezzétek  az  elsőt  (a),  másodikat 
(á),  harmadikat  (b').  Ez  csak  a  hangja,  a  mint  az 
olvasásban  hangzik,  de  a  neve  bé  (Ekkép  megy 
végig  a  tanitó  az  egyes  betűk  neveinek  az  ismerte- 
tésén, és  többszöri  ismétlések  által  begyakoroltatja). 

„ Gyakorlatok. "  1.  Mondjátok  a  betűknek  ne- 
veit sorban,  a  mint  következnek,  én  majd  mutatom 
a  táblán. 

2.  A  betűk  sorban  le  vannak  nyomtatva  ABC- 
tekben  is.  Keressétek  ki.  Olvassátok  mindnyájan  a 
betűk  nevét  sorban  a  mint  következnek. 

3.  A  tanitó  a  táblán  mutatja:  mondjátok  en- 
nek a  betűnek  hangját,  most  mondjátok  a  nevét. 
(Folytatása  a  betűk  hangja  és  neve  megkülönböz- 
tetésének.) 

4.  A   tanitó  az  ABC-ből  olvastat  egyes  sza- 

vakat  s  megnevezteti,  az  azokban  előjövő  betűk 
hangját  és  nevét,  például;  „A  zsugori  és  majma." 
(64.  1.).  Ebben  a  szóban  zsugori  a  hangok  ezek : 
zs'-u-g'-o-'r-i.  A  betűk  nevei:  zse-u-ge-o-er-i.  stb. 


Mikor  ezt  a  betűt  hangoztatom  a,  hangzik-e 
ezzel  együtt  valami  más  hang,  vagy  csak  magában 
hangzik?  Az  a  magánhangzó  betű.  (Folytatás  né- 
hány magánhangzó  felvételével).  íme,  felirom  a 
táblára  a  magánhangzó  betűket:  a  á  e  é  stb.  A 
magánhangzó  betűket  megtaláljátok  az  ABC-tek- 
ben  is  (a  tanitó  ki  keresteti  s  együttesen  végig  ol- 
vastatja). 

Figyeljetek!  Mikor  ezt  a  betűt  nevezem :  bé, 
hány  hang  hangzik  itt  ?  (Kettő).  Melyik  az  a  két 
hang  ?  (b'  és  é). 

A  b  betű,  mivel  egy  másik  hanggal,  az  á-vel 
hangzik,  mássalhangzó  betű.  A  é  másik  hanggal 
együtt  hangzik-e  ?  Melyikkel  ?  A  c  is  mássalhangzó 
betű-e?  (A  tanitó  tovább  folytatja  a  mássalhangzók 
ismertetését,  mindegyiket  felirjaatáblára,  s  onnan 
olvastatja;  azután  felkeresteti  ugyanezeket  az 
ABC-ből  (66.  1.)  és  szinte  elolvastatja  a  gyerme- 
kekkel együttesen.  Gyakorlás  végett  olvastat 
egyes  szavakat  az  ABC-ből  s  megnevezteti  az  azok- 
ban előjövő  magán-  és  mássalhangzókat,  például : 
,, Mari.  "^-mássalhangzó,  a- magánhangzó,  r-  más- 
salhangzó, i-  magánhangzó. 

Szótagok. 

Figyelmeztetés.  A  szótagolás  nyelvtani  alapos  és  ki- 
merítő tanítása  s  írás  általi  feldolgozása  a  Il-ik  osztályban 

jön  elő.  Itt  még  a  szótagok  ismertetésének  legelső  elemeire 
s  főleg  a  gépies  szoktatásra  kell  szorítkozni. 

Az  első  osztályban  előjövő  szótagolási  elemek  követ- 
kezők: 1.  a  szók  tagokra  oszthatók,  2.  vannak  egy-,  két-, 
három,  s  több  tagú  szók,  3.  az  olyan  szó,  melynek  kimon- 
dása közben  egyszer  mozdul  meg  a  száj,  egytagú  szó,  a 
midőn  kétszer  mozdul  meg  kéttagú  stb,  4.  a  hány  magán- 
hangzó van  egy  szóban,  annyi  tagú  a  szó,  5.  egy  szótag- 
ban fordulhat  elő  egy,  két,  három,  négy  betű,  6.  az  egy 
szótaghoz  tartozó  betűket  nem  szabad  egymástól  elválasz- 
tani a  másik  sorba  való  átvitelnél. 

A  gépies  szoktatás  abban  áll,  hogy  a  tanitó  együt- 
tesen, '  néha  egyenkint  olvastat  a  tanítványokkal  egész 
olvasmányokat  a  szók  tagokra  szaggatásával.  Ez  tetszős 
foglalkozás  a  gyermekeknek  és  általa  a  szótagolás  az  ösz- 
tönszerű biztosság  fokáig  begyakorolható. 

Eljárás.  Az.  emberi  testnek  vannak-e  részei  ? 
(a  beszéd-  és  értelemgyakorlatokban  már  előfordult). 
Nevezz  ily  részeket.  Fő,  nyak  stb.  A  test  részeit 
tagoknak  is  nevezik.  A  fő  tehát  az  emberi  testnek 
tagja.  Tag-e  a  kéz  ?  a  láb  ?  stb.  Vannak-e  a  lónak 
is  tagjai  ?  a  tehénnek  ?  a  verébnek  ?  stb. 

Mindjárt  meglátjátok,  hogy  a  szóknak  is  van- 
nak tagjai.  „Antal  olvas."  Melyik  ebben  az  első 
szó  ?  —  Most  nézzetek  rám.  Vigyázzatok  arra,  hogy 
mig  ezt  a  szót  „Antal"  kimondom,  hányszor  moz- 
dul meg  a  szám  ?  (a  tanító  észrevehetőleg  szemlél- 
tesse). Mondjátok  ti  is  úgy,  a  mint  én  mondtam, 
figyelve  magatokra,  hányszor  mozdult  a  szátok  az 
egész  szó  kimondásában.  Ugy-e  kétszer  mozdult 
meg  ?  A  hányszor  megmozdult  a  szátok,  ennek  a 
szónak  annyi  tagja  van.  Hányszor  mozdult?  (két- 
szer). Tehát  hány  tagja  van?  (kettő).  Melyik  az 
egyik  ?  Melyik  a  másik  tag  ? 

Lássuk    a   másik   szót.   Nézzetek    a    számra. 

)l-vas."  Hányszor  mozdult  a  szám  kimondásá- 
én ?  Kétszer.  Tehát  a  szó  is  hány  tagú  ?  —  A  szó 
annyi  tagú,  a  hányszor  megmozdul  a  száj  annak  ki- 
mondásában. Mondjátok  ti  is  ugyanezt  a  szót  két 
tagra  szakítva. 

Most  olvassátok  velem  együtt  ABC-tekből  az 
a)  alatt  levő  mondatokat  tagolva.  Ar-pád  dalol. 
Ag-nes  ját- szik  stb. 

Kérdések :  Ágnes  hány  tagú  szó  ?  Andor  hány 
tagú  szó  ?  stb. 

A  mely  szók  az  itt  elolvasott  mondatokban 
előfordultak,  mind  hány  tagú  szók  ?  Kéttaguak. 

Most  olvassuk  a  b)  alatti  mondatokat.  „  Annát 
Ninának  is  hívják." 

Olvassuk  az  első  szót  együtt,  tagokra  szag- 
gatva. Hányszor  mozdult  a  szátok  a  kimondásban  ? 
Tehát  hány  tagú  szó  ?  Olvassuk  a  következő  szót 
(Ni-ná-nak).  Hányszor  mozdult  a  száj  ?  Tehát  hány 
tagú  szó  ?  Olvassuk  a  következő  szót  (is).  Hányszor 
mozdult  a  száj  ?  Egyszer.  Tehát  hány  tagú  szó  ? 
Olvassuk  tovább  stb.  „Nappal  munkálkodunk." 
Munkálkodunk.  Ennek  kimondásában  hányszor 
mozdult  a  száj  ?  Tehát  hány  tagú  szó  ? 

Kérdések :  is  hány  tagú  szó  ?  Annát  hány  tagú 
szó  ?  Ninának  hány  tagú  szó  ?  Munkálkodunk  hány 
tagú  szó  ?  Tehát  vannak  egy-,  két-,  három-,  és 
négytagú  szók.  Fogunk  találni  majd  több  tagua- 
kat  is. 

Gyakorlatok.  1.  Olvassátok  a  következő  mon- 
datokat úgy,  hogy  mondjátok  meg,  mindegyik  elő- 
jövő szó  hány  tagú,  2.  írjátok  ki  az  a)  b)  és  c)  alatti 
(mondatokból  az  egytagú  szókat,  a  kéttagú  szókat, 
\\  háromtagú  szókat  stb. 

Felírok  a  táblára  két  mondatot;  „Ákos  be- 
szél." „Mi  irunk."  Szaggassuk  tagokra  :  Á-kos 
be-szél.  (A  tanító  tagokra  szaggatva  felírja.)  Ebben 
a  szóban  Ákos  melyik  az  első  tag  ?  (A)  Hány  betű 
jön  elő  ebben  a  tagban?  (egy).  Melyik  a  másik 
tag  ?  (kos).  Hány  betű  van  a  másik  tagban?  (három). 
Hány  tagja  van  ennek  a  szónak:  be-szél.  Melyik 
az  első  tag?  Hány  betű  jön  benne  elő?  (kettő). 
Melyik  a  másik  tag  ?  Hány  betű  jön  elő  benne  ? 
„Mi  irunk."  Hány  tagú  szó  az  első?  Hány  betűből 
áll  ?  Hánv  tagú  a  másik  szó  ?  Az  első  tag  hány  be- 
tűből áll  ?  hányból  a  második  ? 

A  tanító  összeszedeti  a  táblán  mutatva  az  egy, 
két,  három,  négy  betűből  álló  szótagokat  s  kimon- 
datja a  tételt.  A  szótag  állhat  egy,  két,  három,  négy 
betűből. 

Olvassátok  a  c)  alatti  mondatokat,  „Mihály 
szorgalmatos."  Az  első  szót  szaggassuk  tagokra. 
Most  tagoljuk  a  másodikat.  Most  felirom  a  táblára 
mind  a  két  szót,  tagokra  szaggatva.  (Mi-hály  szor- 
gal-ma-tos.) 

Az  első  szótagban  (Mi-)  találunk-e  magán- 
hangzót ?  Melyik  az  ?  Hány  magánhangzó  van  ben- 
ne ?  Ebben  a  szó  tagban  hály  van-e  magánhangzó  ? 
Melyik  az  ?  Hány  magánhangzó  van  benne  ?  (A  ta- 
nító szemlélteti  a  többi  felirt  szótagokat  is.) 

Mindegyik  szótagban  van-e  magánhangzó  ? 
Hány  ?  Hány  magánhangzó  van  ebben  a  szóban  : 
Mihály  ?  Hány  tagú  a  szó  ?  Tehát  a  hány  magán- 
hangzó van  benne,  annyi  tagú  a  szó.  Hány  ma- 
gánhangzó van  ebben  a  szóban :  szorgalmatos  ? 
Hány  tagú  a  szó  ?  Tehát  ahány  magánhangzó  van 
a  szóban,  annyi  tagú  a  szó. 

Minden  szótagban  kell  lenni  egy  magánhangzónak; 
a  hány  magánhangzó  van  egy  szóban,  annyi  tagú  a  szó. 

(Fejtegetés  az  olvasókönyvből  ezen  tétel 
szerint.) 

Olvassátok  ezt  az  olvasmányt:  „A  munka" 
(69.  1.)-  Olvassátok  az  első  sort,  s  mikor  a  sor  vé- 
gére értek,  állapodjatok  meg.  „Az  emberek  sokké- 
pen munkál-. "  Be  van-e  itt  végezve  a  szó  ?  Olvas- 
sátok utána  a  következő  sorból,  a  mi  még  a  szóhoz 
tartozik  (kodnak).  A  szó  azért  van  itt  megszakítva, 
mert  nem  férne  be  belőle  több  abba  a  sorba,  vagy 
ha  férne  is  valami,  akkor  ez  hosszabb  sor  lenne  a 
többinél  s  ez  így  nem  csinos  volna. 

Nézzünk  még  több  szót  is,  melyek  a  sor  vé- 
gén vannak  megszakítva.  (A  tanító  szemlélteti  a 
3-dik,  4-dik,  5-dik,  6-dik,  9-dik  sorban  megszakí- 
tott szókat  s  figyelmezteti  a  gyermekeket  az  átvivő 
jegyre  (-). 

Nem  mindegy  akár  hol  szakítni  meg  a  szót  s 
vinni  át  a  másik  sorba.  Ha  a  szót  a  sor  végén  vala- 
mely tagjánál  kell  megszakítni,  az  azon  taghoz  tartozó 
hetüket  nem  szabad  egymástól  elválasztanunk.  (Bővebb 
felvilágosítás  példákkal.) 

Példa  a  szótagolás  fejtegetésére.  Olvassátok  a 
nagy  A  alatt  álló  mondatokat,  úgy,  hogy  az  azok- 
ban előjövő  szókat  tagokra  szaggassátok.  „An-tal 
ol-vas."  Ar-pád  da-lol  stb. 

Olvasd  N.  az  első  mondatot.  ,, Antal  olvas. " 
Hány  szótag  van  ebben  a  mondatban?  Melyik  az 
első  ?  Melyik  a  másik  ?  Hány  tagú  szó  ez  :  Antal  ? 
Honnan  tudod,  hogy  kéttagú  ?  Mert  kimondásában 
kétszer  mozdul  a  száj.  Hát  még  honnan  is  tudod, 
hogy  kéttagú  ?  Mert  két  magánhangzó  van  benne. 

Mely  betűk  tartoznak  az  első  taghoz  ?  Hány  betű- 
ből áll  az  első  tag  ?  Mely  betűk  tartoznak  a  máso- 
dik taghoz  ?  Hány  betűből  áll  a  második  tag  ?  Ha 
ezt  a  szót  „Antal"  az  írásbán  meg  kellene  szakítni, 
hol  vinnéd  át  a  másik  sorba  ? 

Olvasd  a  másik  szót  stb.  (Folytatás.) 

5.  §. 

Czim.   Szakasz.    Értelmezés    az    olvasmány 
saját  szavaival.  Rekesz. 

A  tanító  kikeresteti  a  harmadik  olvasmányt 
s  olvastatja  a  czimjét:  „Az  iskola/4 

A  mit  most  elolvastatok,  mint  látjátok,  maga 
áll  egy  sorban  az  olvasmány  felett,  vastagabb  be- 
tűkkel nyomtatva,  mint  maga  az  egész  olvasmány. 
Ez  az  olvasmánynak  a  czime.  A  czim  azt  adja  tud- 
tára az  olvasónak,  hogy  miről  szól  az  egész  olvas- 
mány. Az  olvasmánynak  olyan  a  czim,  mint  a 
mesterembernek  a  czimer.  A  hol  a  czimeren  olló 
van  kifestve,  tudjuk,  hogy  ott  szabó  lakik;  ahol 
csizma  van  festve,  tudjuk,  hogy  ott  csizmadia  lakik. 

Nézzétek  meg  a  következő  olvasmányt:  mi 
annak  a  czime  ?  (A  hangya.)  Abban  az  olvasmány- 
ban tehát  miről  olvas  az  olvasó  ?  Nézzétek  meg  a 
következő  olvasmány  czimét.  Hatott  miről  fog  ol- 
vasni az  olvasó  ? 

Térjünk  vissza  az,, iskola" czimű olvasmányra. 
Olvassátok  el  a  négy  első  sort.  A  mit  elolvastatok, 
az  egy  része,  szakaszocskája  az  egész  olvasmány- 
nak. Ezen  kis  szakaszában  az  olvasmánynak  több 
mondat  van  befoglalva.  Olvassatok  el  minden  mon- 
datot, mely  e  kis  szakaszban  van. 

Most  olvassátok  el  a  következő  két  egész  és 
harmadik  darab  sort,  A  mit  elolvastatok  az  az  ol- 
vasmánynak egy  másik  kis  szakasza.  Látjátok-e, 
hogy  a  hol  ez  a  szakasz  kezdődik,  a  sor  beljebb  van 
kezdve  a  többinél.  A  hány  ily  bekezdést  találtok, 
annyi  kis  szakasza  van  ennek  az  olvasmánynak. 
Számláljuk  meg :  hány  szakaszt  találunk  ? 

Eredmény.  1.  Az  olvasmányoknak  van  czimök, 
2.  a  ezim  azt  mutatja,  hogy  az  az  olvasmányban 
miről  fog  olvasni  az  olvasó,  3.  az  olvasmányok 
szakaszokra  vannak  osztva,  4.  a  szakaszok  bekez- 
dett sorral  kezdődnek,  4.  a  szakaszokban  monda- 
tok foglaltatnak. 

Az  értelmezés  itt  az  olvasmány  természeténél  fogva 
nem  lehet  más,  mint  az  egyes  mondatoknak  kérdések  általi 
te  tagolása,  mely  kérdésekre  a  gyermek  az  olvasmánv  sa- 
ját szavaival  felel. 

Jelzés  az  eljárásban.  Olvassátok  az  első  szakasz- 
ban előjövő  mondatokat.  „A  hova  mi  járunk  az  az 
iskola."  Mit  olvastatok  ?  Mi  az,  a  hova  mi  járunk  ? 
A  hova  mi  járunk  az  az  iskola.  Mi  az  iskola  ?  Az 
iskola  az,  a  hova  mi  járunk.  „Az  iskola  épületben 
van  a  tanterem/ <  Mit  olvastatok?  Mi  van  az  iskola 
épületben  ?  —  a  tanterem.  Miben  van  a  tanterem  ? 
—  az  iskola  épületben  stb. 

„Az  alsó  polczon  vannak  az  irkák,  egyébféle 
papírok,  a  szivacs,  az  irón  (plajbász),  az  irótollak 
'pennák)"  stb. 

Az  „irón"  szó  után  két  hajlott  vonal  közé  van 
rekesztve  ez  a  szó :  pennák.  Ez  az  előtte  álló  szót 
magyarázza,  t,  i.  hogy  az  irónt  plajbásznak  is  hív- 
ak.  Mindjárt  ezután  láttok-e  rekeszbe  tett  szót « 
tfelyik  az?  (pennák.)  Ez  is  az  előtte  álló  szót,  az  iró- 

tollat  magyarázza,  t.  i.  hogy  az  iró tollakat  másként 
pennáknak  is  nevezik.  A  rekeszbe  tett  szók  rendsze- 
rint az  előttök  álló  szót  magyarázzák. 


A  liangzatosság  érzékeltetése.   Értelmezés 
szólielyettesitések  által. 

(Negyedik  olvasmány  „A  hangya. ") 

Mi  a  czime  ennek  az  olvasmánynak  ?  Mit 
mutat  nekünk  ez  a  czim  ?  —  hogy  itt  a  hangyáról 
fogunk  olvasni.  (Kérdezősködés  a  hangyáról.)  Mi- 
lyen állat  ?  Nagy-e,  kicsimbe  ?  stb.  Milyen  szokása 
van?  stb. 

„Nézd  csak  a  kis  hangyát,  nézd  csak  nézd, 
mit  mivel."  Mi  mondja  azt  itt:  nézd  csak  a  kis 
hangyát  ?  (A  könyvecske.)  Kinek  mondja  ?  (Az  ol- 
vasónak.) Most  ti  vagytok  az  olvasók,  tehát  nektek 
mondja.  Mit  mond  a  könyv,  mit  nézzünk,  —  hogy 
mivel  a  hangya?  Tudnátok-e e helyett  „mit  mivel" 
más  szót  is  használni,  melynek  ugyanazon  értelme 
van  (mit  csinál,  mit  cselekszik). 

,, Szájában  mily  izmos  kenyérmorzsát  czipel." 
Ertitek-e  ezt  a  szót  „izmos"  ?  Itt  azt  értjük  alatta  : 
nagy.  Itt  egy  szó  van:  „czipel,"  tudnátok-e  más 
szóval  megmondani  ennek  az  értelmét?  (visz). 
„Czipel,"  ezt  arról  szoktuk  mondani,  a  ki  magához 
képest  valami  nagy  csomót  nagy  nehezen  visz.  A 
kis  hangya  nagyobb  darab  kenyérmorzsát  elczipel, 
mint  a  milyen  nagy  maga. 

„Azért  czipeli  ezt  élelemtárába,  hogy  a  hideg 
télen  ne  kopjék  fel  álla."  Hova  czipelte  a  hangya 
a  kenyérmorzsát  ?  —  élelemtárába.  A  hol  valamit 

tartogatunk,  az  tár.  A  hol  élelmiszereket,  lisztet, 
szalonnát,  borsót  stb.  tartogatnak,  az  élelemtár.  A 
hangyáknak  is  van  a  föld  alatt  és  hasadékokban 
olyan  helyecskéjök,  a  hol  élelmöket  tartogatják, 
van  élelemtáruk. 

Mit  olvastál,  miért  czipeli  a  hangya  a  kenyér- 
morzsát élelemtárába  ?  —  hogy  hideg  télen  fel  ne 
kopjék  álla.  Ezt  igy  lehetne  máskép  mondani  : 
hogy  a  hideg  télen  meg  ne  éhezzék.  A  ki  sokat 
éhezik,  annak  a  képe,  az  álla  megsoványodik,  úgy 
tetszik,  mintha  felkopnék  az  álla. 

„Mig  a  meleg  nyár  tart,  ő  sohasem  hever, 
neki  a  munkásság  kellemetes  teher. "  Meddig  nem 
hever  ?  Milyen  teher  neki  a  munkásság  ?  (kellemes, 
azaz  gyönyört  okoz  neki).  A  földmivelők  is  mikor 
keresik  kenyeröket?  —  nyáron  mikor  melegek 
vannak.  A  ki  nyáron  keres  munkálkodik,  van-e 
annak  télen  mit  enni  ? 

„A  piczi  hangyácskák  dolog  után  élnek,  rest 
gyermekek  tőlük  példát  vehetnének/6  Mi  után  él- 
nek a  hangyák?  —  dolog  után.  Elnek-e  más  álla- 
tok is  dolog  után?  (méhek,  lovak,  ökrök).  Vannak-e 
olyan  állatok,  melyek  nem  dolgozással  keresik  élel- 
möket? (juh,  disznó,  fecske,  gólya.) 

A  könyv  azt  mondja  :  „rest  gyermekek  tőlük 
példát  vehetnének. "  Kit  nevezünk  restnek?  —  a 
ki  nem  szeret  dolgozni.  Példát  venni  a  hangyáktól, 
ezt  igy  mondhatnók  máskép :  tanulni  a  hangyáktól, 
hogy  mi  is  akkép  cselekedjünk.  A  dolgozni  nem  sze- 
rető gyermekek  tehát  tanulhatnának  a  hangyáktól 
szorgalmat,  munkaszeretetet.  Ti  is  kövessétek  a  kis 
hangyák  példáját. 

Miután  jól  megértettétek,  a  mit  a  hangyáról 

Vezérk.  a  népisk.    I.  és  II.  oszt.  3 

olvastatok,  most  kinézve  a  könyvből  hallgassatok 
rám,  miképen  olyasom  én  fel  az  egész  kis  olvas- 
mányt. 

A  tanító  felolvassa  végig  hangzatosan  úgy,  hogy  a 
gyermekek  az  egymásnak  megfelelő  rím  és  rímviszhango- 
kat  sejthessék,  kiérezhessék.  A  felolvasás  után  némelyek- 
kel utánolvastatja ;  azután  könyvnélkül  megtanultatja  és 
hangzatosan  felmondatja. 

7   §• 

Az  ötödik  olvasmány  feldolgozása. 

Figyelmeztetés.  Az  ötödik  olvasmány,  melyben,  két 
kivétellel,  egyes  befejezett  mondatok  foglaltatnak,  alkal- 
mas arra,  hogy  a  tanító  a  szakaszok ,  mondatok ,  szók 
megkülönböztetésének  bővebb  begyakorlására  felhasználja; 
magában  értetvén,  hogy  az  értelmezés  el  nem  maradhat. 
A  szükséghez  képest  felhasználhatja  a  tanító  némely  eddig 
közlött  nyelvtani  elemek  ismétlésére  is. 

Jelzés  az  eljárásban.  Mi  a  czime  az  olvasmány- 
nak? —  ,,Az  iskolai  élet.66  Tehát  miről  fog  itt  ol- 
vasni az  olvasó  ?  Arról,  hogy  miben  áll  az  iskolai 
élet,  mit  tesznek  a  növendékek  az  iskolában  ? 

Ez  az  olvasmány  fel  van-e  osztva  szakaszocs- 
kákra  ?  Hány  szakaszból  áll  az  egész  ? 

Olvassátok  az  első  szakaszban  levő  mondato- 
kat. „Minden  reggel  és  minden  délután  az  iskolába 
megyünk.66  Mit  olvastatok,  hova  mentek  ti?  Mikor 
mentek  ti  az  iskolába  ?  Mikor  van  reggel  ?  Mikor 
van  délután  ?  (Folytatás.) 

Most  kezdjétek  elől  az  olvasmányt  s  olvassá- 
tok úgy,  hogy  mindenütt,  a  hol  szünetjel  van, 
állapodjatok  meg  és  mondjátok  meg,  mely  szü- 
netjel az  ? 

Figyelmeztetés.  A  második  szakaszban  egy  kettőspont 
jön  elő,  ezt  sem  kell  ismertetés  nélkül  hagyni.  Az  ismerte- 
tés következő  lehet  : 

Ezen  mondat  után  :  „mielőtt  munkához  fognánk, 
így  imádkozunk,"  két  egymásfelett  álló  pont  van  (a  tanitó 
a  táblán  is  megmutatja).  Ez  is  szünetjel,  mint  a  pont  és 
vonás ;  tehát  a  kettőspontnál  is  szünetet  kell  tartani,  az 
olvasásban  épen  úgy,  mint  a  pontnál  és  vonásnál.  De  ez 
még  mást  is  mutat.  Olvassuk  csak  a  mondatot.  „Mielőtt 
munkához  fognánk,  igy  imádkozunk."  Most  következik 
az  imádság  melyről  szó  van :  „Atyánk  add  ránk  áldáso- 
dat" stb.  A  kettőspont  arra  mutat,  hogy  utána  következik, 
a  miről  szó  van.  Itt  az  imádságról  van  szó  s  a  kettőspont 
után  következik  az  imádság  :  „Atyánk  add  ránk"  stb. 

8.  §. 

A  hatodik   olvasmány   feldolgozása.    Meg- 
szólító- és  idézőjel. 

(„Munkára  fel.") 

A  hatodik  olvasmány  vers  lévén ,  nem  alkalmas 
nyelvtani  fejtegetésre,  mely  által  vesztené  hatását.  Itt 
csupán  egyszerű  értelmezésnek,  a  szokatlanabb  szók  meg- 
magyarázásának van  helye.  Azonban  előfordulván  itt  a 
megszólító-  és  idézőjel,  ezeket  meg  kell  ismertetni. 

Eljárás.  Mi  a  czime  ennek  a  kis  olvasmány- 
nak? —  „Munkára  fel."  Ezzel  a  szóval  :  fel,  ser- 
kenteni szoktunk  valamire.  Ha  a  gyermeket  az 
alvásból  fel  akarjuk  költeni,  ezt  mondjuk:  fel!  gyer- 
mek fel!  Ha  valakit  munkára hi vünk  fel, ezt  mond- 
[juk:  munkára  fel! 

Olvassuk!  „Munkára  fel!"  Mit  olvastál?  Hogy 
I erted   ezt?    —  hogy   munkára   vagyunk   felhiva. 
Ezen  szó  után:  fel,  egy  jegyet  (!)  láttok.  Felírom  a 
táblára  is.  Ilyen  jegyet  a  felhivó,  felszólitó  monda- 
tok után  szoktak  tenni.  Az  ilyen  jegynél  is  szünetet 

kell  tartani  az  olvasásban:  „ne  vesztegelj. "  Ez 
alatt  azt  értjük :  ne  légy  tétlenül,  ne  légy  úgy,  hogy 
semmit  se  tégy.  Mit  értünk  hát  ez  alatt :  ne  vesz- 
tegelj ? 

„Nem  restekért  van  itt  a  hely."  Mit  mond- 
tunk a  kis  hangyánál,  ki  a  rest  ?  —  a  ki  nem  sze- 
ret dolgozni.  Hogy  érted  hát  ezt:  nem  restekért 
van  itt  a  hely  ?  —  nem  olyanokért  van  itt  a  helyr 
a  kik  nem  szeretnek  dolgozni. 

Most  olvassuk  el  egyfolytában,  a  mit  részen- 
kint  olvastunk  (elolvassák).  Ennek  a  kis  beszédnek 
az  elején  és  végén  két-két  kis  vonást  („")  láttok. 
(A  tanitó  felírja  a  táblára  is.)  Ha  valakinek  a  be- 
szédjét hozzák  fel  az  olvasmányban,  ilyen  kettős 
kis  vonást  tesznek  a  beszéd  elejére  és  végére.  Mi- 
kor használják  tehát  az  ilyen  kettős  kis  vonást? 
Hova  szokták  tenni  ? 

„Ma  ez  hangozik  szerteszét."  „Szerteszét"  — 
mintha  mondanók  :  mindenütt,  mindenfelé.  Mi 
hangzik  ma  szerteszét  ?  ez  :  Munkára  fel ! 

„0  halld  te  is  tettre  kész  szívvel." Mit  mond? 
Mit  halljatok  meg  ti  is?  Milyen  szívvel  halljátok 
meg  ?  Tettre  kész  szívvel,  az  az  nem  vonakodva, 
hanem  szívesen  téve. 

„Eszszel  jövődbe  nézz."  Az  az  gondoljátok 
meg,  hogy  idővel  ti  is  felnőtt  emberek  lesztek,  s 
ha  mint  gyermekek  munkálkodtok,  mint  nagy  em- 
berek boldogok  lesztek. 

„Áll  előtted  is  munkakör."  Vannak-e  nektek 
is  kiszabott  munkáitok  ?  Melyek  azok  ?  irás,  olva- 
sás, számolás  stb. 

Ez  a  ti  munkakörötök.  Hát  a  tanítónak  mi  a 
^kaköre  ?  Hát  a  földmivesnek  ? 

„Nézd  minden  jó  előre  tör."  Mintha  monda- 
nók :  Minden  jó  ember  igyekszik  a  maga  dolgában 
előre  haladni,  előre  törni.  A  jó  gyermek  igyekszik 
előre  haladni  (előretörni)  a  tanulásban  és  jómaga- 
viseletben. 

„Naponta  mind  elébb  halad,  mig  a  rest  és 
tétlen,  marad. "  Ki  halad  elébb  naponta  (minden- 
nap)? a  jó,  a  ki  igyekszik.  Ki  marad  hátra  ?  a  rest, 
a  tétlen,  azaz  :  a  ki  semmit  nem  tesz.  Ha  ti  igye- 
keztek a  tanulásban,  elő  fogtok-e  haladni?  A  ki 
nem  szeret  tanulni,  hátra  fog-e  az  maradni  a  ta- 
jiulásban? 

„A  kor  repül,  gyors  szárnya  van."  Mi  repül? 
a  kor,  azaz:  az  idő.  A  tegnapi  idő  elmúlt- e,  elre- 
pült-e már  ?  A  mai  nap  is  el  fog-e  múlni,  el  fog-e 
repülni  ?  Az  idő  elmúlik,  elrepül,  mintha  szárnya 
volna,  mint  a  madárnak.  Van-e  valósággal  szárnya 
az  időnek  ?  Ezt  csak  igy  szoktuk  mondani,  mert  az 
idő  hirtelen  el  szokott  tűnni  előlünk,  mint  a  szár- 
nyas madár. 

„Egy  perez  se  teljék  nyomtalan."  Egy  perez 
(másod)  oly  kevés  idő,  hogy  mig  ezt  kimondom  : 
egy,  elmúlik.  Ha  az  ember  porban  meg3^,  látszik- e 
nyoma?  Ha  deszkapadlón  megy,  látszik- e  nyoma? 
Ekkor  nyomtalanul  megy.  A  mit  most  elolvasta- 
tok, annak  az  az  értelme,  hogy  legkevesebb  idő  se 
teljék  el  tőletek  munka  nélkül,  azaz  ugy,  hogy 
haszna  ne  láttassék. 

Most  a  tanitő  maga  olvassa  fel  az  egész  olvasmányt 
szépen  s  a  hangzatosság  némi  érzékeltetésével.  Azután 
olvastassa  fel  némelyekkel  s  tanultassa  meg  könyvnélkül. 

9.  §. 

A  hetedik  olvasmány  nyelvtani  felhasz- 
nálása. 

Ezen  olvasmány  felhasználandó  ezen  helyesírási  sza- 
bály megismertetésére  :  Az  emberek  neveinek  kezdő  betűi 
nagy  betűvel  Írandók.  Példán!  : 

„Vincze  fest."  Vincze  fiú  neve-e  vagy  leányé? 
Nézzétek  meg,  milyen  betűvel  kezdődik.  „ Veronika 
sepreget."  Veronika  fiú  neve-e  vagy  leányé?  A  fiú- 
és  leányneveket  s  átalában  az  emierek  neveinek  kezdő 
betűit  nagy  betűvel  kell  irni. 

Gyakorlatul  a  tanitó  utániratja  a  gyakorlatban  levő 
kis  mondatokat.  Diktálás  ntán  és  maguktól  is  irat  fiú-  & 
leányneveket. 

10.  §. 

A  nyolczadik  olvasmány  (a  ház)  nyelvtani 
f elh  aszn  álása. 

Alkalmas  olvasmány  értelmezésre  a  könyv  saját 
szavaival.  Czélszerüen  felhasználható  azon  helyesírási  sza- 
bály megismertetésére,  hogy  pont  után  a  szó  kezdő  betű- 
jét nagy  betűvel  irják.  Például  : 

Olvassátok  az  első  mondatot..  „Minden  ház* 
nak  van  fala."  Mi  van  a  mondat  végén?  (pont). 
Milyen  betűvel  kezdődik  az  utána  álló  szó,  nagy- 
gyal-e  vagy  kicsinynyel  f  Keressétek  fel  az  olvas- 
mányban a  pontokat  s  nézzétek  meg,  hogy  min- 
denütt nagy  betűvel  kezdődik- e  a  pont  után  álló 
szó  ?  (a  gyermekek  vizsgálatot  tartanak).  Pont  után 
a  szó  kezdő  betűjét  nagy  betűvel  Írják. 

Gyakorlatúi  a  tanitó  néhány  mondatot  kiírat  az  ol^ 
vasmányból,  figyelmeztetve  a  szabály  megtartására. 


I 

11.  §• 

A  kilenczedik   olvasmány   (a  házikó)   tár- 
gyalása. Kérdőjel. 

Ezen  olvasmányt  a  talányok  sajátságának  első  sej- 
tetésére  és  arra  kell  felhasználni,  hogy  általa  a  gyermek- 
ben az  olvasási  kedv  és  tárgy  iránti  érdeklődés  ébresztes- 
sék,  fokoztassék. 

Tárgyalás.  Találjátok  ki,  mi  az  :  a  világot 
általéri,  még  is  egy  tyúk  általlépi?  Az  országúton 
a  kerékvágás.  (A  tanitó  adja  meg  a  magyarázatot.) 
Ez  egy  talány  volt ;  mert  nem  volt  megmondva  a 
kérdésben,  mi  az,  a  mi  a  világot  általéri,  még  is 
egy  tyuk  általlépi ;  hanem  magunknak  kellett  ki- 
találni a  kérdésben  foglalt  leirásból. 

Még  egy  másik  talányt  teszek  fel.  Mi  az  :  se 
ajtaja,  sem  ablaka,  még  is  négyen  laknak  benne? 
Dió  (magyarázat). 

Olvassátok  „a  házikót. "  Ez  is  talány  lesz. 
Meglátjátok,  hogy  ha  végig  olvassuk  figyelemmel, 
ki  tudjuk  találni  az  elrejtett  kérdést. 

„Ismerek  egy  kis  házikót,  abban  egy  kis  szar- 
vas lakót. "  A  könyvünk  azt  mondja,  hogy  kis 
házikónak  kis  szarvas  lakója  van.  Vájjon  nem 
tehén-e  ez  ?  Hiszen  a  tehénnek  van  szarva  ?  Miért 
nem  lehet  ez  tehén?  Mert  a  tehén  nem  kicsiny, 
nem  is  kis  házikóban  lakik.  Hát  kecske  lehet-e  stb. 

Olvassuk  tovább.  „Hogyha  e  kis  lakó  megyén, 
akár  csak  egy  lépést  tegyen,  az  ember  ezt  alig 
hiszi. "  Ezt  ugy  kell  érteni,  hogy  mikor  ennek  a  kis 
házikónak  a  lakója  megyén,  oly  lassú  a  menése, 
hogy  az  ember  nem  hiszi,  hogy  a  házikó  lakója 
megyén.   Ebből   még  inkább  gondolhatjuk,    hogy 

ennek  a  kis  házikónak  a  lakója  sem  nem  tehén, 
sem  nem  kecske,  sem  nem  juh,  mert  ezek  sebesen 
is  tudnak  menni. 

,, Házát  mindig  hátán  viszi."  Már  ebből  köny- 
nyen  ki  lehet  találni,  mi  annak  a  kis  házikónak  a 
lakója,  ha  valaki  látott  már  olyan  állatocskát,  a 
mely  a  házát  a  hátán  viszi. 

Ha  ebből  kitalálták  a  gyermekek  a  talányt, 
a  tanitó  igy  szólhat :  még  van  róla  valami  mondva. 
Olvassuk  el.  Majd  ebből  még  inkább  meggyőző- 
dünk, hogy  helyesen  találtuk-e  ki  a  talányt." 

„Ha  mentében   megbillented."    „Mentében" 
ezt  igy  kell  érteni  :  mikor  megy.  Tehát  ha  akkor 
billented  meg,  mikor  megy. 

„Avagy  a  szarvát  érinted,  behúzza  magát  a 
lakó."  Csakugyan  ugy  tesz-e  a  csiga,  hogy  mikor 
megbillentjük,  vagy  a  szarvához  nyulunk,  behúzza 
magát  a  héjába? 

„Mondd  meg  mi  ez  a  házikó."  Most  már 
könnyű  megmondanotok,  mi  ez  a  kis  házikó  ?  A 
csigának  a  héja.  Miért  mondhatjuk  a  csiga  héját 
házikónak?  Mert  a  csiga  ugy  lakik  abban,  mint  az 
emberek  a  házban. 

A  tanitó  azon  legyen,  hogy  ez  alkalommal  a  csiga 
állatocskát  különösen  azok  kedvéért,  kik  azt  még  nem  is- 
merik, természetben  is  bemutathassa. 

Olvassátok  el  még  egyszer  az  utolsó  monda- 
tot. Itt  az  van  kérdésbe  téve  :  mi  ez  a  kis  házikó  ? 
Ez  hát  egy  kérdező  mondat.  Ezen  kérdező  mon- 
dat után  egy  jegyet  láttok,  olyan  alakú  jegyet, 
mint  egy  sarló.  Megmutatom  a  táblán  is.  Ez  kérdő 
jegy,  melyet  a  kérdező  mondatok  után  szoktak 
tenni.  Ennél  is  szünetet  tartunk.  Keressünk  fel  az 

abc-ből  több  kérdőjelt.  Miféle  olvasási  szünetjeleket 
ismertek  már?  (a  gy.  figyelmeztetni  kell  a  kérdő 
mondat  hangsúlyozására.) 

12.  §. 

Tizedik  olvasmány  (a  szülei  ház.) 

Ezen  olvasmány  a  beszéd  és  értelem  gyakorlatok 
24.  §-ével  egybefüggőleg  csupán  értelmezésre  alkalmas, 
mondatonkint  és  mondatcsoportonkint. 


13.  §. 

A  tizenkettedik  olvasmány  felhasználása. 
Előkésziíés  a  mondat   két  lényeges  tagjá- 
nak ismeretére. 

Ezen  olvasmány  czélszerüen  használható  fel  a  mon- 
dat két  lényeges  tagjának,  az  alany  és  állítmánynak  kita- 
láltatására,  a  nélkül,  hogy  nyelvtani  műszó  távolról  is 
szóba  jönne. 

„ Gábor  katona."  Kiről  van  itt  szó?  Gáborról. 
Mit  mondtunk  Gáborról  ?  hogy  katona. 

„Géza  pap. "  Kiről  van  itt  szó  ?  Gézáról.  Mit 
mondunk  Gézáról,  hogy  pap  stb.  (Folytatás.) 

Ismételni  lehet  az  itt  előjövő  mondatoknál  következő 
szabályokat :  a  pontnál  meg  kell  állapodni  olvasás  közben. 
Pont  után  a  szó  kezdő  betűjét  nagy  betűvel  irják.  Az  em- 
berek nevének  kezdő  betűjét;  nagy  betűvel  irjuk. 

Az  itt  megjelölt  nyelvtani  czélokra  felhasználandók 
a  17,  23,  27,  37.  olvasmányok,  melyekben  egyszerű  mon- 
datok fordulnak  elő. 

14.  §. 

A  tizenharmadik  olvasmány  (az  udvar), 
vonás  bővebb  ismerete. 

Olvassátok  azt  az  olvasmányt  :  „az  udvar." 
Olvassátok  mindaddig,  mig  a  pontra  nem  akadtok. 

„Emlékszel  Grábor,  igy  szólt  Endre  társához, 
tanitó  ur  meghagyta,  hogy  vizsgáljuk  meg,  mi  van 
az  udvarunkon. " 

íme,  mig  pontra  akadtatok  három  sort  kellett 
elolvasnotok.  Ebben  a  pontban  sok  apró  mondat 
van.  Olvassuk  egyenkint  a  mondatokat,  én  is  ol- 
vasom veletek. 

„Emlékszel  Gábor."  Álljunk  meg.  Micsoda 
jegy  van  itt  a  mondat  végén?  vonás  (vessző). 
Olvassuk  tovább!  „igy  szól  Endre  társához."  Áll- 
junk meg.  Micsoda  jegy  van  itt  is  a  mondat  végén? 
—  vonás  (ekkép  folytatandó  apontig).Látjátok  te- 
hát, hogy  ha  egy  pontban  több  kis  mondat  van,  azokat 
vonás  által  választják  el  egymástól. 

A  tanitó  a  fen  jelzett  eljárással  veszi  fel  a  követ- 
kező pontokat  is,  s  a  mondatokra  szaggatást  és  vonásnál 
való  szünetelést  lehetőségig  begyakoroltatja.  E  gyakorlás 
haszna  ki  fog  terjedni  a  többi  olvasmányok  helyes  és  ér- 
telmes olvasására  is. 

15.  §. 

A  tizennegyedik  olvasmány  feldolgozása* 
(Oyula,  Endre  és  a  czinnos.) 

Figyelmeztetés,  A  kis  olvasók  még  addig  az  olvas- 
mányokat csak  mondatonkint  értelmezték,  és  leginkább 
a  könyv  szavaival  adták  elő.  így  is  kellett  azt  tenniök, 
mert  a  gyermek  elméje  ezen  korban  még  sokkal  fejletle- 
nebb s  olvasása  lassúbb,  mintsem  az  értelmezést  nagyobb 

szakaszok  felölelésével  megbírhatná.  Az  értelmezésnek 
pedig  leginkább  abból  kellett  állani,  hogy  a  gyermek  a 
könyv  szavaival  tudja  elmondani  a  mondat  tartalmát  és 
mit  kelljen  érteni  némely  szokatlanabb  szók  alatt. 

Azonban  midőn  a  gyermek  elég  folyékonyan  olvas, 
mit  e  foknál  már  róla,  ha  jól  vezettetett,  feltehetünk,  meg 
kell  tenni  az  első  kísérletet  arra  is,  hogy  nagyobb  szaka- 
szocskák  felvétele  által  arra  szoríttassák,  hogy  ne  csak  a. 
szavakat  mondja  el,  a  mint  azokat  kiolvasta,  hanem  ma- 
gát a  dolgot  is  előadja  lehetőleg  rendben,  összefüggőleg  és 
saját  szavaival.  E  czélra  csupán  az  elbeszéléseket  lehet 
felhasználni  s  ezek  közt  is  csak  olyanokat,  melyek  mind 
tartalmuk,  mind  irmodoruknál  fogva  igen  egyszerűek  és 
könnyen  felfoghatók.  Ezen  első  kísérletre  igen  alkalmas 
a  14-ik  olvasmány. 

Az  eljárásban  fő  kellék,  hogy  mindaddig,  mig  a 
gyermek  az  elbeszélést  elég  folyékonyan  nem  tudja  ol- 
vasni, a  dolognak  vagyis  eseményeknek  saját  szavaival 
való  összefüggő  előadását  a  tanitó  ne  kívánja ;  továbbá,, 
hogy  az  elbeszélést  előadásra  elébb  ne  egészen,  hanem 
szakaszonként  vagy  ezek  egyes  részeit  vegye  fel. 

E  végett  a  tanitó  előre  vonzalmat  keltvén  a  tanít- 
ványokban az  elbeszélésben  foglaltak  érdekessége  iránt,, 
kihagyja  az  olvasmányt  többszöri  magános  átolvasás  vé- 
gett, s  midőn  tárgyalni  akarja,  felolvastatja  az  egyes  pon- 
tokat, vagy  többeket  is  összefoglalva,  ha  szorosan  össze- 
tartoznak s  előadatja  a  benfoglalt  eseményeket  közbeszőtt 
kisegítő  kérdésekkel,  úgy  irányozva  az  előadást,  hogy  a 
gyermek  a  könyv  szavaihoz  felettébb  ne  ragaszkodjék. 
Midőn  a  tanitó  a  szakaszokat  végig  tárgyalta,  az  egész 
elbeszélést  még  egyszer  egy  huzamban  elolvastatván,  az 
egészet  elbeszélteti  az  események  rendje  szerint,  lehetőleg 
a  gyermek  saját  szavaival. 

Tárgyalás.  Olvassátok  a  czimet.  „Gyula, 
Endre  és  a  czirmos."  Mit  mutat  a  czim,  miről  fog- 
tok olvasni? 

„Gyula  és  Endre  a  mint  haza  jöttek  az  isko- 
lából, köszöntek  atyjoknak  és  letették  táskáj okát. u 

Mit  olvastatok,  mit  csináltak  Endre  és  Gyula?  — 
köszöntek  atyj  oknak.  Hát  még  mit  is  tettek?  —  le- 
tették táskájokat.  Mikor  cselekedték  ők  ezeket?  — 
Akkor,  midőn  haza  jöttek  az  iskolából.  Testvérek 
voltak-e  Gyula  és  Endre?  Honnan  gondoljátok? 
Onnan,  mert  azt  olvastuk,  hogy  köszöntek  atyj  ok- 
nak. Ugyanaz  volt  atyja  mindkettőnek,  tehát  test- 
vérek voltak.  Helyesen  cselekedte  a  két  testvér, 
hogy  hazamenetelekor  köszönt  atyjának?  A  köszö- 
nés által  a  gyermek  tiszteletét  mutatja  szülői  iránt. 

„Az  anyj ok  egy-egy  darab  vajaskenyeret  adott 
nekik. "  Mit  adott  nekik  az  anyjok?  Az  nincs  meg- 
mondva, vájjon  megköszönték- e  ezt;  de  jó  fiúkról, 
mint  Gyula  és  Endre,  feltehetjük,  hogy  megköszön- 
ték. Jó  gyermek  meg  szokta  köszönni,  ha  bárki  is 
valamit  ad  neki. 

„Azután  egy  kis  darabot  kértek  még  a  czir- 
mosnak,  a  házi  ebnek  is.  Ezzel  kimentek  az  udvarra 
játszani/'  Minek  is  kértek  még  vajaskenyeret?  Mi 
volt  az  a  czirmos  ?  Mikor  a  czir mosnak  is  kaptak 
vajaskenyeret,  hova  mentek  ? 

Most  mondd  el  N.  a  mit  eddig  olvastál. 

„A  czirmos  azonnal  ott  termett  mellettök,  mo- 
solyogva nézett  a  fiúkra. "  Mit  csinált  a  czirmos? 
Mit  gondoltok,  miért  termett  ott  mindjárt  a  czir- 
mos mellettök  ?  —  mert  szerette  a  két  fiút.  Miért 
szerethette  ?  —  mert  a  két  fiú  is  szerette  a  czir- 
most.  Hát  még  miért  is  termett  mellettök  ?  —  mert 
várta,  hogy  kap  tőlök  valamit.  Nem  is  feledkeztek 
meg  a  czirmosról,  mert  ennek  a  számára  is  kértek 
anyjoktól  vajaskenyeret.  Jószívű  gyermekek  szere- 
tik az  állatokat  s  gondoskodnak  is  rólok. 

Azt  olvastátok,  hogy  mosolyogva  nézett  rajok 

a  czirmos.  Hát  tud  a  kutya  mosolyogni  ?  Ezt  úgy 
kell  érteni,  hogy  a  czirmos  oly  nyájasan  nézett  a 
két  fiúra,  mintha  mosolygott  volna. 

„Mikor  Gyula  harapott  egyet  a  vajaskenyér- 
ből, czirmos  az  ő  falatját  kisérte  szemével.  Mikor 
Endre  vett  a  szájába,  akkor  meg  erre  vetette  sze- 
meit. "  Mit  csinált  a  czirmos,  mikor  Gyula  harapott 
a  vajaskenyérből?  Hát  mikor  Endre  vett  a  szájába 
kenyeret  ?  Mit  gondoltok,  miért  nézett  a  czirmos 
hol  egyik,  hol  másik  fiúra?  —  várta,  hogy  vagy  az 
egyik  vagy  a  másik  vet  neki  egy  kis  kenyeret, 
mintha  kért  volna  tőlök.  Azért  hogy  az  állatok  nem 
tudnak  beszélni,  tudnak-e  e  maguk  hangján  eledelt 
kérni  ?  Hallottátok- e  már,  hogy  kéri  a  ló  az  abra- 
kot ?  (röhögéssel),  a  tehén  a  szénát  ?  (bőgéssel),  a 
disznó  az  eledelt?  (visitással). 

„Gyula   vetni  is  akart  neki  egy   keveset,    de 
Endre  figyelmeztette  őt:  „ne  adjunk  neki,  mig  nem 
szolgál.  Addig  állogatták,  ültetgették  czirmost,  hogy 
egyszer  csakugyan  a  két  hátulsó  lábára  állt."    Ki 
akart  czirmosnak  vetni  kenyeret  ?  Ki  nem  hagyta 
3zt  tenni  ?   Miért  nem  hagyta  ?  engedelmes  volt-e 
szirmos  ?  Megtette-e  a  mit  tőle  a  két  fiú  kivánt? 
„Vetettek    neki    egy   darabocska    kenyeret, 
izután  megsimogatták,  hogy  örült  a  bolond !  Csó- 
válta a  farkát,  lefeküdt  örömében,  meg  fel  ugrott, 
gyulára  még  rá  is  kapaszkodott."  Megjutalmazta-e 
i  két  fiú  a  czirmost,  a  miért  szolgált  nekik  ?  Mivel 
I  utalmazták  meg  ?  Örült-e  czirmos  a  kenyérnek  és 
negsimogatásnak?  Mivel  mutatta  ki  örömét  és  sze- 
etetét?  Tudnak-e  örülni  még  az  állatok  is?  Tud- 
ák-e  szeretni  azt,  ki  velők  jól  bánik,  ki  őket  sze- 
eti :  ki  nekik  enni  ad  ? 

„Gyere  Gyula,  fogjuk  be  czirruost  a  kis  sze 
kérbe.    Jó  lesz  biz  az,    gyerünk.    Czirmos  egy  kis  j 
idő  múlva  húzta  a  kis  szekeret  elé-hátra.    Azután 
ismét  kifogták. "  Mit    mondott    Endre  Gyulának? 
Mit  felelt  Gyula  ?    Mit  tettek  czirmossal  ?   Mit  tett 
czirmos  a  kis  szekérrel  ? 

„Végül  az  udvaruk  aljában  levő  tóhoz  lesétál- 
tak. Czirmos  is  velők  ment  mindenütt."  Hová  sé- 
táltak? Kisérte-e  őket  czirmos  mindenütt? 

„Nagy  kedve  jött  Endrének  a  vizben  lobá- 
csolni. A  tó  partjára  leült  s  benyújtotta  a  lábát  s 
úgy  lubiczkolt.  Gyula  mondta  neki :  ne  próbálgassa, 
elkeveri  a  ruháját.  Endre  nem  fogadta  a  szót.  Egy- 
szer pötty!  fővel  a  vizbe  esett."  Mire  jött  kedve 
Endrének?  Es  mit  tett!  Mire  figyelmeztette  őt 
Gyula?  Szót  fogadott-e  neki?  S  mi  történt?  Jó 
testvér  volt-e  Gyula?  Miért?  Jó  lett  volna-e  Endré- 
nek a  Gyula  szavát  megfogadni  ? 

„Gyula  rettenetesen  elsikoltotta  magát.  Czirmos 
nem  volt  rest,  Endre  után  beugrott  a  vizbe.  Meg- 
fogta fogával  Endre  ruháját  s  kihúzta  a  partra.  A 
Gyula  sikoltására  apjok  is  oda  érkezett,  mikorra 
Endrét  a  czirmos  már  megmentette  a  haláltól. "Mit 
csinált  Gyula,  mikor  Endre  a  vizbe  esett  ?  Hát 
czirmos  mit  tett,  mikor  ezt  meglátta  ?  Mikor  a  si- 
koltásra apjok  oda  érkezett,  meg  volt-e  Endre 
mentve  a  vizbe  falástól  ?  Mi  mentette  meg  ? 

„Mily  sokat  ér  egj  hűséges  kutya!"  Mi  által 
mutatta  meg  a  kutya  az  ő  hűségét  ?  A  házi  ebek 
mi  által  szokták  gazdájok  iránti  hűségöket  kimu- 
tatni ?  —  az  által,  hogy  őrzik  a  házat,  ugatás  által 
Jiirt  adnak  a  gazdának,  ha  idegen  jön  az  udvarba, 

megvédik  urokat  a  veszedelemtől.  Sokat  ér-e  tehát 
6gy  hűséges  kutya  ? 

Holnapra  jól  megtanuljátok  olvasni  az  Endre,  Gvula 
és  czirmos  történetét  és  nekem  el  fogjátok  beszélni.  (A 
tanitó  elbeszélteti  a  történetből  a  főbb  eseményeket  az 
események  rendje  szerint  s  lehetőleg  a  gyermek  saját  sza- 
vaival, szem  előtt  tartva  a  figyelmeztetésben  mondottakat, 
s  hogy  a  kutya  hűsége  iránt  még  elevenebb  benyomást 
tegyen  a  gyermek  szivébe,  nyomban  olvastatja  a  követ- 
kező olvasmányt  :  „Csitt  kutyácskám,  meg  ne  ugassu  stb. 
L.  „A  tolvaj  és  kutya."  15.  olvasmány.) 

Tárgyalás.  „Csitt !  kutyácskám  meg  ne  ugass, 
csendesen  légy,  meg  ne  harapj !  Nem  bántalak  ne- 
mes állat,  íme  nézd,  hússal  kínállak. "  Ki  szólott 
igy  a  kutyácskához :  meg  ne  ugass,  csendesen  légy, 
meg  ne  harapj  ?  (a  tolvaj).  Ki  mondta  a  kutyács- 
kának :  nem  bántalak  nemes  állat,  ime  nézd  hússal 
kínállak?  (a  tolvaj.)  Mit  mondott  a  tolvaj  a  ku- 
fcyácskának  ? 

„Most  már  azért  is  ugatok,  sejtem  a  rósz  aka- 
ratot. "  Mi  mondta  azt?.,  most  már  azért  is  ugatok 
(a  kutyácska.)  Hát  még  mit  is  mondott  a  tolvajnak 
a,  kutyácska? —  ezt:  sejtem  a  rósz  akaratot.  Hiszen 
i  kutya  nem  tud  beszélni,  hogy  mondhatta  volna 
nehát  azt  a  tolvajnak?  Igaz,  hogy  a  kutya  nem  tud 
3eszélni,  de  a  kutya  oly  okos  állat,  hogy  sokszor 
negtudhatni,    mit   mondana,    ha   beszélni  tudna, 
játjátok!  a  tolvaj  megkínálta  a kuty ácskát  hússal, 
togy  ne  ugasson.    A  kutyácska  pedig  észrevevén, 
iogy  a  tolvaj  roszat  akar,  mintha  mondta  volna  : 
íost  már  csak  azért  is  ugatok,  a  miért  megkinál- 
ál,  mert  ebből  is  látom,  hogy  te  az  én  jó  gazdám- 
lak  kárt  akarsz  tenni. 

„Látom,  azért  édeskedel,  s  az  udvaron  lesel- 

kedel,  hogy  a  szememet  bekössed  s  gazdámat  meg- 
rövidítsed." Mit  mondott  még  a  kutyácska  a  tolvaj- 
nak ?  —  látom,  azért  édeskedel,  hogy  bekösd  a  sze- 
memet. Ennek  az  az  értelme  :  látom,  azért  kedves- 
kedel  nekem  hússal,  hogy  úgy  viseljem  magamat, 
mint  a  kinek  a  szemét  bekötik,  hogy  meg  se  lássa- 
lak, hogy  lopni  jöttél.  Még  azt  is  mondta  a  ku- 
tyácska: látom,  azért  leselkedel,  hogy  gazdámat 
megrövidítsed,  azaz  kárt  tégy  neki.  Még  mondott 
valamit,  olvassuk  csak  tovább  mit  mondott.  „No 
lásd,  azért  sem  hallgatok,  még  erősebben  ugatok." 
„Úgy  tett  az  eb,  a  mint  mondta,  a  gazdáját 
felugatta.  A  tolvajnak  elment  kedve  s  odább  állott 
szégyenkedve."  Mit  olvastatok?  Csakugyan  úgy 
tett-e  az  eb,  a  mint  mondta  ?  Mit  tett  tehát  ?  -  a 
gazdáját  felugatta.  Igen!  mert  a  gazda  aludt,  al- 
vásból ugatta  fel.  A  tolvajok  éjjel,  a  setétségben 
szoktak  lopni,  hogy  ne  lássák.  Volt-e  aztán  kedve 
a  tolvajnak  lopni?  Miért  nem  volt?  —  mert  a  gazda 
észrevette,  s  ha  megfogta  volna  a  tolvajt,  megbün- 
tették volna.  Mikép  állott  odább  a  tolvaj  ?  —  meg- 
szégyenülve. Mit  gondoltok,  mi  miatt  szégyelte 
meg  magát  a  tolvaj  ?  —  a  kutya  hűsége  miatt.  A 
kutyácska  oly  hűséges  volt  gazdájához,  hogy  még 
hússal  sem  tudta  a  tolvaj  elhallgattatni,  a  mit  a 
kutya  legjobban  szeret. 

16.  §. 

Átalános  utasítások. 

Az  eddigi  olvasmányok  folytán  már  mind  előjöttek 
azon  nyelvtani  elemek,  melyeknek  megismertetése  az  első 
osztály  feladatai  közé  tartozott,  s  az  olvasmányok  tárgya- 
lásában, mely  által  az  értelmes  olvasással  egybeköttetésben 

nyelvérzék  és  beszédbeli  előadás  képzése  czéloztatott, 
az  ABOben  előforduló  olvasmányok  majd  minden  nemére 
vétettek  fel  oly  tárgyalások,  melyek  az  ezután  következő 
olvasmányok  feldolgozásában  mintául  szolgálhatnak.  En- 
nélfogva ezzel  a  vezérkönyv  feladata  az  I.  osztályra  vo- 
natkozólag be  is  van  végezve.  A  mely  nyelvtani  tárgyak 
ezután  még  előfordulnak,  nem  egyebek  lesznek,  mint  az 
eddigieknek  ismétlése,  bővebb  begyakorlása.  Az  olvas- 
mányoknak csak  értelmező  feldolgozásában  jönnének  elő 
uj  meg  uj  dolog-  és  szómagyarázatok  ;  de  mint  a  beveze- 
tésben említve  volt,  e  vezérkönyv  elveinél  fogva  az  olva- 
sókönyveknek hagyja  fel  saját  czélukra  tartozó  felada- 
tuk megoldását,  s  az  olvasmányok  oly  bő  tárgyalására 
eddig  is  főleg  azért  terjeszkedett  ki,  mert  az  első  osz- 
tályban a  nyelvtani  elemek  közlése  az  irvaolvasás  tanítá- 
sával csaknem  egészen  együvé  olvad.  A  következő  olvas- 
mányok feldolgozására  e  szerint  a  vezérkönyv  csak  áta- 
lánosságokban  fogja  jelzeni  a  tanitó  teendőit,  és  pedig 
következőkben  : 

16-dik  olvasmány.  Ezen  olvasmány  a  „beszéd-  és 
értelemgyakorlatoku  31.  §-ával  van  egybefüggésben ,  s 
csupán  ennek  elevenitésére  kell  czélszerűen  felhasználni. 
Okszerűen  jár  el  a  tanitó,  ha  ezen  olvasmány  értelmező 
olvastatását  megelőzőleg  a  „beszéd-  és  értelemgyakor- 
latoku  nyomán  beszélget  a  gyermekkel  a  tyúkról.  Ez 
feleslegessé  teszi  az  olvasmánynak  mondatonkinti  értel- 
mezését, mely  által  vesztené  érdekességét.  Az  olvasmányt 
nyelvtanilag  elemeztetni  czélszerűtlen  lenne. 

17-dik  olvasmány.  (L.  a  13.  §-et). 

18-dik  olvasmány.  Csupán  a  nyelv  szépségének  érzé- 
keltetésére alkalmas. 

20-dik  olvasmány.  Ezen  szám  alatt  talányok  vannak. 
Mintaleczke  a  11.  §.  alatt.  A  kérdő  jelre  ismétlő  figyel- 
meztetés. 

21-dik  olvasmány.  Ez  elbeszélés.  Mintaleczke  a  15.  §. 
alatt. 

22-dik  olvasmány.  A  nyelv  kedvességének  s  zenei 
hangzatosságának  érzékeltetése. 

23-dik  olvasmány.  Mintaleczke  a  13.  §.  alatt.  Szók 
Vezérk.  a  népisk.  I.  és  II.  oszt.  4 

és  szótagok  megkülönböztetése  s  gyakorlása.  Utáníratás  a 
könyvből. 

24-dik  olvasmány.  Főfeladat  a  szó-  és  dologmagya- 
rázat mondatonkint.  a  könyv  szavaival.  A  vonás  (vessző) 
olvasási  használatának  bővebb  gyakorlása. 

25-dik  olvasmány.  Az  egész  olvasmány  csupán  értel- 
mezésre és  magyarázatra  szolgál.  Midőn  az  olvasmány 
értelmezés  végett  végig  tárgyaltatott,  az  által  kell  érde- 
kessé tenni,  hogy  a  tanitó  az  apa  és  négy  fiíí  szerepét 
négy  gyermek  között  kiosztja,  kik  egymás  olvasását 
figyelemmel  kisérvén,  átveszik  egymástól  az  olvasást  a 
szerint,  a  mint  szerepök  kiosztva  van.  Az  apa  szerepét  a 
tanitó  viszi. 

26-dik  olvasmány.  Czél  :  hatás  eszközlése,  a  benfog- 
lalt  jámbor  érzelem  kiéreztetése. 

27-dik  olvasmány.  (1.  13.  §.) 

28-dik  olvasmány.  A  mondatok  megkülönböztetésére 
és  utániratásra  czélszerüen  felhasználható. 

29-dik  olvasmány.  A  nyelv  zenei  liangzatosságának 
érzékeltetése. 

A  30.  és  31-dik  olvasmány  a  ,, beszéd-  és  értelem- 
gyakorlatok'*  39.  $-al  levén  összefüggésben,  ezek  olvas- 
gatását czélszerüen  előzik  meg  beszélgetések  a  faluról  és 
városról.  Mivel  a  két  olvasmány  kicsinyben  festői  leirás, 
csak  az  előleges  tárgyalással  felel  meg  azon  czélnak, 
hogy  olvasása  az  olvasóra  kellemes  benyomást  gyakorol- 
jon s  általa  a  gyermek  a  faluról  és  városról  élénk  képet 
nyerjen.  Mondatonkinti  száraz  értelmezéssel  e  czél  nem 
éretnék  el. 

32-dik  olvasmány.  (1.  13.  §.) 

33-dik  olvasmány.  Mondatonkinti  értelmezésre  és 
utániratásra  alkalmas. 

A  34-dik  olvasmány  a  mezőnek  festői  leírása.  Olvas- 
tatását  czélszerüen  előzi  meg  a  gyepről,  dombról,  hegyről T 
patakról  stb.  való  beszélgetés.  (1.  ,, beszéd-  és  értelem- 
gyakorlatok4' 44.  §.) 

A  25.  és  36-dik  olvasmány  a  34.  §-ban  foglalt  tár- 
gyak élénkítésére  szolgál. 

37-dik  olvasmány.  (1.  13.  §.) 

38-dik  olvasmány.  Mondatonkinti  értelmezésére  al- 
kalmas a  könyv  szavaival. 

39-dik  olvasmány.  A  38-dik  olvasmány  élénkítésére 
szolgál.  Czél  :  a  tavasz  szépsége  iránti  fogékonyság  fel- 
keltése. 

40-dik  olvasmány.  Előleges  tárgyalást  kivan  a  „be- 
széd- és  értelenigyakorlatok44  nyomán.  (B.  és  ért.  gy.  46.  §.) 

41-dik  olvasmány.  Czél  a  haza  iránti  szeretetnek 
első  beoltása.  Tárgyalása  hasonló  a  4-dik  olvasmányéhoz. 
Tárgyalás  után  a  tanitó  maga  az  egészet  hatással  felol- 
vassa, hogy  a  gyermekek  azonnal  átérezzék  e  költemény 
hatásos  erejét,  s  csak  azután  olvastassa  el  többször  a  nö- 
vendékekkel. Könyvnélkül  megtanítandó. 

42-dik  olvasmány.  Előleges  tárgyalást  kíván  a  „be- 
széd- és  érteleingyakorlatok44  48.  §-a  nyomán. 

43.  és  44-dik  olvasmány.  (1.  a  festői  leirásokból  mon- 
dottakat.) \ 

45-dik  olvasmány.  Előleges  tárgyalást  kíván  a  „be- 
széd- és  értelemgyakorlatok44  51.  §-a  nyomán. 

46,  47,  48,  49,  50,  51,  52-dik  olvasmányod  a  termé- 
szet, haza,  isten  iránti  szeretet  érzésének  felébresztésére 
szolgálnak.  Egyszerű  előleges  tárgyalásokat  kivannak. 
Nyelvtani  fejtegetések  ezeknél  kerülendők. 

Jegyzet.  A  történhető  tévedés  kikerülése  végett  nem 
lesz  felesleges  megemlíteni,  hogy  a  midőn  a  fentebbi 
olvasmányok  némelyikénél  a  „beszéd-  és  értelemgyakor- 
latok44 oly  czikkeire  történt  utalás,  melyeknek  tanítása  a 
második  osztályban  jön  elő,  nagyon  eltévesztenők  a  czélt, 
ha  ezeket  az  illető  olvasmányokkal,  egybefüggőleg  az  idé- 
zett czikkek  terjedelmében  alkalmaznék  a  kívánt  előleges 
tárgyalásokra.  Azok  csak  mint  megfelelő  anyagok  jelez- 
tettek,  melyekből  a  tanítónak  a  növendékek  felfogásához 
mérten  a  legegyszerűbb  modorban  csak  annyit  kell  fel- 
használnia, mennyi  a  czélra  s  az  olvasmány  tartalmának 
megértésére  elkerülhetlenül  szükséges.*) 

*)  Nagy  L.  „Vezérkönyv  a  beszéd-  és  értelemgyakorlatok 
tanításában"  (1869.)  ozímíí  könyvére  van  hivatkozva. 

MÁSODIK  RÉSZ 
a  II.  osztály  számára. 


Figyelmeztetés.  A  magyar  kir.  vallás  és  közoktatási 
minister  úr  által  megállapított  népiskolai  tanterv  szerint  a 
szorosabb  értelemben  vett  nyelvtan  tanítása  a  II.  osztály- 
ban kezdődik,  de  megelőzőleg  a  tanító  egy  ideig  a  múlt 
évben  követett  módon  halad,  azaz  ismétel.  (L.  népiskolai 
tanterv  16.  1.) 

E  vezérkönyv  az  ismétlést  szem  előtt  tartja,  de  az 
első  osztályban  szerzett  nyelvtani  ismereteket  ismétlés 
közben  szélesbíti  s  kiterjeszti  azon  mértékig,  meddig  azt 
a  népiskolai  oktatás  ide  vonatkozó  czélja  az  említett  tan- 
tervvel egybehangzólag  megkívánja.  Az  olvasástanítás 
közben  eddig  szórványosan  és  alkalmilag  közlött  nyelvtani 
ismereteket  kibővítve  némileg  rendszeresiti,  a  szemlélés 
és  észlelés  utján  felismert  nyelvtani  jelenségeket  tételekbe 
foglalja,  hogy  ez  által  útját  egyengesse  a  nyelv  öntudatom 
használatának. 

17.  §. 

A  mondat.  Helyesírás  és  olvasási 
szabályok. 

1-ső  gyakorlat. 

Az,  állat. 

1.  Az  állat  lélekzikc  2.  Az  állat  érez* 
3.  Az  állat  mozog.  4.  Vannak  házi  állatok* 
5.  Az  állat  érez  örömet.  6.  A  vízben  laknak 

állatok.  7.  Az  allatoknak  van  f egy  verők. 
3.  Az  ökör  szarvával  döf.  9.  A  méh  fulánk- 
jával  szúr.  10.  A  vadállatok  erdőben  laknak. 
11.  Sok  állat  megeszi  állattársát. 

Gondoljatok  valamit  a  krétáról,  s  a  mit  gon- 
doltok, mondjátok  meg  nekem  szavakba  foglalva. 
„A  kréta  fehér. u  (A  tanító  lehetőleg  mindig  egész 
mondatokban  feleltessen.)  Gondoljatok  erről  a  fali- 
tábláról valamit,  s  a  mit  gondoltok,  szavakba  fog- 
lalva mondjátok  meg.  „Ez  a  falitábla  fekete. "  A 
mit  most  mondtatok,  az  is  mondat.  Ha  gondolatun- 
kat szavakba  foglalva  kimondjuk,  az  mondat.  Mi 
tehát  a  mondat?  —  Ha  gondolatunkat  szavakba 
foglalva  fejezzük  ki,  minek  nevezzük  azt? 

Keressétek  ki  gyakorlókönyvetekből  az  első 
gyakorlatot.  Mi  a  czime?  Olvassátok.  „Az  állat 
lélekzik."  Van-e  itt  valami  gondolat  kimondva? 
Miről?  -  az  állatról.  Mi  van  mondva  róla?  — 
lélekzik.  A  mit  elolvastatok,  mondat- e  az  ?  Miért 
mondat?  —  mert  vele  gondolat  van  kimondva 
(kifejezve). 

Olvassátok  tovább.  „Az  állat  mozog. *  Van-e 
itt  valami  gondolat  kimondva?  Miről?  Mi  van  róla 
mondva?  A  mit  elolvastatok,  mondat-e?  Miért? 
stb.  (Folytatás  végig.) 

Gyakorlatok  élőszóval.  Gondolj  valamit  a  ve- 
rébről. Gondoltál  ?  Mondd  ki  szóval,  a  mit  gondol- 
tál. A  midőn  ezen  gondolatodat  szavakba  foglalva 
kimondtad,  mit  mondtál?  —  mondatot.  (Folytatás.) 
If.  mondj  egy  mondatot.  M.  te  is  mondj  egy  mon- 
datot stb. 

Helyesírási  szabályok.  Olvassátok  az  első  mon- 

datot.  „Az  állat  lélekzik."  Be  van-e  itt  végezve  ez 
a  mondat  ?  Nézzétek  meg,  mi  van  a  mondat  vé- 
gén ?  —  pont.  Olvassátok  a  2-dik  mondatot.  Be 
van-e  itt  végezve  a  mondat  ?  Itt  is  mi  van  a  mon- 
dat végén  ?  Nézzétek  meg,  van-e  minden  bevégzett 
egyes  mondat  végén  pont  ?  A  bevégzett  egyes  mon- 
datok után  pontot  szoktak  tenni.  Hova  szoktak  pon- 
tot tenni?  A  bevégzett  egyes  mondatok  után  mit 
kell  tenni  ? 

Olvassátok  az  első  mondatot.  Melyik  itt  az  a 
szó,  melylyel  a  gyakorlat  kezdődik  ?  (Az)  Melyik 
ennek  a  szónak  a  kezdőbetűje  ?  (A)  Milyen  betű  ez 
a  kezdőbetű,  nagy-e  vagy  kis  betű  ?  Keressétek  ki 
olvasókönyvetekből*)  az  első  olvasmányt.  A  kezdő 
szó  kezdőbetűje  nagy-e  vagy  kis  betű  ?  (A  tanító 
még  szemlélteti  több  olvasmány  kezdőbetűjét  is.), 
A  kezdő  szó  kezdőbetűjét  nagybetűvel  írják. 

Ha  te  atyádnak  irnál,  s  igy  kezdenéd  az  irást: 
Kedves  atyám!  a  kezdő  szó  kezdőbetűjét,  a  k-t 
milyen  betűvel  irnád  ?  Miért  irnád  nagy  betűvel  % 

Olvassátok  ismét  az  első  mondatot.  Mi  van  e 
mondat  végén  ?  —  pont.  A  pont  után  milyen  betű- 
vel kezdődik  a  következő  mondat,  nagygyal-e  vagy 
kicsinynyel  ?  Vizsgáljátok  meg  a  többi  mondatokat 
is,  hogy  vájjon  minden  pont  után  nagy  betűvel 
kezdődik-e  a  következő  szó?  A  pont  után  következő 
szót  nagy  betűvel  kell  kezdeni. 

Olvasd  N.  az  első  mondatot.  Hol  tartottatok 
szünetet  az  olvasásban  ?  —  a  pontnál.  Olvassátok 
a  következő  mondatat.  Tartottatok-e  itt  is  a  pont- 
nál szünetet  ?  A  pontnál  az  olvasásban  szünetet  kell 


*)  Gáspár  olvasók,  a  II..  os-zt..  számára. 

tartani.  Olvassátok  a  mondatokat  végig  úgy,  hogy 
minden  pontnál  szünetet  tartsatok. 

Fejtegetés.  Az  eddig  tanultakból.  (11.  olvas- 
mány Gáspár  olvasók.)  Olvasd  N".  az  állatokról. 
„Az  állat  lélekzik  és  él.*  Mondat- e  ez?  Miért  mon- 
dat ?  Miről  van  szó  ?  Mit  mondunk  róla  ?  Melyik  az 
olvasmányban  a  kezdő  szó  ?  A  kezdő  szónak  mi  a 
kezdőbetűje  ?  Milyen  betűvel  van  irva  ? —  nagygyal. 
Mely  szabálynál  fogva?  Miféle  szünetjel  áll  a  mon- 
dat után  ?  —  pont.  Mely  szabálynál  fogva  ?  Olvasd 
a  következő  mondatot.  A  kezdő  szó  kezdőbetűje 
nagy  betűvel  van-e  irva  ?  Mely  szabálynál  fogva  ? 

Feladvány.  írjatok  egyes  mondatok  a  követ- 
kező tárgyakról  :  fal,  kréta,  tábla  stb.  (L.  a  gya- 
korlókönyvet.) Az  írásban  vigyázzatok  az  eddig 
megtanult  szabályokra.  (A  tanító  ismételtesse  a 
fentebbi  helyesírási  szabályokat.) 

18.  §. 
Szók.  Szótagok.  Helyesírási  szabályok. 

Olvassátok  az  első  gyakorlatból  az  első  mon- 
datot. „Az  állat  lélekzik.''  Olvassátok  ezen  mondat- 
ból az  első  szót,  a  másodikat,  a  harmadikat.  Látjá- 
tok, hogy  ez  a  mondat  szókból  áll.  Mely  szókból 
áll  ez  a  mondat  ?  Olvassátok  a  következő  monda- 
tot. „Az  állat  érez."  Olvassátok  az  első  szót,  a 
másodikat,  a  harmadikat.  Ez  a  mondat  is  mikből 
áll  ?  Bármelyik  mondatot  olvassátok  el,  meglátjá- 
tok, hogy  a  mondat  szókból  áll. 

Gyakorlatok.  1.  Olvassátok  végig  a  gyakor- 
latban levő  mondatokat.  Állapodjatok  meg  minden 
mondat  végén  s  mondjátok  meg,  mely  szókból  áll 

az  elolvasott  mondat.  2.  Olvassátok  az  olvasó- 
könyvből az  ötödik  olvasmányt  s  minden  mondat- 
ban jelöljétek  ki  az  egyes  szókat. 

Olvassátok  a  gyakorlókönyvből  az  első  mon- 
datot. Melyik  az  első  szó  ?  Melyik  a  második?  Melyik 
a  harmadik?  Nézzétek  meg,  hogty  az  első  szó  el 
van-e  különítve  a  másodiktól  egy  kis  hézag  által  ? 
Hát  a  második  a  harmadiktól?  Nézzétek  meg  a 
második  mondatban  levő  szókat  ?  El  van-e  külö- 
nítve itt  is  egymástól  mindenik  szó?  Az  írásban 
minden  szót  el  kell  hülönítni  egymástól  egy  kis  hézag 
által. 

Vegyétek  elő  olvasókönyveteket.  Keressétek 
ki  az  első  olvasmányt,  s  vizsgáljátok  meg,  el  van- 
nak-e ott  különítve  a  szók  egymástól. 

Feladvány.  1.  írjatok  le  az  első  gyakorlatból 
5  mondatot,  úgy.  hogy  az  eg3^es  szókat  egymástól 
elkülönítsétek.  2.  írjatok  5  mondatot  a  galambról, 
úgy,  hogy  a  szókat  egymástól  elkülönítsétek. 

19.  §. 
Hangok.  Betíík.  Helyesírási  szabályok. 

2-dik  gyakorlat. 

A  test  részei : 

ér,  iz,  in,  iny,  fej,  haj,  bőr,  vér,  kéz, 
láb,  száj,  fog,  föl,  kar,  hát,  szem,  orr,  áll, 
ujj,  nyak,  has,  térd,  czomb,  nyelv,  sark. 
talp,  köröm,  homlok,  ajak,  oldal,  gerincz, 
bütyök,  könyök,  pilla,  koponya,  halánték, 
szemöldök. 


I  I  -  m, 

Olvassátok  a  második  gyakorlatot.  „A  test 
részei. "  Ebben  a  gyakorlatban  az  emberi  testnek 
némely  részei  számláltatnak  el.  Olvassátok  az  első 
szót.  „ér"  (a  miben  a  vér  foly).  Most  figyeljetek 
rám,  én  hangoztatom :  ér.  Veszitek-e  észre,  hogy  e 
szóban  hangok  hangzanak  ?  Hánjr  hang  ?  Melyik  az 
egyik?  —  Olvassátok  a  második  szót.  „íz"  (az  ujja- 
kon).  Figyeljetek  rám,  most  én  mondom :  iz.  Ebben 
a  szóban  szinte  vesztek-e  észre  hangokat?  Hányat? 
Melyek  azok  a  hangok  ?  Ez  a  szó  is  tehát  hangok- 
ból áll 

Olvassátok  a  harmadik,  negyedik  stb.  szót, 
(Előbbi  kérdések.)  Tehát  a  szók  hangokból  állanak. 
Mit  mondtunk,  hát  a  mondatok  mikből  állanak? 
(szókból).  Tehát  a  mondatok  szókból,  a  szók  hangok- 
ból állanak. 

Gyakorlat.  Fejtsétek  szét  a  gyakorlatban  levő 
szavaka/t  hangokra,  „ér."  Ez  a  szó  áll  két  hangból, 
melyek  igy  következnek  egymásra  :  é-'r.  „Vér," 
ez  a  szó  áll  három  hangból,  melyek  igy  következ- 
nek egymás  után  :  v'-é-'r. 

Olvassátok  még  egyszer  a  második  gyakor- 
latot. Ezen  szó  után  ér  egy  kis  jegyet  (,)  láttok  (a 
tanító  a  táblára  is  felírja);  ezt  vonásnak,  vesszőnek 
is  nevezik.  Nézzetek  végig  a  gyakorlaton.  Láttok-e 
minden  egyes  szó  után  vonást  ?  Itt  úgy-e  a  test 
részei  vannak  egyes  szavakban  elszámlálva?  Midőn 
valaminek  a  részeit  egyes  szavakban  irjuk  le,  minden 
szót  vonással  szoktunk  egymástól  elkülönítni. 

Feladvány.  Számláljátok  el  a  fejnek  egyes  ré- 
szeit Most  írjátok  le  a  fej  részeit  egyes  szavakban, 
s  különítsétek  el  egymástól  a  szavakat  vonás  által. 

Olvassátok  még  egyszer  a  gyakorlatot.  Ugy-e 

minden  vonásnál  szünetet  tartottatok  az  olvasás- 1 
ban?  A  vonásnál  egy    kis   szünetet    kell   tartani   az 
olvasásban. 


3-ik  gyakorlat. 


Ír  '        r         r         r        rr       rr 

.  a.  e,  i,  o.  u,  o,  u. 

2.  a,  e,  i.  o,  ii.  ö.  ü. 

3.  b,  c%  cl,  f,  g,  li9  k,  1,  m,  ii,  p,  r,  s,  t, 
z*  j>  v. 

4.  ez,  gy,  ly,  ny,  sz,  ty,  zs,  c». 

5.  a,  a,  b,  c,  ez,  cs,  d,  e,  é,  f,  g,  gy,  li,  i,  í* 
.f ,  k,  1,  ly,  ni,  n,  ny,  o,  ó,  ö,  o,  p,  r,  s,  sz,  t,  ty, 
u,  ií,  ii,  íi,  v,  z,  zs,  (x,  y). 

Keressétek  ki  a  harmadik  gyakorlatot.  Miket 
láttok  ott,  szókat-e  vagy  egyes  betűket?  Az  első 
osztályban  tanultátok,  miket  nevezünk  betűknek,, 
most  megint  megmondom.  Mondok  egy  szót  :  ág. 
Mely  hangok  hangzanak  ebben  a  szóban?  Tehát 
az  á  is,  g  is  hang.  Van-e  az  á  hangnak  látható 
jegye  is?  ím,  leirom  a  táblára,  ti  már  ismeritek 
ezt.  Ha  az  a-t  a  szóban  hangoztatjuk,  akkor  hang  a 
neve,  még  pedig  á-hang,  ha  pedig  az  á  hangnak  a 
jegyét  leirva  vagy  nyomtatva  látjuk,  akkor  betű 
a  neve,  á  betű.  Betűnek  nevezzük  a  beszedheti  hang 
irott  vagy  nyomtatott  jegyét.  Mit  nevezünk  betűnek? 

Ebben  a  szóban  :  ág,  a  második  hang  volt  g. 
Mikor  nevezem  ezt  hangnak  ?  mikor  a  beszédben 
hangoztatom.  Mikor  nevezem  betűnek?  —  mikor 
irott  vagy  nyomtatott  jegyét  látom. 

Most  olvassátok  együttesen  a  harmadik  gya- 
korlatból az  első  sorban  levő  betűket.  Olvassátok 
a   második,   harmadik,  negyedik    sorban   levőket.. 

gyermekek  a  mássalhangzók  neveit  már  ismerik 
első  osztály   tanulmányaiból,  most    újból   kell 
akoroltatni). 

Mikor  ezt  a  betűt  hangoztatom  :  á,  hangzik-e 
ezzel  együtt  valami  más  hang,  vagy  csak  magában 
hangzik?  —  az  á  magánhangzó  betű.  A  magán- 
hangzó betűket  megtaláljátok  a  harmadik  gyakor- 
latban az  1.  és  2-dik  szám  alatt.  Olvassátok  végig.- 
Mikor  ezt  a  betűt  nevezem  &é,  hány  hang  hangzik 
itt?  (kettő).  Melyik  az  a  két  hang?  (b'  és  é).  A  bé 
betű,  mivel  egy  másik  hanggal  az  é-vel  együtt  hang- 
zik, mássalhangzó  betű.  Nevezzetek  más  betűket  is,, 
melyek  mássalhangzók.  A  mássalhangzó  betűket 
megtaláljátok  a  3.  és  4-dik  szám  alatt.  Betűzzétek 
végig  ezeket.  Az  5-dik  szám  alatt  megtaláltok 
minden  betűt,  a  mint  sorban  következnek  egymás- 
után. 

A  betűk  átalában  hányfélék  ?  A  betűk  átalában 
kétfélék  :  u.  m.  magán-  és  mássalhangzók. 

Gyakorlatok.  Keressétek  ki  olvasókönyvetek- 
ből a  második  olvasmányt.  Olvassátok  az  első 
mondatot.  „Itt  vagyok  már  valahára."  [Az  első 
szóban  (itt)  keressétek  fel  a  magánhangzót.  Hány 
magánhangzót  találtok  benne  ?  Melyik  az  ?  Keres- 
sétek fel  a  mássalhangzókat.  Melyek  azok  ?  Olvas- 
sátok a  második  szót  (vagyok).  Betűzzétek  végig. 
Keressétek  fel  benne  a  magánhangzókat,  s  nevez- 
zétek meg.  Keressétek  fel  a  mássalhangzókat,  & 
nevezzétek  meg.  (Folytatás.) 

Az    á   magánhangzó-e    vagy    mássalhangzó  ? .' 
Az  a  szinte  miféle  betű?  —  magánhangzó.  Han- 
goztassátok velem  együtt  ezt  á.  (Egy  kissé  hosz- 
szúra   nyújtsa  a  t.)   Most   hangoztassátok   velem; 

együtt  ezt  a.  Melyik  hangzott  hosszan?  Melyik 
röviden?  Az  á  hosszú  magánhangzó,  az  a  rövid 
magánhangzó.  Hangoztassátok  velem  együtt  ezt  é. 
Most  hangoztassátok  ezt  e.  Melyik  hangzott  hosz- 
szan?  Melyik  röviden?  Az  é  hosszú,  az  e  rövid 
magánhangzó.  A  magánhangzók  kétfélek,  u.  m.  hosz- 
szú  magánhangjsók  és  rövid  magánhangzók. 

A  hosszú  magánhangzókat  feltaláljátok  az 
első  sorban,  a  rövid  magánhangzókat  a  második- 
ban. Betűzzétek  végig. 

Nézzétek  meg  az  á  betűt.  Van-e  ezen  hosszú 
magánhangzó  felett  vonás  (élvezet)  ?  Nézzétek  meg 
az  a  betűt,  találtok-e  ezen  rövid  magánhangzó  fe- 
lett vonást?  Az  első  sorban,  mint  láttátok,  mind 
hosszú  magánhangzók  vannak.  Találtok-e  mind- 
egyik felett  vonást?  Melyek  felett  találtok  egyy 
melyek  felett  két  vonást. 

Nézzetek  végig  a  rövid  magánhangzókon.  Hát 
ezek  felett  találtok-e  vonásokat?  Hát  pontokat? 
Melyek  felett  találtok  egy,  melyek  felett  két  pon- 
tot ?  Mi  a  különbség  az  a  és  á  között  a  leírásban  ? 
Mi  a  különbség  az  ü  és  ű  között  a  leirásban?  stb. 

Gyakorlatok.  Mondd  el  a  hosszú  magánhang- 
zókat. Mondd  el  a  rövid  magánhangzókat  Olvas- 
sátok az  olvasókönyvből  a  második  olvasmányt. 
„Kis  tanuló. u  Ebben  a  szóban  :  kis,  miféle  magán- 
hangzó van :  rövid-e  vagy  hosszú?  Ebben  a  szóban: 
tanuló,  miféle  magánhangzók  jönnek  elő?  —  rövid 
és  hosszú  magánhangzók  vegyesen.  Melyek  a  rö- 
vid, melyek  a  hosszú  magánhangzók  stb. 

Feladványok.  írjátok  ki  a  második  olvas- 
mány két  első  szakaszából  1-ször  mindazon  szó- 
kat, melyekben  mind  rövid  magánhangzók  jőnek 

),  azután  azokat,  melyekben  mind  hosszú  ma- 
gánhangzók, végre,  melyekben  a  hosszú  és  rövid 
magánhangzók  vegyesen  jönnek  elő. 

Olvassátok  gyakorlókönyvetekből  a  i-ik  szám 
alatt  levő  mássalhangzó  betűket,  (ez).  A  ez  hány 
betűből  van  összetéve  ?  Melyek  azok  a  betűk?  A 
gy  hány  betűből  van  összetéve?  Melyek  azok?  stb. 
A  ez,  gy,  ly  stb.,  kettős  vagy  összetett  betűk. 

Nézzétek  végig  a  3-dik  szám  alatt  következő 
mássalhangzó  betűket  (b,  c,  d).  Hát  ezek  kettősek, 
összetettek-e?  Ezek  egyes,  vagyis  egyszerű  betűk. 
A  mássalhangzó  betűk  kétfélék,  u.  m.  egyszerűek  és 
összetettek. 

Gyakorlatok.  1.  Miféle  mássalhangzó  a  es? 
Mely  két  betűből  van  összetéve  ?  Miféle  mással- 
hangzó a  g?  Keressétek  ki  olvasókönyvetekből  a 
harmadik  olvasmányt.  „A  könyv."  Az  első  szóban 
van-e  mássalhangzó?  —  „Könyv."  Miféle  mással- 
hangzók jönnek  ebben  elő?  k  egj^szerű  mással- 
hangzó, ny  összetett  mássalhangzó,  v  egyszerű 
mássalhangzó  stb. 

Feladvány,  írjátok  ki  az  első  olvasmányból 
először  azon  szókat,  melyekben  mind  egyszerű 
mássalhangzók  vannak,  azután  azokat,  melyekben 
egyszerű  és  összetett  mássalhangzók  vegyesen  jön- 
nek elő. 

4-dik  gyakorlat. 

á-val.  1. -r, -s,  -g,  s-r,  v-r,  k-r,  r-k,  p-iv 

ity - r,  sz - r,  v - cs,  s-s. 
a-val.  2.  -d,  -dd,  m-r,  r-k,  n-p,  v-r,  v-rr, 

p-p,  k-s,  v-k,  cs-p,  ny-k. 


t>N 

é-vel.  3.  -r,  -g,  -11,  -p,  -sz,  v-r,  k-iyb-r, 

d-r,  r-t,  fc-k,  n-p,  ff-1,  k-z. 
e-vel.  4-gy,  -nyv,  -dd,  m-gy,  s-r,  ny-r, 

s-b,  n-dv,  m-r,  v-dd.  sz-dd,  v-t. 
í-vel.   5.   -r,  -v9   -gy,   -iiy,    »-r,    v-z.    li-r, 

gy-k,  s-p,  s-k,  ny-r,  cs-p. 
i-vel.   6.  -  n,    -  s,    -  dd.    -  tt,    -  in,   v  -  sz,    h  -  sz, 

li  -  I .  in  -  I .   ti  y  -  t. 
ó-val.  7.-1.    -u,   -v,    1-.    r-,  s-,  t-,  j -,    k-r, 

p-r,  s-s,  t-t,  -II. 
o-val.  8.  -ly,  -rr.  in  -s,  k-s,  s-k,   r-st,  f-g, 

ny  -  in. 
ű   és    u-vai.    9.    «t,   -r,  -gy,    r-t,    l-r,    sz-r, 

gy-r,  í'-r,  k-1. 
ü  és  ii-vel.   10.    -z,    -r.    ni-,    f-,  li-,    b-z,    f-z, 

syjff  f-<<  gy-i%  ny-s*  sz-r. 

ő  és  ö-vel.  11.  -  r,  n-,  b-,  v-,  k-,  b-r,  gy-z, 
sz-r,  g-z,  -ii,  -v,  s-r,  k-ny,  k-nyv, 
-lyv,  -nt,  -rv. 

Feladványok.  1.  Egészítsétek  ki  az  1-ső  szám 
alatti  mássalhangzókat  á  betűvel,  és  írjátok  le  az 
azokból  származó  szókat  (útbaigazítás  élőszóval). 
2.  Egészítsétek  ki  a  2..  3.  stb.  szám  alatti  mással- 
hangzókat stb. 


5-dik  gyakorlat. 


1.  orr,  2.  all,  3.  váll,  4.  mell ,  5.  aijj, 
6.  fuss,  7.  hass,  8.  ilt,  9.  ott,  10.  hitt,  11.  vitt, 
12.  add,  13.  hadd,  14.  szebb,  15.  jobb,  16. 
nagyobb.  17.  agg,  18.  húsz,  19.  itten,  20. 
ottan,    21.    véltem.     22.    ittam  ,    23.    abban, 

24.  ebben,  25.  roppan,  26.  zökken,  27.  puffan, 
28.  zörren  ,  29.  bukkan  ,  30.  ellenség  ,  31- 
czauunog,  32.  azzal,  33.  ezzel,  34.  ennek,  35. 
annak  ,  36.  vannak  ,  37.  izzad  ,  38.  rezzen, 
39.  állat,  40.  össze,  41.  vissza,  42.  asszony, 
43.  összeg,  44.  annyi,  45.  ennyi,  46.  mennyi, 
47.  hosszú,  48.  vessző,  49.  fattyú,  50.  faggyú, 
51.  meggy, 

Figyelmeztetés.  Még  eddig  csak  alkalmilag  olvasás 
közben  figyelmeztettek  az  olvasni  tanulók  a  kettőztetett 
betűkre.  (1.  1.  §.)  Itt  van  helye,  hogy  a  kettőztetett  betűk 
használatát  a  gyermeknek  tételben  kifejezve  tudatára 
hozzuk,  mely  tételre  mindannyiszor  hivatkozhassunk, 
valahányszor  vét  az  Írásban  ellene.  A  helyesírásra  huza- 
mos gyakorlás  kívántatik ;  tehát  a  szoktatást  korán  kell 
kezdeni. 

Figyeljetek  rám.  mondok  egy  szót  :  „orr." 
Veszitek-e  észre,  hogy  ebben  a  szóban  az  r  han- 
got keményen  hangoztatom  ?  Ezt  a  szót  megtalál- 
játok az  5-dik  gyakorlatban.  Ez  az  első  szó.  Néz- 
zétek meg,  hány  r-el  van  irva?  Az  r  azért  van 
megkettőztetve,  mert  a  kimondásban  keményen 
hangzik. 

Mondok  egy  másik  szót  „váll."  Melyik  hang 
hangzik  ebben  keményen?  Nézzétek  meg  ezt  a 
szót  a  gyakorlatban.  Az  l  megkettőztetve  van-e 
irva  ?  Ez  is  azért  van  megkettőztetve,  mert  a  ki- 
mondásban keményen  haxigzik.Aaon  betűt,  mely  a 
szóban  keményen  liangzik,  kettőztetve  keli  irni.  (A  gyer- 
mekek alkalmilag  figyelmeztetnek  a  hibás  kemé- 
nyitésekre,  mint  :  tanittó,  haliad,  stb.) 

Olvasd  a  40-dik  szót  (össze).  Melyik  betű 
hangzik  itt  kettőztetve  ?  (az  sz).  De  azért  kettőz- 

tetett  sz-szel  van-e  írva  ?  Csak  mi  van  megkétsze- 
rezve ?  (az  sz  összetett  betű  első  betűje). 

Olvasd  a  44-dik  szót  (annyi).  Melyik  betű 
hangzik  itt  kettőztetve  ?  (ny).  De  azért  két  ny-nyel 
van-e  irva  ?  Csak  mi  van  megkétszerezve  ?  (az  ny 
összetett  betű  első  betü]é).Némely  szókban,  ha  az 
összetett  betíi  hangja  keményen  hangzik,  az  összetett 
betűnek  csak  az  első  betűjét  írják  kettőetetve. 

(gyakorlatok.  Olvassátok  a  4-dik  olvasmányt 
s  jelöljétek  ki  azon  szókat,  melyekben  kettőztetett 
betűk  vannak. 

Feladványok.  I.  írjatok  ki  az  5-dik  gyakorlat- 
ból 30  szót.  2.  írjatok  ki  a  gyakorlatból  a  szókat 
a  30-tól  az  51-ig,  különösen  vigyázva  a  kettőzte- 
tett betűkre.  3.  írjátok  ki  az  olvasókönyv  6-dik 
számából  (gyermek  és  a  toll)  azon  szókat,  melyek- 
ben kettőztetett  betűk  fordulnak  elő. 


6-dik  gyakorlat. 


1.  jár.  Jel,  jegy,  jaj,  jajgat,  baj,  fal,  raj. 
rajta,  éj,  éjfél,  haj,  hajó,  hajnal,  majd.  fej. 
fejt,  gynjt,  tej,  tojás,  ifjw,  uj,  ujj,  vaj,  díj. 

2.  lyuk,  ily,  ilyen,  oly,  olyan,  mely, 
melyik,  foly,  hely,  helység,  golyó,  gólya, 
segély,  veszély,  terepély,  engedély,  szen- 
vedély. 

Olvassátok  az  l.szám  alatt  az  1-ső  szót  (jár). 
Mi  hangzik  ebben  elől  ?  Mivel  van  irva  a  j  hang  ? 
(j-vel).  Olvassátok  a  második  szám  alatt  az  1-ső 
szót.  (lyuk).  Ebben  a  szóban  is  mi  hangzik  elől  ? 
De  már  ez  j-vel  van-e  irva?  ugye  ly-el  van  irva? 
Az  f  hangot  néha  j-vel,  néha  ly-el  írják.  Hogy  a  jr 

hangot  mikor  irják  j-vel,   mikor  ly-el,    azt  csak 
gyakorlat  után  lehet  megtanulnotok. 

Feladványok.  1.  írjátok  ki  gyakorlókönyve- 
tekből az  elsó  szám  alatti  szókat,  Írjátok  ki  a  2-dik 
szám  alattiakat.  2.  írjátok  ki  a  7-dik  olvasmány- 
ból először  azon  szókat,  melyekben  j,  azután  a 
melyekben  ly  fordul  elő. 

.  Figyelmeztetés.  Sem  az  előbbeni,  sem  ezen  gyakor- 
latnál a  hibátlanságig  vitt  begyakorlást  nem  kell  erőltetni. 
Az  itt  beszőtt  helyesírási  ismeretnek  közlésére  elkerül- 
hetlen  szükség  van ;  de  a  teljes  begyakorlás  hosszú 
idő  műve. 

20.  §. 

Szótagok,  helyesírási  szabályok. 

Figyelmeztetés.  Az  első  rész  4-dik  §-ában  a  tanító  bő 
utasitást  talál,  miként  vezesse  a  tanulót  a  szótagok  fogal- 
mára és  e  következő  tételekre:  1.  Vannak  egy-,  két-, 
három-  s  többtagú  szók.  2.  Minden  szótagban  kell  lenni 
egy  magánhangzónak.  3.  A  hány  magánhangzó  van  egy 
szótagban,  annyi  tagú  a  szó.  4.  Ha  a  szót  a  sor  végén 
valamely  tagjánál  kell  megszakitni,  az  azon  taghoz  tar- 
tozó betűket  nem  szabad  egymástól  elválasztani. 

Mindezeket  a  tanítónak  itt  röviden  ismételnie  kell, 
mielőtt  a  szótagolásnak  itt  következő  szabályait  ismertetné. 


7-dik  gyakorlat. 


1.  Óra,  apa,  idő,  kapa,  Ica  lap,  vitéz, 
haza,  madár,  mező,  arany,  ezüst,  öröm, 
gyönyör,  veszély,  guzsaly,  atya,  anya. 

2.  Ember,  gyermek,  állat,  alma,  szilva, 
gomba,  árpa,  kender,  tégla,  ablak,  padló, 
borjú,  bojtár,  kondás,  tolvaj,  varjú,  far- 
kas, felhő. 

Yezérk.  a  népisk.  I.  és  II.  oszt.  ^> 

3.  Templom,  Köríve,  zöldág,  gondnok, 
hangzó,  hangzat,  zengzet,  mentség,  restség! 

4.  Kiált,  riad,  tied,  mienk,  fiam,  dióm! 

5.  Tieid,  mieink. 

6.  Szád  szóljon  igazságot,  ne  mondj 
hazugságot,  az  igazat  szólás  már  fél  meg- 
javnlás!  Emberé  a  munka,  istené  az  áldás. 

Felirom  a  táblára  ezt  a  szót :  óra.  Háiry  tagú 
szó  ez?  —  kéttagú.  Miért?  —  mért  benDe  két 
magánhangzó  van.  Hogy  kell  ezt  a  szót  két  tagjára 
szakítani  ?  —  ó-ra.  (Ezt  a  gyermekek  tudják  már 
a  gépies  gyakorlás  után.)  Hány  magánhangzó  van 
ebben,  vizsgáljátok  meg.  Melyik  az  első?  Melyik  a 
második  ?  Most  azt  nézzétek  meg,  hogy  a  két 
magánhangzó  közt  hány  mássalhangzó  van  (egy). 
Ezen  mássalhangzót  a  tagolásnál  melyik  magán- 
hangzóhoz foglaltuk,  az  előtte  állóhoz-e  vagy  az 
utóbbihoz?  Ha  valamely  szóban  hét  magánhangzó 
közt  egy  mássalhangzó  van,  ezt  a  mássalhangzót  a 
tagolásnál  az  utóbbi  magánhangzóhoz  kell  foglalni 

Ha  tehát  ezen  szó  :  óra  a  sor  végén  nem  férne 
le,  hol  szakitnád  meg  ? 

Olvassátok  a  másik  szót:  apa.  (A  szemlél- 
tetés és  fejtegetés  a  fentebbi  módon  még  néhány 
szón  tovább  folytatandó.) 

„ Gyönyör. "  Hány  tagú  szó  ?  A  két  magán- 
hangzó közt  hány  mássalhangzó  van  ?  (kettő.)  Igen 
de  ez  kettős  betű,  a  kettőnek  együtt  van  egy 
hangja.  Hangoztassátok  csak.  A  kettős  mássalhang- 
zót csak  egynek  vesszük,  minthogy  a  kettőnek 
együtt  van  egy  hangja,  ha  tehát  egy  mássalhang- 
zónak vesszük,  a  szabály  szerint  kell  a  megsza- 
kítást tenni. 

Feladvány.  írjátok  ki  a  7-dik  gyakorlatból  az 
1-ső  szám  alatt  levő  szókat  tagokra  szaggatva,  a 
szabály  szerint,  ugy  hogy  a  tagokat  egy  vonatocs- 
kával (kötjel)  válaszszátok  el  egymástól .  —  Hogy 
szól  a  szabály  ? 

Leirok  a  táblára  egy  szót:  „ajtó."  Hány  tagú 
szó  ez  ?  —  kéttagú.  Miért  ?  —  mert  benne  két 
magánhangzó  van.  Melyek  azok?  Hogy  választjuk 
el  a  két  tagot  egymástól?  (aj -tó).  Most  nézzétek 
meg,  hogy  a  két  magánhangzó  közt  hány  mással- 
hangzó van?  (kettő).  Ezek  közül  az  egyiket,  az 
elsőt,  melyik  magánhangzóhoz  foglaltuk?  Hát  a 
másikat  ?  Ha  valamely  szóban  két  magánhangzó 
köd  két  mássalhangzó  van,  ezeket  ugy  osztjuk  meg, 
hogy  a  kettő  közül  az  elsőt  az  előtte  álló,  a  másodi- 
dikat  az  utóbbi  magánhangzóhoz  foglaljuk.  Hogy  van 
ez  a  szabály? 

Gyakorlatok.  Olvassátok  a  7-dik  gyakorlat- 
ból a  2-dik  szám  alatti  szókat.  „Ember."  Hány 
tagú  szó  ?  Hány  magánhangzó  van  benne  ?  A  két 
magánhangzó  közt  hány  mássalhangzó  ?  Hogy  osz- 
tod meg  a  két  magánhangzó  közt  ?  Mely  szabály- 
nál fogva  ? 

Feladvány.  írjátok  ki  a  7-dik  gyakorlatból  a 
második  szám  alatt  levő  szókat  tagokra  szaggatva 
a  szabály  szerint,  s  a  tagokat  vonalocskával  válasz- 
szátok el  egymástól. 


írok  a  táblára  egy  szót  :  „templom."  Hány 
tagú  szó  ez  ?  Hogy  szakítjuk  el  a  két  tagot  egy- 
mástól? (tem-plom).  Nézzétek  meg  hány  mással- 


hangzó  van  itt  a  két  magánhangzó  k<  Miként 

van  a   három   mássalhangzó   a    kél    magánhangzó 

va  !    Ha  valamely  szóban    két  magán* 

mlhangzó  van,  ezekből  a    kú 

a*  elébbi,  a  harmadikat  az  utóbbi  magánhang- 

<:  kell  foglalni.  H<  abály  I 

Olvassátok    a    harmadik    szám 
alatl  „Körtve.';  Hány  tagú  szó?  A  két  ma* 

»/.i    hány    mássalhangzó  van?    Hogy 
osztod   meg   a    három    mássalhangzói  I    Mély 
bál}  Hűl  fogva  I 

Feladvány.   írjatok   ki  a  gyakorlatból  a  3-dik 
szám  alatl  levő  szók;  ássátok  tagokra  köt- 

jellel  a  szabálj  szerint. 

\  fentebbi  három  szabályt  némelyek 
ibályban  í'<>Lri;ili  e;  ha  k<:t  magánhangzó 

hantin  mássalhangzó   van,  az  utóbbi  ma- 
gánhangzó előtt  mindig  egy  mássalhangzónak  kell  állani. 
mek  nincs  semmi  különös  elfinye. 


iirok  a  táblára  egy  szól  :  „tied."  Hány  ta 
szó  !  Elogj  szakítjuk  tagokra  !  Van-e  itt  a  két  ma- 
gánhangzó közt  mássalhangzó  !  (nincs.)  Kova  fog- 
laltak az  első  magánhangzói  .'  Hova  a  másodikat? 
Ha  valamely  szóban  két  magánhangzó  jön  egymáé 
\nett(  Isó  az  előbbi,  a  második  az  utóbbi  szótag* 

foglaltatik.  Hogy  szól  a  szabály  ? 
Felírok  a  táblára  egy  szót :  „ mieink. "  Hány 
:agu  szó  ez?  Hogy  szaggatjuk  tagokra?  (mi-e-ink). 
Hány  magánhangzó  jött  össze?  (három.)  A  három 
közöl  a  középső  maga  egy  szótagot  képzett-e? 
Ha  valamely  szóban  három  magánhangzó  jön  össze, 
g  képző  maga  egy  szótagot  képez. 

Gyakorlatok  a  gyakorló  könyvecskéből  mint 
fentebb. 

Feladvány.  írjátok  ki  gyakorlókönyvecskétek- 
ből a  4-dik,  5-dik  és  6-dik  szám  alatti  szókat  s 
mondatokat  a  szabály  szerint  tagokra  szaggatva. 

Figyelmeztetés.  Ezzel  az  I.  osztályban  alkalmilag 
olvasás  közben  gyűjtött  ismeretek  ismételve,  kibővitve, 
némileg  rendszeresítve  és  egyszersmind  a  nyelvtani  elemek 
egy  része  befejezve  lévén,  az  eddig  tanultaknak  össze- 
sítése, bővebb  begyakorlása,  tudása  s  a  figyelemnek  több 
oldalú  tekintetekre  irányzása  végett  szükség  a  tanítónak 
megállapodnia.  E  czélra  legalkalmasabb  az  olvasmányok- 
nak fejtegetése  lehetőleg  mindazon  tekintetekből ,  me- 
lyekre a  gyermekek  eddigi  nyelvtani  ismeretei  kiterjednek. 

Például  szolgálhat  erre  a  következő  fejtegetés. 
(Olvasókönyv  5.  olvasmány.) 

„En  már  tudok  irni."  T.  Minek  nevezzük  azt, 
a  mit  elolvastál?  Gy.  Mondatnak.  T.  Miért?  Gy. 
Mert  vele  gondolatot  fejezünk  ki.  T.  Melyik  szóval 
kezdődik  a  mondat  ?  Gy.  Ezzel :  én.  T.  Milyen  be- 

j  tűvel  van  irva  a  kezdő  szó  kezdő  betűje  ?  Gy.  Nagy 
betűvel.  T.  Mely  szabálynál  fogva?  Gy.  A  kezdő 
szó  kezdőbetűjét  nagy  betűvel  irják.  T.  Mi  van  a 

i  mondat  végén  ?  Gy.  Pont.  T.  Mely  szabálynál  fog- 
va ?  Gy.  A  bevégzett  mondat  után  pontot  kell  tenni. 
T.  Mire  való  a  pont  ?  Gy.  Hogy  ott  az  olvasásban 
szünetet  kell  tartani.  T.  Ismersz-e  több  szünetjelt 

\  is?   Melyek  azok?   Gy.  Pont,  vonás,  kettőspont, 

1  kérdőjel,  megszólitójel.  T.  Mondd  el,  mely  szókból 
áll  ez  a  mondat:  „én  már  tudok  irni?"  Gy.  En- 
már-  tudok-  irni.  T.  El  van  különítve  mindegyik 

I  szó  egymástól  hézag  által?  Gy.  El.  T.  Mely  sza- 
bálynál fogva  ?  Gy.  Minden  szót  egymástól  el  kell 
különítni  hézag  által.  T.  Olvasd  az  első  szót.  Gy. 

,;Én."  T.  Mely  két  hangból  áll  ez  a  szó.  Gy.  É  és 
'n.  T.  Miféle  betű  az  é?  Gy.  Hosszú  mássalhangzó. 
T.  Miféle  betű  az  n  ?  Gy.  Egyszerű  mássalhangzó. 
T.  Mindakét  betű  egy  szóhoz  tartozik-e  ?  —  tehát 
az  Írásban  össze  kell-e  irni  ?  Mely  szabálynál  fog- 
va ?  Gy.  Az  egy  szóhoz  tartozó  szókat  szorosan 
együvé  kell  irni.  T.  Hány  tagú  szó  ez:  én?  Gy.. 
Egytagú.  T.  Honnan  tudod  ?  Gy.  Mert  benne  egy 
magánhangzó  van.  T.  A  sor  végén  lehet-e  az  egy- 
tagú szót  megszakítni  ? 

T.  Olvasd  a  harmadik  szót,  Gy.  „Tudok."  T. 
Hány  tagú  szó  ez?  Gy.  Kéttagú.  T.  Tagold.  Gy. 
Tu-clok.   T.   Mely   szabálynál  fogva  tagolod  így? 

Ha  két  magánhangzó  közt  egy  mássalhangzó 
van.  stb.  T.  Nevezd  meg :  miféle  betűk  fordulnak 
elő  ebben  a  szóban  ?  Gy.  T  egyszerű  mássalhangzó, 
u  rövid  magánhangzó  stb.  T.  A  betűk  általában 
hányfélék  ?  A  magánhangzók  hányfélék  ?  A  mással- 
hangzók hányfélék  ? 

Az  efféle  gyakorlatokat  addig  kell  folytatni,  mig  a 
gyermekek  biztossággal  és  könnyűséggel  nem  találnak  el 
mindent,  mi  az  eddigi  nyelvtani  ismeretkörükből  kérdésbe 
tehető. 

21.  §. 

Egyszerű  mondat  A  mondat  két  lényeges 

tagja. 

8-dik  gyakorlat. 

Az  udvaron. 

1.  A  galamb  turbékol.  2.  A  tyúk  kapar. 
3.  A  csirke  szaladgál.  4.  A  telién  bőg.  5.  A 
bornyu  szopik.  6.  A  kutya  ugat.  7.  A  gólya 


telepei.  8.  A  macska  játszik.  9.  A  juhász 
fej.  10.  A  kocsis  itat.  11.  A  szolgáló  főz. 
12.  A  gazda  vigyáz.  13.  A  gazdasszony  tiszto- 
gat. 14.  A  gyermekek  beszélgetnek. 

A  ,, tárgy"  szó  fogalmának  helyes  megérteté- 
sére a  tanító  a  nyelvtan  tanításában  súlyt  fektes- 
sen. Az  eljárás  következő  lehet: 

Nevezd  meg,  mik  vannak  ebben  az  iskolában. 
Ebben  az  iskolában  van  tábla,  asztal  stb.  A  tábla, 
az  asztal  és  mindazok,  melyeket  elszámláltál, 
tárgyak. 

Honnad  tudod,  hogy  a  tábla,  az  asztal  és  mind- 
azok a  tárgyak,  a  melyeket  elszámláltál,  az  iskolá- 
ban vannak  ?  —  Onnan  tudom ,  mert  mindezen 
tárgyakat  látom.  A  tárgyakat  tehát  észrevehetjük 
látás  által.  Nevezz  oly  tárgyakat,  melyeket  az  is- 
kola udvarán,  a  kertben,  stb.  lehet  látni. 

Ha  a  harangot  most  húznák  a  toronyban,  ész- 
revennéd-e azt  innen  az  iskolából  is  ?  Mi  által  ven- 
néd azt  észre  ?  —  A  hallás  által.  Lehet-e  hallás 
által  észrevenni  más  tárg}^akat  is  ?  Eszreveheted-e 
a  meny  dörgést,  a  kocsizörgést,  a  zenét?  Tehát 
nemcsak  látás,  hanem  hallás  által  is  lehet  észrevenni 
tárgyakat. 

Ha  egy  kertbe,  hol  sok  rózsa  van,  késő  este 
lemennél,  megtudnád-e,  hogy  ott  rózsa  van,  habár 
nem  látod  is  a  rózsát  ?  Miről  tudnád  meg  ?  A  sza- 
gáról. Az  eczetet  észreveszed-e  szagáról  ?  Nevezz 
szaglás  által  észrevehető  tárgyakat.  Tehát  nemcsak 
látás  és  hallás,  hanem  szaglás  által  is  lehet  észre- 
venni tárgyakat. 

Ha  egy  tálban  volna  fehér  törött  só,  a  másik- 
ban tört  fehér  czukor,  mikép  tudnád  meg,  hogy 

metyik  só,  melyik  czukor?  —  az  ízéről.  Tehát 
nemcsak  látás,  hallás,  szaglás,  hanem  ízlés  által  is 
lehet  észrevenni  tárgyakat. 

Ha  sötétben  beküldelek  a  szobába,  hogy  az 
asztalról  hozd  ki  az  üveget,  mikép  fogod  azt  az 
asztalon  észrevenni  ?  —  tapintás  által.  Tehát  nem- 
csak látás,  hallás,  szaglás,  ízlés,  hanem  tapintás 
által  is  lehet  észrevenni  tárgyakat. 


Tárgy- e  a  madár?  Ha  én  erről  a  tárgyról 
valamit  gondolok,  és  gondolatomat  szóval  kimon- 
dom, minek  nevezzük  azon  gondolatnak  szóval  való 
kifejezését  ?  —  mondatnak.  (A  mondat  fogalma  már 
nem  nj  dolog  a  gyermek  előtt.)  Mi  tehát  a  mondat  ? 
Mondat  a  gondolatnak  szóval  való  kifejezése. 

Ebben  a  mondatban:  ,,a  madár  repül,"  mi  a 
tárgy,  melyről  állítom,  hogy  repül?  A  madár. 
Mondok  egy  mondatot .  ,,A  tanító  tanít. "  Mi  ebben 
a  tárgy,  melyről  állítom,  hogy  tanít.  ,,A  tinta  fe- 
kete/* Mi  ebben  a  tárgy,  melyről  állítom,  hogy 
fekete.  Gondolatunknak  mindig  van  valamety 
tárgya,  melyről  valamit  állítunk,  ezt  a  mondatban 
alanynak*)  szokták  nevezni. 


*)  Ne  legyen  felötlő,  hogy  e  nyelvtani  műszóval  ily  ko- 
rán köszöntünk  be,  sajátságos  helyzetünk  van  a  gyermek  előtt 
egészen  idegen  „alany"  szóval.  Ha  nyelvtant  akarunk  tanítni,  el- 
kér ülhetlen,  hogy  a  mondat  két  lényeges  tagját  megismertessük  és 
azoknak  nevet  adjunk.  Elveink  szerint  a  nyelvtani  műszóknak, 
tehát  az  alanynak  is  oly  elnevezést  kellene  kezdetben  adni,  mely 
a  fogalmat,  az  értelmet  visszaadja,  kifejezze,  pl.  főnév,  tárgynév, 
melléknév,  milyenségnév  stb, ;  de  az  „alanyra"  alig  lehetne  a  foga- 
lomnak megfelelő  más  szót  találni,  mint  ezt :  mondattárgya,  ügy, 
de  ez  elnevezés  zavarná  a  gyermeket,  midőn  a  tárgynév  ismere- 
tére vezettetik,  s  e  miatt  ki  kellene  cserélni  az  alanyt  helyettesítő 


Olvassátok  ^yakorlókönyvetekből  az  első 
mondatot.  „A  galamb  turbékol."  Miről  van  itt  szó  ? 
a  galambról.  Mi  tehát  itt  gondolatunknak  a  tárgya, 
melyről  állítjuk,  hogy  turbékol?  Hogy  szokták 
nevezni  a  mondatban  a  gondolat  tárgyát?  —  A 
mondat  alanyának.  Mi  tehát  az  alany  ?  Az  alany  a 
mondatban  azon  tárgy,  melyről  valamit  állítunk. 

Gyakorlat.  Olvassátok  tovább  a  mondatokat, 
s  mindegyikben  jelöljétek  ki  az  alanyt,  azaz  a  mon- 
dat tárgyát. 

Mondok  egy  mondatot:  „A  gyermek  tanul/6 
Melyik  szóval  állítunk  itt  a  mondat  tárgyáról,  a 
gyermekről  valamit?  —  tanul.  „A  tanító  tanít. " 
Melyik  szóval  áilítunk  itt  az  alanyról  valamit?  „A 
madár  repül."  Melyik  szóval  állítunk  itt  az  alany- 
ról valamit  ?  Volt-e  mindegyik  mondatban  oly  szó, 
melylyel  a  mondat  tárgyáról,  az  alanyról  állítot- 
tunk valamit  ?  A  mondatban  mindig  van  olyan  szó, 
melylyel  a  mondat  tárgyáról,  az  alanyról  állítunk 
■valamit.  Ezt  állítmánynak  nevezik. 

Gyakorlatok.  Olvassátok  gyakorlókönyvetek- 
ből a  mondatokat:  ,,A  tyúk  kapar."  Melyik  szóval 
állítunk  itt  az  alanyról  valamit  ?  —  Hogy  nevezzük 
azon  szót  a  mondatban,  melylyel  a  mondat  tárgyá- 
ról, az  alanyról  valamit  állítunk  ? 

Olvassátok  tovább,  s  minden  mondatban  jelöl- 
jétek ki  az  állítmány t. 


elnevezést  az  átalánosan  elfogadott  „alany"  műszóval.  Miért  szok- 
tassuk tehát  a  kis  tanulót  oly  elnevezésre,  melyről  csakhamar  le 
kell  szoktatnunk  ?  Ha  jó  móddal  tudtuk  az  alany  fogalmát  meg- 
értetni,  ezen  korai   műszó  miatt  nem  lehet  semmi  aggodalmunk. 

Olvassátok  még  egyszer  a  mondatokat,  s  most 
már  jelöljétek  ki  mindegyikben  az  alanyt  is,  az 
állítmány t  is.  —  Minden  mondatban  találtatok- e 
alanyt  és  állítmányt  is?  —  A  mondatnak  rende- 
sen van  két  tagja,  egyik  az  alany,  másik  az  állít- 
mány. 

Gyakorlatok.  Mondj  mondatokat ,  melyekben 
legyen  alany  is,  állítmány  is. 

Feladványok.  1.  írjátok  ki  a  8-dik  gyakorlat- 
ban levő  mondatok  mindegyikéből  először  az  alanyt 
egymásután,  azután  az  állítmányt.  2.  írjatok  mon- 
datokat, melyekben  legyen  alany  és  állítmány. 

22.  §. 
Személynév. 

9-clik  gyakorlat. 

Az  iskolában. 

1.  István  ir.  2.  Péter  olvas.  3.  János  szá- 
mol. 4.  Ferencz  hallgat.  5.  József  figyelmez. 
6.  Árpád  suttog.  7.  Béla  lármáz.  8.  Ödön 
vonaloz.  9.  Eszter  köt.  10.  Katalin  tisztogat. 
11.  Mária  énekel.  12.  Ilona  felel. 

Nézzetek  Kis  István  és  Kovács  Péter  szeme 
közé.  (Oly  két  egyént  kell  megnevezni ,  kiknek 
személyes  minőségük  közt  feltűnő  a  különbség.) 
Van-e  hasonlatosság  K.  I.  és  K.  P.  közt?  Miben 
hasonlítanak  egymáshoz?  —  abban,  hogy  mind- 
egyiknekvan haja,  homloka,  két  szeme  stb.  Külön- 
bözik-e K.  I.  személye  K.  P.  személyétől?  Milyen 

a  haja  K.  I.-nak?  Milyen  K.  P.-é?  Milyen  K.  L-nak 
a  szeme  ?  Hát  a  K.  P.-é  stb. 

Van-e  ebben  az  iskolában  egészen  hasonló 
gyermek  a  másikhoz?  Mncsen.  Az  emberek  sze- 
mélye különbözik  egymástól  s  minden  személynek 
külön  neve  van.  A  te  személyed  neve  István,  a 
tied  János,  a  tied  Erzsébet  stb.  István,  János,  Er- 
zsébet személynevek. 

Mondjatok  ti  is  személyneveket. 

Ha  én  azt  mondom:  Zsigmond  játszik,  sze- 
mélyről szólok- e  itt?  Melyik  szó  itten  az  alany? 
Ebben  a  mondatban  tehát  az  alany  miféle  névvel 
van  kifejezve?  Személynévvel.  „Sára  varr."  Miféle 
névvel  van  itt  az  alany  kifejezve  ?  A  mondatban  az 
lehet  kifejezve  személynévvel. 

Gyakorlatok.  1.  Olvassátok  a  4-dik  gyakor- 
latban levő  mondatokat  s  mondjátok  meg,  miféle 
névvel  van  kifejezve  mindegyikben  az  alany? 
2.  Mondjátok  mondatokat,  melyekben  az  alany  sze- 
mélynévvel van  kifejezve,  még  pedig  először  olya- 
nokat, a  melyekben  a  személynév  fiúnév,  azután r 
melyekben  a  személynév  leánynév. 

Vizsgáljátok  meg,  hogy  a  személynevek  kez- 
dőbetűje milyen  betűvel  van  nyomva,  nagygyal-e 
vagy  kicsinynyel  ?  A  személynevek  kezdőbetűjét  nagy 
betűvel  kell  irni. 

Feladványok.  1.  írjátok  ki  a  8-dik  gyakorlat- 
ból a  személyneveket.  2.  írjatok  5  fiú-,  5  leányne- 
vet. 3.  írjatok  négy  mondatot,  melyekken  az  alany 
fiút,  négyet,  melyben  leányt  jelentő  személynév 
legyen. 

23.  §. 
Személyt  helyettesítő  név,  (Névmás). 

10-dik  gyakorlat. 

István  igy  szól  magáról: 

1.  Kn  lefekszem.  2.  Kn  alszom.  3.  Kii 
felkelek.  4.  Én  megmosdom.  5.  Kn  felöltö- 
zöm. 6.  Kn  imádkozom.  7.  Kn  reggelizek. 

Olvassatok  az  első  mondatot.  István  mikép 
szól  magáról?  ,,Én  lefekszem."  Ebben  a  mondat- 
ban kiről  van  szó?  Istvánról.  De  ez  a  szó  áll-e  a 
mondatban?  Mely  szó  áll  az  István  személyének 
neve  helyett  ?  —  ez :  én.  Mikor  az  ember  a  maga 
személyéről  szól,  neve  helyett  ezt  a  szót  szokta 
használni:  én.  „Én"  személy  helyett  álló,  személyt 
helyettesítő  név. 

r 

Ebben  a  mondatban:  „En  irok"  melyik  szo 
az  alany?  (én).  Tehát  itt  miféle  névvel  van  az 
alany  kifejezve  ?  Az  alany  lehet  személyt  helyette- 
sítő név. 

Gyakorlatok.  Olvassátok  a  10-dik  gj^akorlat- 
ban  levő  mondatokat,  s  mondjátok  meg,  hogy 
mindegyik  mondatban  miféle  névvei  van  kifejezve 
az  alany? 

Feladványok.  írjatok  5  mondatot,  melyekben 
az  alany  az  „ón"  személyt  helyettesítő  szóval  le- 
gyen kifejezve. 

11-dik  gyakorlat. 

Károly  ezeket  mondja  Sándor  tanuló- 
társának  : 

1,   Te  futsz.    2.  Te  sietsz.   3.  Te  játszol. 
Te  haragszol.    5.  Te   figyelmetleiikedel. 
6.  Te  lármázol.  7.  Te  Kiabálsz.  8.  Te  nevetsz. 

Olvassátok  az  első  mondatot.  „Te  futsz." 
Mit  mond  Károly  Sándornak  ?  Kinek  a  neve  he- 
lyett áll  itt  ez  a  szó :  te  ?  A  Sándor  neve  helyett. 
Tehát  te  szó  mit  helyettesítő  szó?  „Te"  személyt 
helyettesítő  szó. 

„Te  futsz. "  Ebben  a  mondatban  miféle  név- 
vel van  az  alany  kifejezve. 

Gyakorlat  Olvassátok  a  11-dik  gyakorlatban 
levő  mondatokat,  s  mondjátok  meg,  hogy  mind- 
egyik mondatban  miféle  névvel  van  kifejezve  az 
alany  ? 

Feladvány.  írjatok  5  mondatot,  melyekben  az 
alanyt  a  „te"  személyt  helyettesítő  névvel  legyen 
kifejezve. 

12-ik  gyakorlat. 

Pál  ezeket  mondja  otthon  levő  kis  testvér- 
jéről,  Ilonáról : 

1.  Ő  varr.  2.  Ő  köt.  3.  Ő  gömbölyít.  4.  ö 
mos.  5.  O  dolgozik.  6.  Ő  dalol.  7.  Ő  szeret. 
8.  O  kedveskedik.  9.  Ö  szolgál. 

„0  varr."  Kiről  van  itt  szó?  —  Ilonáról.  Az 
Ilona  neve  mely  szóval  van  itt  helyettesítve. 
„0"   személyt   helyettesítő   szó.    Én,    te>    o,    személyt 

helyettesítő  nevek.  „Én"  első  személyt  (magunk  szemé- 
lyét), „te"  második  személyt  (a  kivel  beszélünk),  „ő" 
harmadik  személyt  (távollevőt)  helyettesit. 

Gyakorlatok  és  Feladványok,  mint  fentebb. 

24.  §. 
Tárgynév.  (Főnév.) 


13-dik  gyakorlat. 


A  mezon. 

1.  A  fü  zöldéi.  2.  A  búza  nő.  3.  A  kalász 
sárgul.  4.  Az  árpa  érik.  5.  A  széna  szárad. 
6.  A  repcze  virágzik.  7.  A  virág  illatozik, 
8.  A  mag  kél.  9.  Az  ember  szánt.  10.  A  kaszás 
kaszál.  11.  A  bárány  legel.  12.  A  pacsirta 
énekel. 

Nevezzetek  tárgyakat,  melyek  az  iskolában  van- 
nak, melyek  az  udvaron,  melyek  a  mezőn  vannak. 

Van-e  neked  neved?  Mi  a  te  neved?  (a  táb- 
lára mutatva)  van-e  ennek  a  tárgynak  neve  ?  Mi  a 
neve  ?  (más  tárgyakra  mutatva.)  Hát  ennek  a  tárgy- 
nak van-e  neve  ?  Mi  az  ?  stb.  Minden  tárgynak  van 
neve.  A  tárgyak  nevét  tárgy  névnek  nevezzük.  Miféle 
szó  tehát  a  tárgynév  ?  A  tárgynév  olyan  szó,  mely- 
lyel  tárgyat  nevezünk  meg. 

Ha  azt  mondom  :  a  hold  fénylik,  ezen  mondat- 
ban az  alany  miféle  névvel  van  kifejezve  ?  (tárgy  - 
névvel.)  Ha  azt  mondom ;  a  fa  virágzik,  ebben  a 
mondatban  az  alany  miféle  névvel  van  kifejezve? 
tárgynévvel.  Tehát  az  alanyt  lehet  kifejezni  tárgy- 
névvel  is. 

Gyakorlatok.  1.  Olvassátok  a  gyakorlatban 
levő  mondatokat,  s  mondjátok  meg,  hogy  mind- 
egyik mondatban  az  alany  mivel  van  kifejezve? 
2.  Mondjatok  mondatokat,  melyekben  az  alany 
tárgynév  legyen. 

Feladványok.  írjatok  tiz  mondatot,  melyben 
az  alany  tárgynév  legyen. 

Ismétlések.  Mi  a  mondat?  Hány  tagja  van? 
Mi  az  alany?  Mi  az  állítmány?  Miféle  nevekkel 
lehet  kifejezni  az  állitmányt?  Hányféle  nevet  is- 
mertek már  ?  Mi  a  személynév  ?  Személyt  helyet- 
tesítő név  ?  Tárgy  név  ?  stb. 

25.  §. 
A  névelő. 

Olvassátok  a  13-dik  gyakorlatból  az  első  mon- 
datot. „A  fű  zöldéi."  Hány  szóból  áll  ez  a  mon- 
dat? —  háromból.  Melyek  azok?  A-  fű-  zöldéi. 
Melyik  az  alany  ?  —  a  fű.  Az  a  szócska  nem  tartozik 
az  alanyhoz.  Tulajdonkép  az  alany  csak  ez  a  szó :  fű. 

Olvassátok  végig  a  mondatokat  s  figyeljetek, 
megtalálj  átok-e  mindegyik  mondatban  az  a  szócs- 
kát ?  —  A  negyedik  mondatban  mi  áll  az  a  helyett. 
(az).  Hát  a  9-dikben  ?  (az). 

Most  meg  fogjátok  tanulni,  mi  ez  a  két  szócska. 
,,A  fű  zöldéi."  Miféle  név  ez  a  szó :  fű  ?  Itt  az  a 
név  előtt  áll  ugy-e  ?  Nézzük,  a  második  mondatban 
szinte  név  előtt  áll-e?  Nézzük  a  harmadikban, 
negyedikben  stb.  Tehát  az  a  és  az  szócska  minde- 
nütt név  előtt  áll-e?  Az  a  és  az  névelők.  Miért  nevez- 
tetnek névelőknek,  névelőtti  szóknak?  —  mert 
rendesen  név  előtt  állanak. 

Nézzetek  a  táblára,  leirom  az  első  mondatot. 
.,A  fű  zöldéi."  Az  a  névelő  után  melyik  szó  áll? 
(fű).  Ez  a  szó  milyen  betűvel  kezdődik,  magán- 
hangzóval-e vagy  mássalhangzóval  ?  Leirom  a 
negyedik  mondatot.  „Az  árpa  érik."  Az  az  névelő 
után  álló  szó,  milyen  betűvel  kezdődik?  Melyik 
névelő  áll  a  mássalhangzó  (fű)  kezdődő  szó  előtt  ? 
Melyik  névelő  áll  a  magánhangzóval  (árpa)  kez- 
dődő szó  előtt?  Az  a  névelőt  akkor  használjuk, 
mikor  az  utána  álló  szó  mássalhangzó  betűn  kez- 
dődik;  az  az  nevelőt  akkor,  mikor  az  utána  álló 
szó  magánhangzón  kezdődik. 

Gyakorlatok.  1.  Vizsgáljátok  meg  a  13-dik 
gyakorlatban  levő  mondatokat:  a  szabály  szerint 
vannak-e  használva  a  névelők?  Keressétek  ki  ol- 
vasókönyvetekből a  9-dik  olvasmányt,  s  a  hol  név- 
előt találtok,  bíráljátok  meg :  helyesen  van-e  hasz- 
nálva a  névelő  ? 

Feladvány.  írjatok  5  mondatot,  melyben  az 
alany  az  a  névelővel  jőjön  elő,  5  mondatot,  mely- 
ben az  alany  az  névelővel  jőjön  elő. 

26.  §. 
Cselekvés  szó.  (Ige.) 

14-dik  gyakorlat. 

Mit  tesznek  a  mesteremberek? 

1.  Az  asztalos  fűrészel.  2.  A  lakatos  ka- 
lapál. 3.  Az  ács  farag.  4.  A  kerékgyártó  f úr. 
5.  A  szabó  szab.  6.  A  csizmadia  s  ám  fáz.  7.  A 
takács  sző.  8.  A  pék  süt.  9.  A  molnár  őröl. 

10.  A  Romives  épít-  11.  A  festő  fest.  12.  Az 
üveges  üvegez. 

Olvassátok  a  1 4-dik  gyakorlatot :  mit  tesznek, 
■mit  cselekesznek  a  mesteremberek  ? 

„Az  asztalos  fűrészel/4  Kiről  van  itt  szó?  — 
az  asztalosról.  Mit  mondunk  róla,  mit  cselekszik  ? 
-  fűrészel.  Ha  ezen  szóval :  „fűrészel"  azt  jelent- 
jük ki,  hogy  mit  cselekszik  valaki,  mit  jelentő  szó 
ez?  —  cselekvést  jelentő  szó.  Olvassuk  a  második 
mondatot.  „A  lakatos  kalapál."  Kiről  van  itt  szó? 
Mit  mondunk  róla :  mit  cselekszik  ?  Mivel  ezen  szó 
által  is:  „kalapál"  cselekvést  fejezünk  ki,  a  szó  mit 
jelentő  szó  ?  —  Azon  szót,  melylyel  valakinek  vagy 
valaminek  cselekvését  fejezzük  ki,  cselekvést  jelentő, 
röviden  cselekvésszónak  nevezzük.  Mi  a  cselekvés 
szó?  A  cselekvésszó  olyan  szó.  mely  cselekvést 
jelent. 

Gyakorlatok.  1.  Olvasd  a  14-dik  gyakorlat- 
ban levő  mondatokat,  s  mondd  meg,  miféle  szóval 
van  kifejezve  mindegyikben  az  alany,  mifélével  az 
állítmány. 

Gyakorlatok.  Olvasd  a  14-dik  gyakorlatban 
levő  első  mondatot.  „Az  asztalos  fűrészel."  Csak 
épen  fűrészel-e  az  asztalos?  cselekszik- e  még  mást 
is  ?  Mit  cselekszik  még  ?  —  gyalul.  Mondhatnók-e 
tehát :  az  asztalos  gyalul  ?  Olvasd  végig  a  monda- 
tokat, s  tégy  az  állítmány  helyett  más  odaillő 
•cselekvésszót.  A  lakatos  szegez  stb. 

Feladvány.  írjatok  5  mondatot,  melyben  az 
állitmánycselekvés  szó  legyen. 


Vezérk.  a  népisk.  I.  és  II.  oszt. 

15-dik  gyakorlat 

Mit  cselekszik? 

A  vadász  — .  A  nyúl  — .  A  tanító  — .  A 
tanuló  — .  A  szem  — .  A  fül  --.  Az  orr  — .  A 
nyelv  — .  Az  ujj  — .  A  szív  — .  A  láb  — .  A 
lyuk  — .  A  liid  — .  A  galamb  — .  A  ló  — .  A  sza- 
már — .  A  bika  — .  A  béka  — .  A  fa  — .  A  vi- 
rág — .  A  tűz  — .  A  viz  — .  A  patak  — .  A 
kocsi  — .  A  malom  — .  A  szél  — .  Az  ég  — -  A 
villám  — .  A  gyertya  — . 

A  gyakorlatban  megjelölt  mindegyik  tárgy- 
ról mondj  reá  illő  cselekvést  s  foglald  mondatba. 
(A  vadász  lő.  A  nyúl  fut  stb.) 

Feladvány.  A  gyakorlatban  megjelölt  mind- 
egyik tárgyról  gondoljatok  reá  illő  cselekvést,  &> 
pótoljátok  ki  a  cselekvésszóval   a   hiányzó    állít- 
mányt,  s  Írjátok  le  mondatba  foglalva. 

16-dik  gyakorlat. 

Ki? 

—  főz.  —  süt.  —  dagaszt.  —  papol.  —  gyó- 
gyít. —  arat. 

Mi? 

—  repül.  —  úszik.  —  turbékol.  —  károg. 

—  röfög.  —  nyerit.  —  bőg.  —mászik. —  csip. 

—  liarap.  —  öklel.  —  csattan.  —  durran.  — 
zörren.  —  robog.  —  czinczog.  —  szopik.  — 
kérődzik.  —  fénylik.  —  ragyog. 


83 

A  16-dik  gyakorlatban  levő  cselekvésszókat 
egészítsétek  ki  a  feltett  kérdésre:  ki  és  mi?  (az 
asszony  főz,  a  pék  süt ,  a  szolgáló  dagaszt  stb.) 

27.  §. 
Milyenség-szó  (melléknév.) 

17-dik  gyakorlat. 

Milyenek  a  taneszközök? 

1.  A  kréta  fehér.  2.  A  tábla  fekete.  3.  A 
papir  vékony.  4.  A  vonalzó  egyenes.  5.  Az 
irón  hegyes.  6.  A  könyv  szegletes.  7.  A  szá- 
initógolyó  gömbölyű.  8.  A  tenta  fekete.  9.  A 
penna  hasitékos.  10.  A  tentatartó  öblös. 

Olvassátok  az  első  mondatot.  „A  kréta  fehér." 
Miről  van  itt  szó?  —  a  krétáról.  Mit  mondunk 
róla?  Ezzel  a  szóval  „fehér"  azt  mondjuk  meg, 
milyen  a  kréta.  Ez  a  szó  tehát :  „fehér"  milyensé- 
get (minőséget)  jelent. 

Olvassátok  a  2-dik  mondatot.  „A  tábla  fekete." 
Melyik  szó  jelenti  itt  a  milyenséget?  —  Ez  aszó : 
„fekete"  milyenségszó.  Azon  szót,  mely  milyenséget 
jelent,  nevezzük  milyenségszónak,  milyenségnévnek. 

Gyakorlatok.  1.  Olvassátqk  végig  a  gyakor- 
latot, s  mondjátok  meg,  mindegyik  mondatban 
miféle  szóval  van  kifejezve  az  alany,  mifélével  az 
állítmány. 

2.  Milyen  a  fű  ?  Milyen  a  hó  ?  Milyen  az 
üveg?  stb. 

3.  Mondj  tiz  milyenségnevet. 

6* 

Feladványok.  1.  írjatok  tiz  milyenségnevet. 
2.  írjatok  öt  mondatot,  melyben  az  állítmány 
milyenségnév  legyen. 

18-dik  gyakorlat. 

Milyen? 

A  torony  — .  A  Kunyhó  — .  Az  üveg  — . 
A  fa  — .  A  kút  .  A  viz  — .  Az  arany  — .  A 
vas  — .  A  paprika  — .  Az  eezet  — .  A  cmkor 
— .  A  nap  — .  Az  ég  — .  A  csillag  — .  A  hold  — . 
A  czitrom  — .  A  cseresznye  — .  A  csecsemő 
— .  Az  öreg  — .  A  róka  — .  Az  ökörszem  — .  A 
galamb  — . 

Olvassátok  a  18-dik  gyakorlatot.  Milyen  a 
torony  ?  Feleljetek  rá.  —  magas.  Foglaljátok  mon- 
datba. A  torony  magas.  (Folytatás  végig.) 

Feladvány.  Pótoljátok  ki  a  18-dik  gyakorlat- 
ban levő  hiányos  mondatokat  a  tárgyra  illő  milyen- 
ségszóval, s  foglaljátok  mondatba.  (A  torony  ma- 
gas stb.) 

19-dik  gyakorlat. 

Mi  az,  a  mi? 
# 

—  kemény.  —  lágy.  —  egyenes.  —  görhe. 
—  tiszta.  —  hideg.  —  meleg.  — -  világos.  — 
sötét.  —  kerek.  —  gömbölyít.  —  nehéz.  — 
könnyű.  —  szürke.  —  fakó.  —  tarka.  —  haj- 
lós. —  törékeny.  —  porlós. —  fojtós.  -  sima. 
-  hű.  —  tanulékony.  —  szelíd. 

Olvassátok  a  19-dik  gyakorlatot.  Mi  az,  a  mi 
kemény?  —  a  vas.  Foglaljátok  mondatba.  A  vas 
kemény.  (Folytatás.) 

Feladvány.  Pótoljátok  ki  a  gyakorlatban  levő 
hiányos  mondatokat  az  odaillő  alanynyal,  s  foglal- 
játok mondatokba  Írásban. 

28.  §. 

Kérdő,  állító,  tagadó  mondat.  Alany  és 
állítmány  helyökre  nézve. 

20-dik  gyakorlat. 

Endre  kérdez,  Irma  felel. 

1.  Érik  a  szőlő?  2.  A  szőlő  érik.  3.  Édes 
a  mustf  4.  A  mnst  édes.  5.  Repül  a  madár? 
6.  A  madár  repül.  7.  Tarka  a  pillangó  ?  8.  A 
pillangó  tarka.  9.  Sír  a  testvéred  ?  10.  A  test- 
vérein nem  sír.  11.  Búsulsz  te?  12.  Ennem 
búsulok. 

Olvassátok  a  20-dik  gyakorlatot.  „Erik  a 
szőlő "?  Mit  kérdez  itt  Endre?  —  Olvassátok 
tovább,  mit  felel  Endre  kérdésére  Irma?  „A  szőlő 
érik. "  Kérdezett  Endre  ezzel  a  mondattal:  erika 
szőlő  ?  (kérdezett).  Ha  kérdezett  vele,  milyen  mon- 
dat ez :  érik  a  szőlő  ?  —  kérdező  vagy  kérdő  mon- 
dat. Hát  mikor  Irma  ezzel  a  mondattal  felel 
Endrének:  a  szőlő  érik,  kérdezi-e  vagy  állítja, 
hogy  érik  a  szőlő?  (állítja.)  Ha állitj a, milyen  mon- 
dat ez:  „a  szőlő  érik."  (állító.)  Tehát  van  kérdő 
mondat,  van  állító  mondat. 

Felirom  a  táblára  az  első  mondatot  (a  tanító 
a  kérdő  jegyet  utána  teszi).  Micsoda  jel  áll  ezen 
kérdő  mondat  után?  —  kérdőjel.  Nézzétek  meg 
van-e  könyvetekben  is  ezen  mondat  után  kérdőjel 
téve  ?  A  kérdő  mondat  után  kérdőjel  tétetik. 

Olvassátok  a  9-dik  mondatot.  „Sir  a  testvé- 
red" ?  Mit  felel  rá  Irma?  ,.A  testvérem  nem  sir." 
Irma  ezzel  a  szócskával:  „nem"  tagadja, hogy  aző 
testvére  sir.  Endrének  tagadó  mondattal  felel.  A 
„nem"  szócskával  tagadva  mondunk  valamit.  Van 
tagadó  mondat.  Miféle  mondatokat  ismertetek 
most  meg  ? 

Gyakorlatok.  1.  Jelöljétek  ki  a  20-dik  gyakor- 
latból a  kérdő,  állitó  és  tagadó  mondatokat.  2. 
Keressétek  ki  az  olvasókönyvből  a  161.  lapot, 
(találós  kérdések)  s  jelöljétek  ki  a  kérdő  monda- 
tokat. 

Feladvány.  Írjátok  5  kérdő,  5  állitó,  5  tagadó 
mondatot. 

Olvassátok  még  egyszer  a  20-dik  gyakorlatot. 
„Erik  a  szőlő"  Melyik  szó  ebben  az  alany  ?  Melyik 
az  állítmány  ?  Melyik  tagja  áll  elől  a  mondatnak? 
az  állítmány.  Olvassátok  a  második  mondatot.  „A 
szőlő  érik."  Melyik  ebben  az  alany,  melyik  az  állít- 
mány ?  Most  a  mondatnak  melyik  tagja  áll  elől  ? 
az  alany.  Tehát  látjátok,  hogy  a  mondatnak  majd 
az  alanyay  majd  az  állitmánya  áll  elől. 

Gyakorlat.  Olvassátok  a  20-dik  gyakorlatban 
levő  mondatokat,  s  mondjátok  meg,  hogy  mind- 
egyikben a  mondatnak  mely  tagja  áll  elől.  melyik 
hátul  ? 

Feladvány.    írjatok  5  mondatot,   melyben  az 
alany,  5-öt,  melyben  az  állítmány  álljon  elől. 

29.  §. 
Többes  szám. 


21-dik  gyakorlat. 


1.  A  vessző  hajlítható.  2.  A  vesszők  haj- 
líthatok. 3.  A  toll  vékony.  4.  A  tollak  véko- 
nyak. 5.  A  gyermek  kicsiny.  6.  A  gyerme" 
kek  kicsinyek.  7.  A  bárány  szomjas.  8.  A 
bárányok  szomjasok.  9.  A  szemöldök  sző- 
rös. 10.  A  szemöldökök  szőrösek.  11.  A 
könyv  hasznos.  12.  A  könyvek  hasznosak. 
13.  A  galamb  szelid.  14.  A  galambok  szelí- 
dek. 15.  A  vas  súlyos.  16.  A  vasak  súlyosak. 
17.  Az  üveg  átlátszó.  18.  Az  üvegek  átlátszók. 
19.  A  gödör  mély.  20.  A  gödrök  mélyek.  21.  A 
tapló  puha.  22.  A  taplók  puhák. 

Olvassátok  az  első  mondatot.  ,,A  vessző  hajlít- 
ható." Hány  vesszőről  van  itt  szó,  egyről-e  vagy 
többről  ?  Olvassátok  a  második  mondatot.  „A  vesz- 
szők  hajlithatók."  Hány  vesszőről  van  itt  szó,  egy- 
ről-e vagy  többről  ?  Ha  a  mondatban  egy  tárgyról 
van  szó,  egyes  számban,  ha  többről  van  szó>  többes 
számban  szólunk. 

Gyakorlatok.  1.  Mikor  ezt  mondom:  a  hal 
néma,  egyes  számban  szölok-e  vagy  többesben? 
Ha  ezt  mondom :  a  halak  némák,  egyes  számban 
szólok-e,  vagy  többesben?  (több  hasonló  kérdés). 
2.  Olvassátok  a  21-dik  gyakorlatban  foglalt  mon- 

datokat,  s  mondjátok  meg,  mely  mondatok  szól- 
nak egyes,  melyek  többes  számban. 


Felirom  a  táblára  az  első  mondatot:  „a  vesz- 
sző  hajlítható.'4  Felirom  a  másodikat  is;  „a  vesszők 
hajlíthatok."  (A  t.  eg}rmás  alá  írja  a  két  mondatot.): 
Az  első  mondatban  egy  vesszőről  van-e  szó  vagy 
többről  ?  —  egyről.  Hát  a  másodikban  ?  -  ~  többről 
Most  nézzétek  össze  a  két  szót :  vessző,  mely  egyes- 
számban  van,  és  vesszők,  mely  többes  számban  van. 
Mi  különbséget  találtok  a  két  szóban  l  Azt  a  kü- 
lömbséget ,  hogy  az  egyiknek  a  végén  nincsen  kr 
a  másiknak  van.  Melyiknek  van  a  végén  &?An- 
nak-e,  a  melyik  egyes,  vagy  a  melyik  többes  szám- 
ban van  ?  —  annak  a  melyik  többes  számban  van- 
Látjátok  tehát,  hogy  mikor  ezt  a  szót:  vessző, 
többes  számba  fordították  át;  egy  k  betűt  vett  fel 
maga  után.  Most  nézzék  meg  a  másik  két  szót  is- 
(hajlítható,  hajlíthatok).  Itt  is  mi  különbséget  vesz- 
tek észre  az  egyes  és  többes  számban  levő  két  szó. 
közt?  Ugy-e  ez  a  szó  is:  „hajlítható"  k  ragot  vett 
fel,  midőn  többes  számba  fordítottuk  át  ?  Ha  ezt 
a  szót :  ásó,  többes  számba  akarnók  fordítani,  hogy 
mondanátok  ?  ásók.  Ezen  szóhoz  is  micsoda  betűt 
ragasztottatok,  mikor  többes  számba  fordítottátok 
át?  —  egy  k  betűt.  „Mező."-  Hogy  lesz  a  többes 
számban?  „Erdő."  Hogy  lesz  a  többes  számban  t 
Micsoda  betűt  ragasztottatok  hozzá  a  többes  szám- 
ban? Vannak  oly  nevek,  melyek  a  többes  számban  k  ra- 
got vesznek  föl. 

A  tanító  a  fentebbi  eljárással  szemlélteti  és 
-észlelteti  a  gyakorlatban  levő  többi  mondatokat  is 
a  1 1-dikig,  és  pedig  a  3-dikat  a  4-díkkel,  az  5-di- 

cet  a  6-dikkal,  a  7-diket  a  8-dikkal,  a  9-diket  a 
10-dikkel  összehasonlittatva,  kihozatván  az  azok- 
nak megfelelő  következő  tételeket :  vannak  oly  ne- 
vek, melyek  a  többes  számban  ak  ragot  vesznek  fel. 
Vannak  oly  nevek,  melyek  a  többes  számban  ek  ragot 
vesznek  fel.  Vannak  oly  nevek,  melyek  a  többes  szám- 
ban ok  ragot  vesznek  fel.  Vannak  oly  nevek,  melyek  a 
többes  számban  ök  ragot  vesznek  fel. 

Ezen  tételek  kihozása  után  a  tanító  a  többes 
szám  ragait  (k,  ak,  ok,  ek,  ök)  külön  is  kiirja  a  táb- 
lára, e  következő  tétel  kimondásával :  A  nevek  töb- 
bes számának  ragai  a  következők :  k,  ak,  ek,  ok,  ök. 

Gyakorlatok.  Olvassátok  a  11-dik  mondatot. 
(A  könyv  hasznos.)  Melyik  ezen  szóban  az  alany  ? 
könyv.  Miféle  név  ez  ?  —  tárgynév.  Melyik  szám- 
ban van  ?  —  egyes  számban.  Melyik  szó  az  állít- 
mány? Miféle  szóval  van  az  állítmány  kifejezve? 
milyenségnévvel.  Melyik  számban  van  ?  Egyes  szám- 
ban. Olvassátok  a  12-dik  mondatot.  „A  könyvek 
hasznosak/6  Melyik  az  alany  ?  Melyik  az  állítmány  ? 
„Könyvek"  miféle  név  ?  —  tárgynév.  Melyik  szám- 
ban van?  —  többes  számban.  Micsoda  raggal?  — 
ek  raggal  stb.  (Folytatás.) 

Figyelmeztetés.  A  többes  számba  forditó  ragok  körül 
előforduló  más  változásoknak,  pl.  gödör,  gödrök  (hang- 
kiugrás), fű,  füvek  (hangfelvétel)  stb.  ismertése  még  most 
elmarad.  Hagyni  kell  a  gyermeket  ezeknél  az  ösztönszerű 
eltalálásra. 

Feladványok.  1.  Fordítsátok  át  többes  számba 
a  17-dik  gyakorlatban  levő  mondatokat  Írásban., 
2.  írjatok  le  10  tárgynevet  egyes-  és  többes  szám- 
ban. 3.  írj  átok  le  1 0  milyenségnevet  egyes  és  többes 
számban. 

22-dik  gyakorlat. 

1.  Én  irok.  2.  Te  irsz.  3.  Őir.  4.  Ml  írunk. 
5.  Ti  irtok.  6.  Ők  irnak.  7.  Én  kérek.  8.  Mi 
kérünk,  9.  Te  kérsz.  10.  Ti  kértek.  11.  Ő  kér. 
12.  Ok  kérnek.  13.  Mi  irunk,  olvasunk,  szá- 
molunk. 14.  Ti  is I lük.  figyelmeztek.  15.  Ők 
fúlnak,  szaladgálnak.  16.  A  felhők  tornyo- 
sulnak. 17.  Az  eso  esik.  18.  A  szél  zug.  19.  A 
madarak  félnek. 

Ha  ezt  mondod :  én  irok,  csak  a  magad  sze- 
mélyéről szólsz-e  ?  Ha  ezt  mondod :  mi  irunk,  csak 
a  magad  személyéről  szólsz-e  ?  —  vagy  oda  érted 
többi  tanulótársaidat  is  ?  Ha  azt  mondod :  te  irsz. 
csak  magadat  é:ted-e  ez  alatt,  vagy  többeket  is  ? 
Ha  azt  mondod :  ti  irtok,  hány  személyt  értesz  ez 
alatt,  egyet-e  vagy  többeket  ? 

Hány  személyt  értesz  ez  alatt:  én?  Hát  ez 
alatt :  te  ?  Hát  ez  alatt :  ő  ?  Én,  te,  ő  egyes  számú 
személyt  helyettesitők. 

Hány  személyt  értesz  ez  alatt :  mi  ?  (több  sze- 
mélyt). Hát  ez  alatt :  ti  ?  Hát  ez  alatt :  ők.  Mi,  ti 
ők  többes  számú  személyhelyettesitők. 

„Én  irok"  Melyik  ebben  a  cselekvésszó  ? 
Egy  személyről  mondom-e  most,  hogy  ir?  „Te 
irsz."  Melyik  ebben  a  cselekvésszó?  Egy  személy- 
ről mondom-e,  hogy  ir?  „0  ir."  Egy  személyről 
mondom-e,  hogy  ir?  „Mi  irunk."  Egy  személyről 
mondom-e,  hogy  ir?  „Ti  irtok."  Egy  vagy  több 
személy  cselekvését  értitek-e  ez  alatt?  „Ok  irnak." 
Többek  cselekvéséről  van-e  itt  szó  ?  A  cselekvés- 
szókat is  lehet  többes  számra  változtatni.  A  cselek- 
vésszóknak is  van  többes  számuk. 

Figyelmeztetés.  A  cselekvésszók  ragainak  ismerteté- 
sébe még  itt  bele  bocsátkozni  nem  czélszerű.  Elég  itt  a 
nyelvérzékre  támaszkodni. 

Gyakorlatok.  1.  „Én  számolok."  Fordítsátok  át 
többes  számba.  „Te  számolsz."  Fordítsátok  át  töb- 
bes számba.  „0  számol/6  Tegyétek  többes  számba 
stb.  „A  gyermekek  figyelmeznek."  Melyik  a  cselek- 
vesszó  ?  Egyes  számban  mondtam-e  vagy  többes- 
ben? 2.  Olvassátok  a  22-dik  gyakorlatban  levő 
mondatokat,  s  mondjátok  meg,  mely  mondatok 
vannak  egyes,  melyek  többes  számban  ? 

Feladványok.  Tegyétek  át  többes  számba  a  10., 
11.  és  12-dik  gyakorlatokban  levő  mondatokat. 

30.  §. 
A  cselekvésszók  három  fő  idői. 

23-dik  gyakorlat. 

Mikor  tavasz  van : 

1.  A  fii  vek  kizöldülnek.  2.  A  virágok 
nyílnak.  3.  A  levegő  felmelegszik.  4.  A  köl- 
töző madarak  megérkeznek.  5.  A  pacsirták 
énekelnek.  6.  A  bárányok  legelnek.  7.  A 
földmives  szánt,  vet,  boronál. 

24-dik  gyakorlat. 

Mi  történt  egy  faluban,  mikor  tűz  ütött  ki? 

1.  A  harangozó  harangozott.  2.  Az  embe- 
rek megijedtek,  lármáztak,  kiabáltak,  sza- 
ladgáltak. 3.  A  szél   fútt.  4.  A  házak  égtek. 


92 

5.  Ay  anyák  jajgattak.  6.  A  gyermekek  sir* 
tak.  7.  A  tííz  elaludt.  8.  Az  emberek  lefeküd* 
tek,  búsultak,  nyugtalankodtak. 

25-dik  gyakorlat. 

Ha  majd  eljön  a  tél. 

1.  A  levelek  le  fognak  hullani.  2.  A  le- 
vegő meg  fog  hidegülni.  3.  A  viz  meg  fog 
fagyni.  4.  Hó  fog  esni.  5.  Az  emberek  szán* 
kázni  fognak.  6.  liábunk  megfázik.  7.  Uj- 
jaink  megdermednek. 

A  tanító  a  táblára  ir  valami  mondatot,  és  irás 
közben  kérdezi :  mit  cselekszem  én  most  ?  Ugy-e 
irok  ?  Most  irok  ?  Az  én  cselekvésem  ugy-e  most, 
jelenleg  történik,  a  mikor  a  kérdést  hozzátok  inté- 
zem? 

Mikor  leirta  a  t.  a  mondatot,  kérdezi :  folyta- 
tom-e még  most  is  az  irást?  Ugy-e  nem?  Ezen 
cselekvésem  bevégződött,  elmúlt. 

Ha  most  ismét  le  akarok  irni  egy  mondatot, 
ugy-e  ezen  cselekvései  még  majd  ezután,  jövőben 
fog  bekövetkezni.  A  cselekvés  vagy  most  történik, 
vagy  már  elmúlt,  vagy  jövőben  fog  történni. 

Mikor  azt  mondom  :  ti  most  tanultok,  a  ti  cse- 
lekvéstek mely  időben  történik?  —  jelen  időben. 
Mikor  azt  mondom ;  ti  tegnap  tanultatok,  a  ti  cse- 
lekvéstek mely  időben  történt  ?  —  elmúlt  időben. 
Mikor  azt  mondom :  ti  holnap  is  fogtok  tanulni,  a 
ti  cselekvéstek  mely  időben  fog  történni?  —  jövő 
időben.  A  cselekvés  háromféle  időben  történhetik,  u.  m« 
jelenidőben,  multidőben  jövendőben. 


Gyakorlatok.  Olvassátok  a  23-ik  gyakorlatot, 
bben  az  van  leírva:  mik  történnek  tavaszszal.  „A 
füvek  kizöldülnek. "  Miféle  szóval  van  itt  az  alany 
kifejezve?  —  tárgynévvel,  hát  az  állítmány?  — 
cselekvésszóval.  Ezen  cselekvésszó  által  milyen 
idő  van  kifejezve?  —  jelenidő,  mert  a  kizöldülés  a 
tavaszszal  egy  időben  történik.  „A  virágok  nyíl- 
nak/' Melyik  az  alany?  Miféle  szóval  van  az  állít- 
.  mány  kifejezve?  A  cselekvésszóval.  Milyen  idő  van 
';  kifejezve?  stb.  (A  fejtegetés  tovább  folytatandó.) 

A  24-ik  gyakorlatban  az  adatik  elő,  mik  tör- 
téntek egyszer  egy  faluban,  mikor  a  tűz  kiütött. 
„A  harangozó  harangozott. "  Melyik  az  alany?  Me- 
lzik  az  állítmány?  Miféle  szóval  van  kifejezve  az 
alany?  Hát  az  állítmány?  Melyik  időt  fejezi  ki  itt 
a  cselekvésszó  ?  —  a  múlt  időt.  (Tovább  fejtege- 
tése a  24.  és  25-dik  gyakorlatnak.) 

Fordítsátok  át  a  23-dik  gyakorlatban  levő 
cselekvésszókat  jövő  időbe.  Gondoljátok,  mintha  ez 
volna  a  czíme:  mik  fognak  történni,  majd  ha  a  ta- 
vasz eljön.  ,,A  füvek  ki  fognak  zöldülni"  stb. 

Fordítsátok  át  a  24-dik  gyakorlatból  a  cse- 
lekvésszókat jelenidőbe.  Gondoljátok,  mintha  ez 
volna  a  czime:  mik  történtek  télen.  „A  falevelek 
lehullottak"  stb. 

Feladványok.  A  melyeket  a  tanító  élőszóval 
fentebb  fejt  égettetett,  ugyanazokat  kívánja  gyakor- 
latonkint  Írásban  is  áttétetni,  egyedül  a  nyelv- 
érzékre támaszkodva.  Ekkor  azonban  már  a  helyett, 
hogy  azt  mondaná:  gondoljátok,  mintha  ez  volna  a 
czime,  igy  szól :  hogy  pedig  el  ne  feledjétek,  felirom  a 
táblára  a  megváltoztatott  czimet :  Mik  fognak  tör- 

tenni,  ha  a  tavasz  eljön  ?  Mik  történnek  a  faluban, 
ha  tűz  üt  ki  ?  Mik  történtek  télen  ? 


31.  §. 
Összefoglaló  ismétlések. 

26-dik  gyakorlat. 

A  ház  és  tájéka. 

A  ház  szegletes.  A  háztető  magas.  Az 
ajtó  széles.  Az  ablakok  keskenyek. 

Az  apa  ül.  Az  anya  szorgalmatoskodik. 
A  gyermekek  játszanak.  István  kiment.  Já- 
nos szaladgált.  Péter  hajigált. 

Az  apa  kérdez :  I£szik  a  ló  ?  Ittak  a  bor- 
juk? Fekszenek  a  jnliok?  Kérődzik  a  te- 
ltén? Jól  laktak  a  hizók? 

Az  anya  szól:  A  ló  eszik.  A  borjaik  it- 
tak. A  juhok  nem  fekszenek.  A  telién  nem 
kérődzik.  A  liizók  jóllaktak. 

A  testvér  mondja :  Én  dolgozni  fogok. 
Te  olvasni  fogsz.  Oyuri  le  fog  feküdni,  ő 
beteg.  A  cselédek  pihennek,  ők   fáradtak. 

Figyelmeztetés.  Az  elemi  nyelvtan  tanitásában  min- 
den egyes  gyakorlatnak  meg  van  saját  czélja,  s  feladata, 
mely  a  szellemileg  még  fejletlen  gyermeknek  a  feldol- 
gozásnál egész  erejét  veszi  igénybe.  A  megelőzőknek 
folytonos  ismétlése  akadályozólag  hatna  az  egyes  foko- 
zatokon előjövő  nyelvtani  uj  ismeretek  könnyed  elsajá- 
títására és  példák  általi  begyakorlására.  Az  elemi  nyelv- 
tan tanitásában  legajánlatosabb  mód,  hogy  a  tanitó,  midőn 
ismételtetni    akar,    bizonyos   megállapodási   pontokat  ve- 


:    7  :<■'.  ■         ' 

95 

gyen  fel  az  ismétlésre,  s  ezen  idő  alatt  uj  ismeretek  köz- 
lésére ne  menjen  át;  mely  eljárás  azonban  nem  zárja  ki, 
hogy  a  tanitó  a  haladás  egyes  fokozataival  olykor  alkalmi- 
lag egy-egy  kis  visszatérést  ne  tegyen  a  megelőzőleg  tanul- 
tak ismétlésére. 

Az  ismétlés  különösen  szükséges,  sőt  mellőzhetlen  a 
nagyobb  szakaszok  bevégzésénél,  hogy  ekép  a  gyermek 
nyelvtani  tanulmányait  összeszedhesse,  a  tanitó  a  fokon- 
kint  közlött  ismereteket  áttekinthetőleg  a  gyermek  elé 
állítsa.  Az  ily  összefoglaló  ismétlésre  az  eljárásban  jelzésül 
szolgálhatnak  a  következők: 

Elemezés,  1-ső  mondat:  „a  ház  szegletes. " 

1.  Mondattani  szempontból.  Olvasd  a  16-dik 
gyakorlatot.  „A  ház  szegletes."  Mi  az,  a  mit  elol- 
vastál ?  —  mondat.  Miért  ?  —  mert  vele  gondolat 
van  kimondva.  Mi  tehát  a  mondat  ?  A  mondat  a 
gondolatnak  szóval  való  kimondása  (kifejezése). 
Mely  tárgyról  van  szó  ebben  a  mondatban  ?  —  a 
házról.  Mit  mondok  róla?  —  szegletes.  A  miről  a 
mondatban  szó  van.  minek  nevezzük  ?  —  alanynak. 
A  mit  az  alanyról  mondunk,  minek  nevezzük  ?  — 
állítmánynak.  Mi  tehát  az  alánja?  Mi  az  állítmány  ? 
Az  alany  és  állítmány  tagjai-e  a  mondatnak?  Ezen 
mondatban:  „a  ház  szegletes,"  melyik  tag  áll  elől? 
Melyik  hátul?  Állhat- e  elől  az  állítmány  is?  — 
állhat.  Főkép  mely  esetben?  —  ha  a  mondat 
kérdő  mondat.  Az  elolvasott  mondat  kérdő  vagy 
állító  ? 

2.  Szótant  tekintetben.  Miféle  szóval  van  itt  az 
alany  kifejezve?  —  tárgynévvel,  hát  az  állítmány? 
milyenségnévvel.  Lehet-e.,  az  alanyt  másféle  szók- 
kal is  kifejezni?, Miféle  szókkal?  —  személynévvel 
és  személyhely ettesitő  névvel.  Lehet-e  az  állit- 
mányt  másféle    szókkal  is  kifejezni?    Mifélékkeli 

milyenségnévvel,  cselekvésszóval*).  Mit  nevezünk 
tárgynévnek?  —  Személynévnek?  —  Személy- 
helyettesitő  névnek.  Milyenség  névnek  ?  Cselekvés- 
szónak? Az  elolvasott  mondat  hány  szóból  áll? 
Melyek  azok  ?  Az  a  miféle  szó  ?  —  névelő.  Miért 
nevezzük  névelőnek?  Hány  névelő  van?  Mikor 
használjuk  az  a}  mikor  az  az  névelőt  ? 

3.  Szóragozási  szempontból.  Az  elolvasott  mon- 
datban hány  házról  van  szó  ?  Fordítsd  át  a  mon- 
datot többes  számba.  A  többesbe  forditással  mi 
ragot  kapott  a  tárgynév?  Hát  a  milyenségnév? 
Melyek  a  neveknek  többes  számú  ragai  ?  A  három 
személyhelyettesitő  név  hogy  van  a  többes  szám- 
ban ?  Melyik  az  első-,  második-,  harmadik  személy ü 
személyhelyettesitő  ? 

4.  Betiltani  és  szótagolási  szempontból.  Az  elol- 
vasott mondatban  az  első  szó  hány  betűből  áll? 
egyből.  Miféle  betű  ez?  —  rövid  magánhangzó? 
Van-e  több  rövid  magánhangzó  is  ?  Melyek  azok  ? 
Vannak-e  hosszú  magánhangzók  is  ?  Melyek  azok  ? 
A  következő  szó  (ház),  hány  betűből  áll  ?  Melyek 
azok?  Válaszd  ki  a  mássalhangzókat.  A  mással- 
hangzók hányfélék  ?  Mondj  egyszerű,  mondj  össze- 
tett mássalhangzókat  stb.  A  harmadik  szó  a  mon- 
datban hánytagú  szó  ?  Miért  háromtagú  ?  Hogy 
tagolod  ?  Mely  szabálynál  fogva  stb. 

5.  Helyesírási  szempontból.  Ebben  a  mondat- 
ban el  van-e  minden  szó  különözve  ?  Mely  helyes- 
írási szabálynál  fogva?  „Ház"  hánytagú  szó?  Az 


*)  A  tanító  hozhat  fel  példát  arra  is,  hogy  az  állítmányt 
lehet  kifejezni  tárgynévvel  is.  pl.  A  rigó  madár  stb.  Erre  példány- 
mondatok is  vannak  a  gyakorlókönyvben.  De  tüzetesen  később 
jövünk  rá. 

egytagú  szavakat  szabad-e  megszakítva  más  sorba 
vinni  ?  Ha  ennek  a  szónak  :  ^szegletes"  valamelyik 
tagját  egyik  sorból  a  másikba  kellene  általvinni, 
mely  tagjainál  kellene  megszakitni  ?  Mondd  el  a 
szótagolási  szabályokat.  Az  elolvasott  moudatban 
a  mondat  első  szavának  kezdő  betűje  milyen  betű- 
vei  van  irva?  —  nagy  betűvel.  Mely  szabálynál 
fogva  ?  Mely  esetben  irjnk  még  a  szók  kezdő  betű- 
jét nagy  betűvel  ?  Az  elolvasott  mondat  végén  mi- 
féle Írásjel  van  ?  —  pont.  A  ponton  kívül  miféle 
Írásjeleket  ismersz  még?  Mire  valók  az  Írásjelek? 
Mikor  használjuk  a  pontot?  a  vonást?  a  kettős- 
pontot, a  kérdőjelt,  a  megszólít ój el L  az  idézőjelt? 

Epén  nem  szükséges,  hogy  egyetlen  mondatnál  mind- 
ezen kérdések  előjőjenek.  Ez  unalmas  eljárás  lenne  kezdő 
gyermekre  nézve.  Élénkebb  a  fejtegetés,  ha  egy  mondat 
körül  a  tanító  kevesebb  kérdést  csoportosít.  Fődolog,  hogy 
mindig  csoportosítson  valamennyit  egyik  vagy  másik  szem- 
pontból, és  hogy  gyakran  bejárassa  s  áttekintesse  tanítvá- 
nyaival azon  kis  mezőt,  melyet  velők  részletben  is  fokon  - 
kint  megismertetett. 


Vezérk.  a  népisk.  I.  és  II.  oszt. 

